ചേട്ടന്റെ അമ്മയോട് പോയി പറയു എന്നു ഞാൻ പറഞ്ഞു !! നന്ദന വർമ്മ - Entertainment Corner ചേട്ടന്റെ അമ്മയോട് പോയി പറയു എന്നു ഞാൻ പറഞ്ഞു !! നന്ദന വർമ്മ - Entertainment Corner\nബാലതാരമായി എത്തി പ്രേക്ഷകരുടെ മനസ്സിൽ കയറിക്കൂടിയ താരമാണ് നന്ദന വർമ്മ. ഗപ്പി എന്ന സിനിമയിലെ ആമിന എന്ന കഥാപാത്രത്തിലൂടെയാണ് നന്ദന മലയാളികളുടെ മനസിൽ കയറിയത്.സമൂഹ മാധ്യമങ്ങളിൽ ഏറെ സജീവമാണ് നന്ദന. സൈബർ അധിക്ഷേപങ്ങൾക്ക് എതിരെ പ്രതികരിക്കണം എന്ന ശക്തമായ ഒരു നിലപാട് ഉണ്ട് നന്ദനക്ക്. മോശം കമെന്റുകൾ ഇട്ടാൽ താൻ എന്തായാലും പ്രതികരിക്കും എന്നാണ് നന്ദന പറയുന്നത്.\nഒരിക്കൽ ഒരാൾ മോശമായി കമന്റ് ചെയ്തപ്പോൾ ചേട്ടന്റെ അമ്മയോട് പോയി അങ്ങനെ പറയു എന്നു കമന്റ് ചെയ്തിട്ടുണ്ടെന്നു നന്ദന പറയുന്നു. അന്ന് അത് വലിയ വിവാദമായി എന്നും അയാൾ ആ മറുപടി വന്നപ്പോൾ അക്കൗണ്ട് വരെ ഡീ ആക്ടിവേറ്റ് ചെയ്‌തെന്നും നന്ദന മാതൃഭൂമിക്ക് നൽകിയ പറഞ്ഞു. ഇപ്പോഴും മോശം കമന്റ് കണ്ടാൽ തനിക്ക് പ്രതികരിക്കാതിരിക്കാൻ ആകില്ലെന്ന് നന്ദന പറയുന്നു. നന്ദനയുടെ വാക്കുകൾ ഇങ്ങനെ‘സോഷ്യല് മീഡിയയില് ആക്ടീവ് ആണ് ഞാന്. അക്കൗണ്ട് ഒക്കെ ഞാന് തന്നെ ആണ് ഹാന്‍ഡില് ചെയ്യുന്നത്. ഒരിക്കല് ഒരാള് വളരെ മോശമായി കമന്റ് ഇട്ടപ്പോള് ചേട്ടന്റെ അമ്മയോട് പോയി പറയൂ എന്ന് അതിന് മറുപടി നല്‍കി. അത് പെട്ടെന്ന് വന്ന മറുപടി ആണ്. ആ സമയത്ത് അത് കുറച്ച് വിവാദമായി. കുറേപേര് ഞാന് ചെയ്തത് തെറ്റാണെന്ന് വിമര്‍ശിച്ചു. പക്ഷേ കുറേപേര് എന്നെ പിന്തുണച്ചു. സിനിമാ രംഗത്ത് നിന്ന് എന്നെ അറിയുന്ന കുറേ പേര് ആ കൊടുത്ത മറുപടി നന്നായി എന്ന് പറഞ്ഞു.’\n‘എനിക്കിഷ്ടമില്ലാത്ത, അല്ലെങ്കില് മോശം ഭാഷയില് ആര് കമന്റ് ചെയ്താലും ഞാന് അതിന് അപ്പോള് തന്നെ മറുപടി കൊടുക്കാറുണ്ട്. അങ്ങനെ മറുപടി കൊടുത്തതിന് ശേഷം മാത്രമേ വീട്ടില് പറയാറുള്ളൂ. അന്ന് ആ ചേട്ടന് ആ അക്കൗണ്ട് വരെ ഡീ ആക്ടിവേറ്റ് ചെയ്തു. അത്തരക്കര്‍ക്കൊക്കെ അങ്ങനത്തെ മറുപടി അല്ലേ കൊടുക്കണ്ടേ. പിന്നീട് അങ്ങനെ ആര് ചെയ്താലും അതിന് മറുപടി കൊടുക്കേം ചെയ്യും അതിന്റെ സ്‌ക്രീന് ഷോട്ടെടുത്ത് സ്റ്റോറിയായി ഇടുകയും ചെയ്യും.’


SARATHI - A helpline for drivers: രക്തദാനം ജീവിതവ്രതമാക്കി ഷാജി\nമാനന്തവാടി: രക്തംതേടി രക്തബാങ്കിനു മുന്നില് വേവലാതിപ്പെടുന്നവര്‍ക്ക് ആരെങ്കിലും കുറിച്ചുകൊടുക്കുന്ന ഒരു മൊബൈല് നമ്പറുണ്ട്. മാനന്തവാടിയിലെ ഓട്ടോ ഡ്രൈവറായ ഷാജി കമാലിയയുടെ 9847287188 എന്ന നമ്പര്.\n''എട്ട് മണിക്ക്, രാവിലെ ആറുമണിക്ക് ബി നെഗറ്റീവ് മൂന്നു കുപ്പി, പതിന്നാലിന് ഉച്ചയ്ക്ക് ഒ പോസിറ്റീവ് നാലു കുപ്പി, അഞ്ച് മിനിറ്റുകൊണ്ട് എ നെഗറ്റീവ് മൂന്നു കുപ്പി-ഈ മൊബൈലിലേക്ക് വന്നുകൊണ്ടിരിക്കുന്ന വിളികള് ഇങ്ങനെയാണ്. ഓരോ വിളി വരുമ്പോഴും ഷാജി പരതുന്നത് തന്റെ മനസ്സില് ഫീഡ്‌ചെയ്തുവെച്ച ബ്ലഡ് ഡയരക്ടറിയിലാണ്. അതില്‍നിന്നു തെളിയുന്ന മുഖങ്ങള് നിര്‍ദേശിക്കും. അല്ലെങ്കില് വിളിച്ചുകൊടുക്കും. ചിലപ്പോള് നേരിട്ടുതന്നെ രക്തബാങ്കില് ഹാജരാക്കും. ഓട്ടോ ഡ്രൈവിങ് മാത്രം ജീവിതവരുമാന മാര്‍ഗമായിട്ടുള്ള ഷാജിയുടെ ദിവസങ്ങള് പലപ്പോഴും രക്തത്തിന് ഓടിത്തീരുന്നതും സാധാരണം.\nപത്തു വര്‍ഷത്തിലധികമായി രക്തദാനം ജീവിതവ്രതമാണ് ഷാജി കമാലിയയ്ക്ക്. പതിനായിരത്തിലധികം പേര്‍ക്കെങ്കിലും രക്തം എത്തിച്ചുകൊടുത്തിട്ടുള്ള ഷാജി കണക്കുകളൊന്നും സൂക്ഷിച്ചിട്ടില്ല. സൂക്ഷിക്കാന് ഷാജിക്കു സമയവുമില്ല. 44 തവണ ഇതിനകം ഷാജി രക്തം ദാനംചെയ്തിട്ടുണ്ട്. കഴിഞ്ഞവര്‍ഷം മാത്രം ആയിരത്തില് അധികം പേര്‍ക്ക് രക്തം എത്തിച്ചുകൊടുത്തു. ഓരോ മൂന്നുമാസം കൂടുമ്പോഴും സ്വന്തം രക്തം ദാനംചെയ്ത് മറ്റുള്ളവര്‍ക്ക് മാതൃകകൂടിയാകുന്നുണ്ട് ഷാജി.\nരക്തം എത്തിച്ചുകൊടുക്കുന്നത് ചിലപ്പോള് ഒരു ഫോണ്‍വിളികൊണ്ടുതന്നെ കഴിയും. കുന്നും മലയും കയറി ഇറങ്ങി പോകേണ്ട സ്ഥിതിയും വന്നുചേരാറുണ്ട്. ഒരുവിധം ആളെയും സംഘടിപ്പിച്ച് ആസ്പത്രിയില് എത്തിച്ചാല് ചിലപ്പോള് വെറും വാക്കില് ഒരു 'താങ്ക്‌സ്' കിട്ടും. മറ്റുചിലപ്പോള് വൈകിപ്പോയതിലെ പരിഭവങ്ങള്. ഓട്ടോ കാശ് എത്രയെന്നു പോലും അന്വേഷിക്കാതെ 'ഐ.സി.യു.' വാര്‍ഡിലേക്ക് ഓടിക്കയറുമ്പോള് സ്നേഹപ്രകടനത്തിനായി രക്തത്തിനു വിലപറയുന്നവര്... രക്തബാങ്കിനു മുമ്പില് നാനാവിധത്തിലുള്ള പെരുമാറ്റങ്ങള് കാണുന്ന ഷാജിയെ ഇതൊന്നും തളര്‍ത്താറില്ല.\nഓട്ടോക്കൂലി മാത്രം ചോദിച്ചുവാങ്ങുന്ന ഷാജി നിര്‍ധന രോഗികള്‍ക്ക് ചിലപ്പോള് സൗജന്യമായി മരുന്നുവാങ്ങി നല്‍കുകയും ചെയ്യും. മാനന്തവാടി പഴശ്ശി ഗ്രന്ഥാലയത്തിന്റെ സജീവ പ്രവര്‍ത്തകനായ ഷാജി ബ്ലഡ് ഡൊണേഷന് ഫോറത്തിന്റെ കണ്‍വീനറുമായിരുന്നു. ബ്ലഡ് ഡൊണേഷന് ഫോറത്തിന്റെ ജോ. കണ്‍വീനറായിരുന്ന ഒ പോസിറ്റീവുകാരി മുംതാംസിനെയാണ് ഷാജി ജീവിതസഖിയാക്കിയത്. ഡി.എം.ഒ. ഡോ. നീതാ സുകുമാരന്റെ പ്രോത്സാഹനവും സുഹൃത്തുക്കളുടെ സഹായസഹകരണവുമാണ് ഷാജിയെ രക്തദാനരംഗത്ത് സജീവമാക്കിയത്.\nPosted by Sarathi - A Helpline For Drivers at 12:23 pm\nLabels: auto bloodbank, auto driver, b+ve, Blood donation, real, taxi driver


സിനിമയിൽ അവസരം വേണോ? ‘കിടക്ക പങ്കിടണം’ ചിലർ പറയുന്നു; ചലച്ചിത്ര മേഖലയിലെ ഞെട്ടിക്കുന്ന വെളിപ്പെടുത്തലുകളുമായി ജസ്റ്റിസ് ഹേമ കമ്മീഷൻ റിപ്പോർട്ട് – East Coast Daily Malayalam\nസിനിമയിൽ അവസരം വേണോ? ‘കിടക്ക പങ്കിടണം’ ചിലർ പറയുന്നു; ചലച്ചിത്ര മേഖലയിലെ ഞെട്ടിക്കുന്ന വെളിപ്പെടുത്തലുകളുമായി ജസ്റ്റിസ് ഹേമ കമ്മീഷൻ റിപ്പോർട്ട്\nഅതേസമയം, മാന്യമായി പെരുമാറുന്ന പല പുരുഷന്‍മാരും സിനിമയില് ഉണ്ടെന്നും പല നടിമാരും കമ്മീഷനോട് വെളിപ്പെടുത്തി\nDec 31, 2019, 06:09 pm IST\nകൊച്ചി: ചലച്ചിത്ര മേഖലയിലെ ഞെട്ടിക്കുന്ന വെളിപ്പെടുത്തലുകളുമായി ജസ്റ്റിസ് ഹേമ കമ്മീഷൻ റിപ്പോർട്ട് സമർപ്പിച്ചു. സംസ്ഥാന സർക്കാർ നിയോഗിച്ച കമ്മീഷനാണ് സിനിമാ മേഖലയിലെ പ്രശ്നങ്ങളെക്കുറിച്ച് പഠിച്ച് മുഖ്യമന്ത്രിക്ക് റിപ്പോർട്ട് സമർപ്പിച്ചത്. ഏകദേശം 300ഓളം പേജുകൾ വരുന്ന റിപ്പോർട്ടാണ് മുഖ്യമന്ത്രിക്ക് സമർപ്പിച്ചത്. ശക്തമായ നിയമ നടപടി അനിവാര്യമാണെന്നും റിപ്പോർട്ടിൽ പറയുന്നു.\nസിനിമയിൽ അവസരം വേണോ? എങ്കിൽ ‘കിടക്ക പങ്കിടണം’ എന്നാണ് ചിലർ പറയുന്നത്. അവസരത്തിനായി കിടപ്പറ പങ്കിടണമെന്ന് ചിലർ നിർബന്ധിക്കുന്നുവെന്ന് ചില നടിമാർ വെളിപ്പെടുത്തി. ലഹരി ഉപയോഗത്തെക്കുറിച്ചും നടിമാര് നേരിടുന്ന പ്രശ്‌നങ്ങളെക്കുറിച്ചും റിപ്പോര്‍ട്ടില് പരാമര്‍ശമുണ്ട്. സിനിമാ സെറ്റുകളില് മദ്യം മയക്കുമരുന്ന് ഉപയോഗമുണ്ടെന്നും കമ്മീഷൻ റിപ്പോർട്ടിൽ കണ്ടെത്തി. സിനിമാമേഖലയിലെ പരാതികൾ പരിഗണിക്കാൻ ട്രൈബ്യൂണൽ വേണമെന്നാണ് കമ്മിഷന്‍റെ നിർദ്ദേശം.\nകർശനമായ നിയമ നടപടികളിലൂടെ മാത്രമേ സിനിമയിലെ അനീതികള്‍ക്ക് പ്രശ്നപരിഹാരം സാധ്യമാവൂ. ശക്തമായ നിയമം കൊണ്ടുവരണമെന്നും ട്രൈബ്യൂണല് രൂപികരിക്കണമെന്നും ശുപാർശ ചെയ്യുന്നു. കുറ്റവാളികളെ നിശ്ചിത കാലത്തേക്ക് സിനിമ മേഖലയില് നിന്ന് മാറ്റി നിര്‍ത്തണം ഇതിനുള്ള അധികാരവും ട്രൈബൂണലിന് നല്‍കണമെന്നും നിർദ്ദേശമുണ്ട്.\nALSO READ: നടി ആക്രമിക്കപ്പെട്ട കേസ്: പ്രതി പട്ടികയില് നിന്ന് ഒഴിവാക്കാൻ ദിലീപ് വിടുതല് ഹര്‍ജി നല്‍കി\nഅതേസമയം, മാന്യമായി പെരുമാറുന്ന പല പുരുഷന്‍മാരും സിനിമയില് ഉണ്ടെന്നും പല നടിമാരും കമ്മീഷനോട് വെളിപ്പെടുത്തി. പ്രമുഖരായ പലരും ഇപ്പോഴും സിനിമയിൽ അപ്രഖ്യാപിത വിലക്ക് നേരിടുന്നുണ്ടെന്നും മുഖ്യമന്ത്രിക്ക് സമർപ്പിച്ച റിപ്പോർട്ടിൽ പറയുന്നു.\ncinema malayalam cinema sexual abuse FEATURED Hema Commission Report\nനിസാരമെന്ന് കരുതി അവഗണിച്ചു; മൂന്ന് വര്‍ഷങ്ങള്‍ക്കിപ്പുറം ചെറിയ പാട് മുതുകില് കൊമ്പ് ആയി വളര്‍ന്നു\n'രക്തത്തിന് പച്ചവെള്ളത്തേക്കാള് കട്ടി കുറവാണെന്നറിഞ്ഞ രാത്രികളില് അവന്റെ കൈകള്‍ക്കുള്ളില് അവള് ഞെട്ടലില്ലാതെ ഉറങ്ങി' നന്ദുവിന്റെ കുറിപ്പ്\nWCC-യോട് ചില സുപ്രധാന ചോദ്യങ്ങളുമായി ശ്രീജിത്ത് പണിക്കർ


ഇതിൽ പ്രിൻസിപ്പാൾ ഏതാണെന്ന് കണ്ടുപിടിക്കാമോ..? സോഷ്യൽ മീഡിയയിൽ തരംഗമായി ഒരു ഓണാഘോഷ വീഡിയോ -\nHome Gallery ഇതിൽ പ്രിൻസിപ്പാൾ ഏതാണെന്ന് കണ്ടുപിടിക്കാമോ..? സോഷ്യൽ മീഡിയയിൽ തരംഗമായി ഒരു ഓണാഘോഷ വീഡിയോ\nഇതിൽ പ്രിൻസിപ്പാൾ ഏതാണെന്ന് കണ്ടുപിടിക്കാമോ..? സോഷ്യൽ മീഡിയയിൽ തരംഗമായി ഒരു ഓണാഘോഷ വീഡിയോ\nകുട്ടികൾക്കൊപ്പം ആഘോഷങ്ങളിൽ പങ്കുചേരുന്ന നിരവധി അധ്യാപകരെ കാണാം. ഇപ്പോഴിതാ ഓണാഘോഷങ്ങളിൽ കുട്ടികൾക്കൊപ്പം ആട്ടവും പാട്ടുമൊക്കെയായി എത്തുന്ന പ്രിൻസിപ്പാളാണ് സമൂഹ മാധ്യമങ്ങളിൽ ഏറെ ശ്രദ്ധേ നേടുന്നത്. പിങ്ക് ഷർട്ടും വെള്ളമുണ്ടും തലയിൽ കെട്ടുമൊക്കെയായി വിദ്യാര്‍ത്ഥികളുടേതിന് സമാനമായ വസ്ത്രം ധരിച്ചാണ് താരം അവർക്കൊപ്പം ഓണാഘോഷങ്ങളിൽ പങ്കെടുക്കുന്നത്. അസ്‌പെയർ കോളേജിലെ ഷെഫി മാഷാണ് കുട്ടികളെ കടത്തിവെട്ടുന്ന പ്രകടനം കാഴ്‌ചവയ്‌ക്കുന്നത്.\nകുട്ടികൾക്കൊപ്പം പരിപാടികളിൽ ഏർപ്പെടുന്ന പ്രിൻസിപ്പാളിനെ കണ്ട് അമ്പരന്നിരിക്കുകയാണ് സോഷ്യൽ മീഡിയ സുഹൃത്തുക്കൾ. അധ്യാപകൻ ഏതാണ് കുട്ടികൾ ഏതാണ് എന്ന് തിരിച്ചറിയാനാവാത്ത വിധത്തിലാണ് ഇവരുടെ പ്രകടനം. എന്തായാലും നിറഞ്ഞ പിന്തുണയാണ് ഈ അധ്യാപകനും വിദ്യാർത്ഥികള്‍ക്കും ലഭിയ്ക്കുന്നത്.


മലപ്പുറത്ത് പഞ്ചായത്ത് പ്രസിഡന്റ് തെരഞ്ഞെടുപ്പുമായി ബന്ധപ്പെട്ട് ലീഗുകാരുടെ തമ്മിലടി; യൂത്ത് ലീഗ് പ്രവര്‍ത്തകര് ലീഗ് നേതാക്കളെ ഓഫീസില് പൂട്ടിയിട്ടു – News18 Malayalam\nമലപ്പുറത്ത് പഞ്ചായത്ത് പ്രസിഡന്റ് തെരഞ്ഞെടുപ്പുമായി ബന്ധപ്പെട്ട് ലീഗുകാരുടെ തമ്മിലടി; യൂത്ത് ലീഗ് പ്രവര്‍ത്തകര് ലീഗ് നേതാക്കളെ ഓഫീസില് പൂട്ടിയിട്ടു\nയൂത്ത് ലീഗ് പ്രതിനിധിയെ പ്രസിഡന്റ് ആക്കണം എന്ന് ആയിരുന്നു പ്രതിഷേധക്കാരുടെ ആവശ്യം\nമലപ്പുറം: മലപ്പുറം മക്കരപ്പരമ്പ് പഞ്ചായത്ത് പ്രസിഡന്റ് തെരഞ്ഞെടുപ്പുമായി ബന്ധപ്പെട്ട് ലീഗുകാരുടെ തമ്മിലടി. യൂത്ത് ലീഗ് പ്രവര്‍ത്തകര് ലീഗ് നേതാക്കളെ ഓഫീസില് പൂട്ടിയിട്ടു. തര്‍ക്കത്തെ തുടര്‍ന്ന് പ്രസിഡന്റ് തെരഞ്ഞെടുപ്പ് മാറ്റി വെച്ചു. മക്കരപറമ്പ് പ്രസിഡന്റ് സി കോയ മരിച്ച സാഹചര്യത്തില് ആയിരുന്നു പുതിയ പ്രസിഡന്റ് തെരഞ്ഞെടുപ്പ്.\nയൂത്ത് ലീഗ് പ്രതിനിധിയെ പ്രസിഡന്റ് ആക്കണം എന്ന് ആയിരുന്നു പ്രതിഷേധക്കാരുടെ ആവശ്യം. സി കോയക്ക് പകരം നിലവിലെ വൈസ് പ്രസിഡന്റ് സുഹ്‌റാബി ആണ് പ്രസിഡന്റിന്റെ ചുമതലയില് ഇപ്പൊള്. ഇവരെ തന്നെ പ്രസിഡന്റ് ആക്കാന് ആയിരുന്നു ലീഗിലെ ഒരു വിഭാഗത്തിന്റെ തീരുമാനം.\nലീഗ് ഓഫീസില് ചേര്‍ന്ന യോഗത്തില് യൂത്ത് ലീഗ് പ്രതീക്ഷിക്കുകയും വാക്കേറ്റം കയ്യാങ്കളിക്ക് അടുത്ത് എത്തുകയും ചെയ്തു. തുടര്‍ന്ന് യൂത്ത് ലീഗുകാര് ലീഗ് നേതാക്കളെയും പഞ്ചായത്ത് അംഗങ്ങളെയും ഓഫീസ്സില് പൂട്ടിയിട്ടു.\nപിന്നീട് പോലീസ് എത്തിയാണ് പൂട്ട് തുറന്നത്. തുടര്‍ന്ന് നടന്ന ചര്‍ച്ചകളില് പ്രശ്‌നങ്ങള്‍ക്ക് പരിഹാരം ആയെന്ന് നേതാക്കള്. സി കോയയുടെ ഒഴിവ് നികത്താന് നടക്കുന്ന ഉപതെരഞ്ഞെടുപ്പിനു ശേഷം പ്രസിഡന്റിന്റെ തീരുമാനിക്കാം എന്നും അത് വരെ നിലവിലെ വൈസ് പ്രസിഡന്റ് പ്രസിഡന്റ് സ്ഥാനത്ത് തുടരും എന്നും ആണ് ധാരണ.\nപഞ്ചായത്ത് പ്രസിഡന്റിനെ ചൊവ്വാഴ്ച തെരഞ്ഞെടുക്കും. നിലവില് മക്കരപ്പറമ്പ് പഞ്ചായത്തില് 13ല് 11 അംഗങ്ങള് യുഡിഎഫ് ആണ്.\nFirst published: July 26, 2021, 15:03 IST\nmalappurammuslim leagueyouth league


ശ്രീനാരായണ സർവകലാശാലയുടെ പേരിലുള്ള വിവാദങ്ങൾക്കു പിന്നിൽ – Janashakthi Online\nശ്രീനാരായണ സർവകലാശാലയുടെ പേരിലുള്ള വിവാദങ്ങൾക്കു പിന്നിൽ\nകൊല്ലം ആസ്ഥാനമായി ശ്രീനാരായണ ഓപ്പൺ യൂണിവേഴ്സിറ്റിയുടെ പ്രഖ്യാപനം തിരഞ്ഞെടുപ്പ് അടുത്ത വേളയിൽ കേരളത്തിലെ പ്രബലമായ പിന്നാക്ക സമുദായത്തെ ഇടതുപക്ഷത്തിന്റെ കൂടെ ഉറപ്പിച്ചു നിർത്താനുള്ള നീക്കങ്ങളുടെ ഭാഗമായുള്ള സർക്കാർ തീരുമാനമാണെന്ന് സകലർക്കും ബോധ്യമാണ്. അതിൽ തെറ്റുമില്ല. കാരണം കേരളത്തിൽ തെക്കും വടക്കും ഉള്ള പ്രദേശങ്ങളിൽ സിപിഎമ്മിനു ഏറ്റവും വലിയ പിന്തുണ നൽകിവരുന്ന സമുദായം ശ്രീനാരായണ ഗുരുവിനെ പിൻപറ്റി വരുന്ന ഈഴവരും തിയ്യരും അടങ്ങുന്ന വിഭാഗമാണ്. ശബരിമലയിലെ കോലാഹലങ്ങൾക്കു ശേഷം ഭൂരിപക്ഷ സമുദായത്തിൽ ഉയർന്നുവന്ന അസംതൃപ്തിയെ തണുപ്പിക്കാൻ സർക്കാർ പല നീക്കങ്ങൾ നടത്തിയിരുന്നു. വിദൂരവിദ്യാഭ്യാസ മേഖലയിൽ ദൂരവ്യാപകമായ മാറ്റങ്ങൾക്കു തിരികൊളുത്തുന്ന പുതിയ സർവകലാശാലയ്ക്കു നാരായണ ഗുരുവിന്റെ പേരുകൊടുത്തതിൽ അതിനാൽ ചില രാഷ്ട്രീയലക്ഷ്യങ്ങൾ കൂടി ഒളിഞ്ഞിരിക്കുന്നുണ്ട്.\nഎന്നാൽ വെളുക്കാൻ തേച്ചത് പാണ്ടായി എന്നമട്ടിലാണ് ഇപ്പോൾ കാര്യങ്ങൾ വന്നുകൂടിയിരിക്കുന്നത്. എസ്എൻഡിപി യോഗത്തിന്റെ സമ്മേളനവേദി സർക്കാരിന്റെ നടപടികളിൽ കടുത്ത അമർഷവും പ്രതിഷേധവും രേഖപ്പെടുത്താനുള്ള വേദിയായാണ് അതിന്റെ നേതാക്കൾ ഉപയോഗിച്ചത്. മകനെ ഗൾഫിൽ അറസ്റ്റ് ചെയ്തപ്പോൾ ഓടിയെത്തിയ മുഖ്യമന്ത്രി പിണറായി വിജയനോടുള്ള വിധേയത്വം പോലും മറന്നുപോയ മട്ടിലാണ് എസ്എൻഡിപി ജനറൽ സെക്രട്ടറി വെള്ളാപ്പള്ളി നടേശൻ വിമർശനശരങ്ങൾ പ്രയോഗിച്ചത്. ശ്രീനാരായണീയരെ അപമാനിക്കാനാണ് സർക്കാർ നീക്കം നടത്തിയത് എന്നാണ് വെള്ളാപ്പള്ളിയുടെ വിമർശനം.\nപുതിയ സർവകലാശാലയുടെ ആദ്യ വൈസ് ചാൻസലറായി മലബാറിൽ നിന്നും ഒരു മുസ്ലിം നാമധാരിയെ തിരഞ്ഞു പിടിച്ചു കൊല്ലത്തു കൊണ്ടുപോയി സ്ഥാപിക്കാൻ സർക്കാർ കാണിച്ച ഉത്സാഹമാണ് വെള്ളാപ്പള്ളിയെ കുപിതനാക്കിയത് എന്നു വ്യക്തമാണ്. അത്രയും കാര്യങ്ങൾ വളച്ചുകെട്ടില്ലാതെ അദ്ദേഹം പറയുകയും ചെയ്തു. ഈ വിമർശനത്തിൽ ചില വസ്തുതയുണ്ട് എന്ന വിലയിരുത്തൽ എസ്എൻഡിപി യോഗത്തിൽ മാത്രമല്ല, പൊതുവിൽ എസ്എൻഡിപി പ്രസ്ഥാനത്തിനു കാര്യമായ വേരോട്ടമില്ലാത്ത മലബാറിൽ പോലും ഉയർന്നു വരുന്നുണ്ട് എന്ന കാര്യവും സത്യമാണ്.\nവെള്ളാപ്പള്ളിയ്ക്ക് മറുപടി കൊടുക്കാൻ സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ തന്നെ തയ്യാറായി എന്നതു വിഷയം കത്തിപ്പടർന്നാൽ അതു ഇടതുപക്ഷത്തിനു പ്രശ്നങ്ങളുണ്ടാക്കും എന്ന പാർട്ടിയുടെ തിരിച്ചറിവിന്റെ സൂചനയാണ്. കോടിയേരി പറഞ്ഞതു നാരായണഗുരുവിനെ ഏതെങ്കിലും സമുദായത്തിന്റെ ആളായി ചിത്രീകരിക്കുന്നതിൽ അർത്ഥമില്ല എന്നാണ്. അദ്ദേഹം ജാതിമത ചിന്തകൾക്ക് അതീതനായ നവോത്ഥാന നായകനാണ്. അതിനാൽ അദ്ദേഹത്തിന്റെ സമുദായത്തിനു വിസി പദവി കിട്ടിയില്ല എന്നു പരാതിപ്പെടുന്നതിൽ കാര്യമില്ല.\nകാര്യം ശരിയാണ്. നമുക്കു ജാതിയില്ല എന്നു ഒരവസരത്തിൽ നാരായണ ഗുരു പ്രഖ്യാപിക്കുകയുണ്ടായി. അതു അദ്ദേഹത്തിന്റെ ആധ്യാത്മിക ചിന്ത അതിന്റെ ഉദാത്തഭാവങ്ങളിലേക്കു എത്തിയ അവസരത്തിൽ ഉണ്ടായ പ്രഖ്യാപനമാണ്. അതിനർത്ഥം കേരളീയ സമൂഹത്തിൽ നിന്നു ജാതിമത ചിന്തകൾ മാഞ്ഞുപോയി എന്നല്ല. നാരായണ ഗുരു അതെല്ലാം അപ്രസക്തമെന്നു പ്രഖ്യാപിച്ചു എന്നുമല്ല. കാരണം അതൊരു സാമൂഹിക യാഥാർഥ്യമാണ്. നാരായണ ഗുരുവിനെ മറയാക്കി അതിനെ മറച്ചുവെക്കാൻ കോടിയേരി ശ്രമിച്ചിട്ടു പ്രയോജനമില്ല.\nമാത്രമല്ല, സമൂഹത്തിലെ ഈ ഗുരുതരമായ സത്യം ഏറ്റവും ശക്തമായി തുറന്നുപറഞ്ഞയാളും നാരായണ ഗുരു തന്നെയാണ്. അരുവിക്കരയിൽ അദ്ദേഹം ശിവപ്രതിഷ്ഠ നടത്തിയ അവസരത്തിൽ അതിൽ പ്രകോപിതരായ മേൽജാതിക്കാരോട് ഗുരു പറഞ്ഞതു താൻ പ്രതിഷ്ഠിച്ചത് ഈഴവശ്ശിവനെയാണെന്നാണ്. അതായതു ആധ്യാത്മികമായി ജാതിമത ഭേദ ചിന്തകൾക്ക് അതീതനായി നിൽക്കുമ്പോഴും ചുറ്റുമുള്ള സാമൂഹിക യാഥാർഥ്യങ്ങളിൽ നിന്നു അകന്നുനിന്നയാളല്ല ശ്രീ നാരായണ ഗുരു. അദ്ദേഹത്തിന്റെ നവോത്ഥാനം സാമൂഹിക യാഥാർഥ്യങ്ങളിൽ അടിസ്ഥാനം ഉറപ്പിച്ചതാണ്. പിന്നാക്ക സമുദായങ്ങളുടെ ഉൽക്കർഷം അതിന്റെ പ്രധാന രാസത്വരകമാണെന്നു അദ്ദേഹം കണ്ടറിഞ്ഞിരുന്നു.\nഇതാണ് കോടിയേരി ബാലകൃഷ്ണൻ സമർത്ഥമായി മറച്ചുവെക്കാൻ ശ്രമിക്കുന്നത്. പുതിയ സർവകലാശാലയുടെ തലപ്പത്തു അതിന്റെ പ്രൊജക്റ്റ് റിപ്പോർട്ട് തയ്യാറാക്കിയ പ്രഗത്ഭനായ പണ്ഡിതൻ തന്നെ വരുമെന്നാണ് നേരെചൊവ്വെ ചിന്തിക്കുന്ന മനുഷ്യരെല്ലാം കരുതിയത്. എന്നാൽ സർക്കാരിലെ ഉന്നതരിലും ഉന്നത വിദ്യാഭ്യാസ വകുപ്പിലും അങ്ങനെ ചിന്തിക്കുന്നവരല്ല ഇപ്പോൾ ആധിപത്യം വഹിക്കുന്നത്. അവർ ആസകലം സാമുദായിക താല്പര്യങ്ങളിലും അതിനു വേണ്ടിയുള്ള ചക്കളത്തിപ്പോരാട്ടങ്ങളിലും അഭിരമിക്കുന്നവരാണ്. സ്വന്തം കെടുകാര്യസ്ഥത കാരണം കാലിക്കറ്റ് സർവകലാശാലയിൽ ഒരു മുസ്ലിം സമുദായക്കാരനെ വിസിയാക്കാൻ കഴിഞ്ഞില്ല; അതിനാൽ എന്തുവന്നാലും ശ്രീനാരായണ സർവകലാശാലയിൽ അത്തരമൊരാളെ കുടിയിരുത്തണം എന്ന വാശിയാണ് ബന്ധപ്പെട്ട മന്ത്രി കെ ടി ജലീലിനെ നയിച്ചത്. അദ്ദേഹത്തിന്റെ സമീപകാല പ്രവർത്തനങ്ങൾ സർക്കാരിനുണ്ടാക്കിയ പ്രതിസന്ധികൾ ചില്ലറയല്ല. അതിന്റെ ഒരു പങ്ക് മുഖ്യമന്ത്രി പിണറായി വിജയനും സിപിഎം സെക്രട്ടറി കോടിയേരിയും ഏറ്റെടുക്കുകയും ചെയ്തു. പരിശുദ്ധ ഖുർആൻ മുൻനിർത്തി രണ്ടുപേരും നടത്തിയ പുണ്യയുദ്ധങ്ങളുടെ കഥ മലയാളികൾ മറന്നിട്ടില്ല. വൈകുന്നേരങ്ങളിലെ തന്റെ സ്ഥിരം ടിവി റിയാലിറ്റി ഷോ ഒരവസരത്തിൽ തികഞ്ഞ മതപ്രഭാഷണ പരമ്പര പോലെയാണ് മുഖ്യമന്ത്രി അവതരിപ്പിച്ചത്. കോടിയേരി ദേശാഭിമാനിയിലൂടെ അതിനു പിന്തുണ നൽകുകയും ചെയ്തു .\nഅങ്ങനെ മതവും ജാതിയും രാഷ്ട്രീയ ലാഭത്തിനു വേണ്ടി നിരന്തരം ഉപയോഗിച്ചു വന്ന ഒരു സർക്കാരും ഭരണകക്ഷിയുമാണ് ഇപ്പോൾ കേരളത്തിലെ പിന്നാക്ക സമുദായങ്ങളിലെ അംഗങ്ങളോട് നാരായണ ഗുരുവിനെ സംബന്ധിച്ചു ഗിരിപ്രഭാഷണം നടത്തുന്നത്. ഈ പ്രഭാഷണം വിസി പദവി സ്വന്തക്കാരന് നല്കാൻ മന്ത്രിയും വേറെ ചില പുത്തൻ അവതാരങ്ങളും പിടിവാശി പിടിച്ചപ്പോൾ എന്തുകൊണ്ടു അവരുടെ നേരെ മുഖ്യമന്ത്രിയും പാർട്ടി സെക്രട്ടറിയും പ്രയോഗിച്ചില്ല? നവോത്ഥാന കേരളത്തിന്റെ നേട്ടങ്ങളൊക്കെ ചിലർ കൊണ്ടുപോകും, പിന്നാക്കക്കാർ പ്രഭാഷണം കൊണ്ടു വയറു നിറയ്ക്കണം എന്നാണോ സർക്കാരിന്റെ നയം?\nചൈനക്കെതിരെ ഇന്ത്യയടക്കം മിനി നാറ്റോ സഖ്യശ്രമം വിജയിക്കുകയില്ലെന്നു ചൈന\nഇക്കണോമിക്സ് നോബൽ സമ്മാനം രണ്ടു അമേരിക്കൻ ഗവേഷകർക്ക്


Emalayalee.com - യുവഹൃദയങ്ങളുടെ `ഹോളി ഷിറ്റ്'\nയുവഹൃദയങ്ങളുടെ `ഹോളി ഷിറ്റ്'\nFILM NEWS 23-May-2013\nനവാഗതനായ ജോണ്‍സണ് വി. ദേവസി സംവിധാനംചെയ്യുന്ന ഹോളി ഷിറ്റ് എന്ന ചിത്രത്തിന്റെ ഷൂട്ടിംഗ് പൂര്‍ത്തിയായി.\nപുതുമുഖങ്ങളായ അസ്‌കര് അലി, വിഷ്‌ണു ഉണ്ണിക്കൃഷ്‌ണന്, സുമിത് സമുദ്ര, അജയ് ഘോഷ് എന്നിവര് കേന്ദ്ര കഥാപാത്രങ്ങളാണ്. മാളവിക ക്രിയേഷന്‍സിന്റെ ബാനറില് സുരേഷ് കുമാര് നിര്‍മിക്കുന്ന ഈ ചിത്രത്തില് സ്വാതി, ലിന്റാ തോമസ് എന്നിവരാണ് നായികമാര്. ജയരാജ് സെഞ്ച്വറി, സിനാജ് ചങ്ങനാശേരി, അഞ്‌ജലി അനീഷ്, ഗീതാ മാത്തന്, ദീപിക എന്നിവരാണ് മറ്റു താരങ്ങള്.\nകാമറ- അനീഷ് ബാബു. സംവിധായകന് ജോണ്‍സണ് വി. ദേവസിയോടൊപ്പം ഫഹദ്, ഷെഫീഖ് എന്നിവര് ചേര്‍ന്ന് തിരക്കഥ, സംഭാഷണം എഴുതുന്നു.\nകൊച്ചിയിലെ ഹൃദയഭാഗത്തുതന്നെയുള്ള പ്രശസ് ത ഫ്‌ളാറ്റില് ഒരുമിച്ചു താമസിക്കുന്ന നാലു ചെറുപ്പക്കാര്. ഇവര്‍ക്കിടയില് സൗഹൃദത്തിന്റെ തീവ്രമായ ബന്ധമുണ്‌ട്. യൗവനത്തിന്റെയും കാലത്തിന്റെയും മാന്ത്രികത മനസില് തുളുമ്പിനില്‍ക്കുന്ന ഈ നാല്‍വര് സംഘത്തില് അല്‍പം കുസൃതിത്തരങ്ങളുമുണ്‌ട്. പരസ്‌പര സ്‌നേഹത്തിന്റെയും വിശ്വാസത്തിന്റെയും കെട്ടുറപ്പില് കഴിയുന്ന ഇവര്‍ക്കിടയില് ഒരൊറ്റ മനസേയുള്ളു.\nഒരിക്കല് കടലില് പടിഞ്ഞാറേ ചക്രവാളത്തില് സൂര്യന് മറയുന്ന നേരത്ത് ഇവര് ആരംഭിച്ചിരുന്നു ഒരു ചെറിയ മദ്യപാന കൂട്ടായ്‌മ. ലഹരിയില് അലിഞ്ഞുചേര്‍ന്ന ചിത്രങ്ങളില്‍നിന്നും തുടര്‍ന്നു പുറത്തേയ്‌ക്കുവന്ന ബുദ്ധിക്ക് കൂടുതല് ആവേശം. അന്നേരം അവര് ഒരുമിച്ച് ഒരു തീരുമാനമെടുത്തു. വളരെ യാദൃശ്ചികമായി എടുത്ത ആ തീരുമാനത്തിന് അവരുടെ ജീവിതത്തില് ഏറെ പ്രാധാന്യമുണ്‌ടായിരുന്നു.\nപക്ഷേ, പിറ്റേന്ന് നേരം പുലര്‍ന്നപ്പോഴാണ് അവര് എടുത്ത തീരുമാനത്തിന്റെ ഭീകരത തിരിച്ചറിഞ്ഞത്. നാലുപേരുംകൂടി എടുത്ത ആ തീരുമാനത്തില്‍നിന്നും ഓരോരുത്തരും പരസ്‌പരം അറിയാതെ സ്വയം രക്ഷപ്പെടാന് ആഗ്രഹിക്കുന്നു. അതിനായി ഒറ്റയ്‌ക്ക് ശ്രമിക്കുകയും ചെയ്യുന്നു. തുടര്‍ന്നുള്ള അവരുടെ ശ്രമങ്ങള്‍ക്കിടയില് അവര് തിരിച്ചറിയുകയാണ് ആ തീരുാനം വളരെ മഹനീയമാണെന്ന്. ലോകത്തില് മറ്റൊരു ചെറുപ്പക്കാരനും എടുക്കാത്ത ഒരു തീരുമാനമാണ് അവര് അന്നെടുത്തത്. അത് അവരെ സന്തോഷിപ്പിക്കുന്നു. അവര് വീണ്‌ടും സൗഹൃദസന്ധ്യകള് ആസ്വദിക്കുന്നു.\nഎന്നാല്, ഈ തീരുമാനത്തിന്റെ പശ്ചാത്തലത്തില് മറ്റൊരു പ്രതിസന്ധി രൂപപ്പെട്ടുവരുകയായിരുന്നു. തുടര്‍ന്ന് അവരുടെ ജീവിതത്തിലുണ്‌ടാകുന്ന സംഭവബഹുലമായ മുഹൂര്‍ത്തങ്ങളാണ് ഹോളി ഷിറ്റ് എന്ന ചിത്രത്തില് ദൃശ്യവത്‌കരിക്കുന്നത്. - എ.എസ്. ദിനേശ്


മഹാ ചുഴലിക്കാറ്റ് ശക്തിപ്രാപിക്കുന്നു: കനത്ത മഴ, 10 ജില്ലകളില് ...\nമഹാ ചുഴലിക്കാറ്റ് ശക്തിപ്രാപിക്കുന്നു: കനത്ത മഴ, 10 ജില്ലകളില് ഓറഞ്ച് അലര്‍ട്ട്\nദുരന്തനിവാരണ അതോറിറ്റിയുടെ നിര്‍ദേശങ്ങള് പൊതുജനങ്ങള് കര്‍ശനമായി പാലിക്കണമെന്ന് മുഖ്യമന്ത്രി. കടല് പ്രക്ഷുബ്ധമായതിനാല് മത്സ്യബന്ധനത്തിന് പോകുന്നത് വിലക്കി. കടൽ തീരത്ത് പോകുന്നതും ഒഴിവാക്കേണ്ടതാണ്.\n31 Oct, 2019 at 09:56 AM\nഅറബിക്കടലില് രൂപം കൊണ്ട മഹാ ചുഴലിക്കാറ്റ് ശക്തിപ്രാപിച്ച് തീവ്ര ചുഴലിക്കാറ്റായി മാറുന്നു. ഇതിന്റെ ഫലമായി കേരളത്തിലും ലക്ഷദ്വീപിലും അതിശക്തമായ മഴയാണ് പെയ്യുന്നത്. 10 ജില്ലകളില് ഓറഞ്ച് അലര്‍ട്ട് പ്രഖ്യാപിച്ചു.\nഅറബിക്കടലില് ലക്ഷദ്വീപ് മേഖലയില് രൂപപ്പെട്ട മഹാ ചുഴലിക്കാറ്റ് ഉച്ചയോടെയാണ് ശക്തിപ്രാപിച്ചത്. തീവ്ര ചുഴലിക്കാറ്റ് അടുത്ത 12 മണിക്കൂറിനുള്ളില് അതിതീവ്ര ചുഴലിക്കാറ്റായി മാറുമെന്നാണ് കാലാവസ്ഥ നിരീക്ഷണ വകുപ്പിന്റെ പ്രവചനം. ഇതോടെ സംസ്ഥാനത്താകെ മഴ ശക്തമായി. നേരത്തെ നാല് ജില്ലകളില് പ്രഖ്യാപിച്ചിരുന്ന ഓറഞ്ച് അലര്‍ട്ട് 10 ജില്ലകളിലേക്ക് വ്യാപിപ്പിച്ചു. തിരുവനന്തപുരം, കൊല്ലം, പത്തനംതിട്ട, കോട്ടയം ജില്ലകളില് യെല്ലോ അലര്‍ട്ടുമുണ്ട്. അതി തീവ്രമഴ പെയ്യാനിടയുള്ളതിനാല് ലക്ഷദ്വീപില് റെഡ് അലര്‍ട്ടാണ്.\nതീര-മലയോര മേഖലകളില് ശക്തമായ കാറ്റും അനുഭവപ്പെടുന്നുണ്ട്. മത്സ്യബന്ധനത്തിന് പൂര്‍ണമായ നിരോധം ഏര്‍പ്പെടുത്തിയത് നാല് ദിവസം കൂടി പ്രാബല്യത്തിലുണ്ടാവും. നാളെ വടക്കന് ജില്ലകളിലാണ് അതിശക്തമായ മഴ ലഭിക്കുക. മലവെള്ളപ്പാച്ചിലിനും മണ്ണിടിച്ചിലിനും സാധ്യതയുള്ളതിനാല് ജാഗ്രത പാലിക്കണമെന്ന് ദുരന്തനിവാരണ അതോറിറ്റി അറിയിയിച്ചു.\nബേപ്പൂർ തുറമുഖത്തു നിന്ന് ലക്ഷദ്വീപിലേക്കുള്ള ചരക്ക് യാത്രാഗതാഗതം പൂർണമായും നിർത്തിവെച്ചു. ലക്ഷദ്വീപിൽ നങ്കൂരമിടാൻ കഴിയാത്തതിനെ തുടർന്ന് മൂന്ന് ചരക്കുകപ്പലുകൾ ബേപ്പൂർ തുറമുഖത്ത് തിരിച്ചെത്തി.


സ്വർണവും മൊബൈൽ ഫോണുകളും മോഷ്ടിച്ച പ്രതി അസ്ഹർ പാഷ, സ‌ഞ്ചരിച്ചിരുന്നത് വ്യാജ പേരിലാണെന്ന് പൊലീസ് | Malayali Manasu\nHome Kerala സ്വർണവും മൊബൈൽ ഫോണുകളും മോഷ്ടിച്ച പ്രതി അസ്ഹർ പാഷ, സ‌ഞ്ചരിച്ചിരുന്നത് വ്യാജ പേരിലാണെന്ന് പൊലീസ്\nസ്വർണവും മൊബൈൽ ഫോണുകളും മോഷ്ടിച്ച പ്രതി അസ്ഹർ പാഷ, സ‌ഞ്ചരിച്ചിരുന്നത് വ്യാജ പേരിലാണെന്ന് പൊലീസ്\nനിസാമുദ്ദീൻ എക്സ്പ്രസിലെ യാത്രക്കാരിൽ നിന്നും 10 പവൻ സ്വർണവും മൊബൈൽ ഫോണുകളും മോഷ്ടിച്ച പ്രതി അസ്ഹർ പാഷ സ‌ഞ്ചരിച്ചിരുന്നത് വ്യാജ പേരിലാണെന്ന് പൊലീസ്. യാത്രക്കാരുടെ പട്ടികയിൽ ഇയാളുടെ പേരില്ലെന്നാണ് പൊലീസ് പറയുന്നത്. ട്രെയിൻ കേന്ദ്രീകരിച്ച് മോഷണം നത്തുന്ന അസ്ഹർ പാഷ ആഗ്രയിൽ നിന്നും തൊട്ടടുത്ത സീറ്റിൽ യാത്ര ചെയ്തുവെന്നാണ് മോഷണത്തിനിയായ സ്ത്രീയുടെ മൊഴി. റിസർവേഷൻ കമ്പാട്ടുമെന്റിലായിരുന്നു യാത്ര. പക്ഷെ അസ്ഹറെന്ന പേരിൽ ടിക്കറ്റ് റിസർവ്വ് ചെയ്തിട്ടില്ലെന്നാണ് പ്രാഥമിക അന്വേഷണത്തിലെ കണ്ടെത്തൽ.\nഒന്നുകിൽ ടിക്കറ്റെടുക്കാതെ യാത്ര ചെയ്തു. അല്ലെങ്കിൽ വ്യാജ പേരിൽ ടിക്കറ്റെടുത്തുവെന്നാണ് സംശയം. രാത്രിയിൽ എസി-റിസർവേഷൻ കമ്പാട്ടുമെൻറിൽ തനിച്ച് യാത്ര ചെയ്യുന്ന സ്ത്രീകളെയാണ് അസ്ഹർ അടക്കമുള്ള സ്ഥിരം മോഷ്ടാക്കൾ ലക്ഷ്യം വയ്ക്കുന്നത്. കോയമ്പത്തൂരിനും ഈറോഡിനും ഇടയിലാണ് മോഷണം നടന്നതെന്നാണ് സംശയം. ഓരോ സ്റ്റേഷനുകളും കേന്ദ്രീകരിച്ച് അന്വേഷണം പുരോഗമിക്കുകയാണെന്ന് പൊലീസ് പറയുന്നു.\nഇന്നലെ കവർച്ചക്ക് ഇരയായ മൂന്നു സ്ത്രീകളും അസ്ഹറിൽ നിന്നും ഭക്ഷണമൊന്നും വാങ്ങിയിട്ടില്ല. സ്ത്രീകള് ശുചിമുറിയിൽ പോയപ്പോള് ഇവരുടെ പക്കലുണ്ടായിരുന്ന കുപ്പിവെള്ളത്തിൽ മയക്കുമരുന്ന് കലർത്തുകയായിരുന്നുവെന്നാണ് കണ്ടെത്തൽ.\nവൈദ്യ പരിശോധനക്കു ശേഷം മൂന്നു സ്ത്രീകളും ആശുപത്രിവിട്ടു. എറണാകുളം റെയിവേ ഡിവൈഎസ്പിയുടെ നേതൃത്വത്തിലുള്ള പ്രത്യേക സംഘം കവർച്ച കേസന്വേഷിക്കും.\nPrevious articleനടൻ റിസബാവ അന്തരിച്ചു.\nNext articleനര്‍കോട്ടിക് ജിഹാദ് പരാമര്‍ശം; സര്‍ക്കാരുമായി ചര്‍ച്ചയ്ക്ക് തയ്യാറെന്ന് പാലാ രൂപത


കടല് കടക്കുന്ന സ്വപ്‌നങ്ങള് - FUTURE KERALA - Future Kerala\nകടല് കടക്കുന്ന സ്വപ്‌നങ്ങള്\nഇന്ത്യയില് ഒന്നാം സ്ഥാനത്തുള്ള ട്രാന്‍സ് ഏഷ്യ ഇപ്പോള് ലോകത്തിലെ ഒന്നാം നമ്പര് ലോജിസ്റ്റിക്‌സ് കമ്പനിയായി മാറുന്നതിനുള്ള തയ്യാറെടുപ്പിലാണ്\nസ്വപ്‌നങ്ങള് നിറഞ്ഞുനിന്നതായിരുന്നു കുട്ടിക്കാലം. സമപ്രായത്തിലുള്ള കൂട്ടുകാരെ അപേക്ഷിച്ച് സ്വന്തം സങ്കല്‍പ്പങ്ങളില് നിറഞ്ഞുനിന്നത് ഒരു വേറിട്ട ലക്ഷ്യമായിരുന്നു. സംരംഭകത്വം. വര്‍ഷങ്ങള്‍ക്കുശേഷം ഈ ലക്ഷ്യത്തെ വെട്ടിപ്പിടിക്കുകയും തന്റെ സ്വപ്‌നങ്ങള്‍ക്ക് സുഗന്ധം നല്‍കുകയും ചെയ്ത വ്യക്തിത്വമാണ് ട്രാന്‍സ് ഏഷ്യ ഗ്രൂപ്പ് എംഡി ജോണ്‍സണ് മാത്യുവിന്റേത്. തിരിഞ്ഞ് നോക്കിയാല് ജോണ്‍സണ് പറയാനുള്ളത് വെട്ടിപ്പിടിച്ച് നേടിയെടുത്ത വിജയങ്ങളുടെ കഥകള് മാത്രം. ഇന്ന് ഇന്ത്യയിലെ തന്നെ പ്രമുഖ ലോജിസ്റ്റിക്‌സ് കമ്പനിയായി ട്രാന്‍സ് ഏഷ്യ മാറിയതിനു പിന്നില് അദ്ദേഹത്തിന്റെ കഠിനാദ്ധ്വാനവും നിശ്ചയദാര്‍ഢ്യവുമാണുള്ളത്.\nകേന്ദ്രീയ വിദ്യാലയത്തിലായിരുന്നു ജോണ്‍സണിന്റെ പഠനം. പഠനത്തിനുമപ്പുറം ഒരു ജോലി നേടിയെടുക്കുക എന്നതായിരുന്നു ജോണ്‍സണിന്റെ മനസില്. അച്ഛന്റെ അനുവാദത്തോടെ ബികോം സ്വയം പഠിച്ച് ബിരുദമെടുക്കുന്നതിന് അദ്ദേഹം തീരുമാനിക്കുകയും ചെയ്തു. അങ്ങനെയാണ് ഒരു ഷിപ്പിംഗ് കമ്പനിയില് ജോലി ചെയ്യുന്നതിനോടൊപ്പം ബിരുദം പൂര്‍ത്തിയാക്കുന്നത്. കെംക ആന്‍ഡ് കമ്പനിയില് ഓഫീസ് അസിസ്റ്റന്റ് ആയിട്ടായിരുന്നു ആ ജോലി.\nബികോം പരീക്ഷ എഴുതുന്നതിനോടൊപ്പം ജോണ്‍സണ് മികച്ച ഒരു ജോലിയ്ക്കായി ശ്രമിക്കുകയും ചെയ്തു. അപ്പോഴേക്കും മൂന്ന് വര്‍ഷത്തെ ജോലി ചെയ്ത പരിചയവും ജോണ്‍സണ് നേടിയെടുത്തിരുന്നു. ഈ അധിക യോഗ്യത തന്നെയായിരുന്നു തന്റെ ജീവിതത്തില് ഏറ്റവും വലിയ വഴിത്തിരിവ് ഉണ്ടാക്കിയതെന്നാണ് അദ്ദേഹം ഇപ്പോഴും ഉറച്ചു വിശ്വസിക്കുന്നത്. തന്നെക്കൊണ്ട് എന്തും ചെയ്യാന് സാധിക്കും എന്ന കാര്യമായിരുന്നു ഇത് ജോണ്‍സണ് മനസിലാക്കിക്കൊടുത്തത്.\nപഠനത്തിനുശേഷം തന്റെ പ്രവര്‍ത്തനമണ്ഡലത്തെ അദ്ദേഹം ഗള്‍ഫിലേക്ക് മാറ്റി. അവിടുത്തെ ഷിപ്പിംഗ് മേഖലയിലായിരുന്നു 14 വര്‍ഷം പ്രവര്‍ത്തിച്ചത്. ഒരു സ്വിസ് കമ്പനിയ്ക്കു വേണ്ടിയായിരുന്നു ജോണ്‍സണ് അവിടെ ജോലി ചെയ്തിരുന്നത്. പിന്നീട് ആ കമ്പനിയിലെ റീജിയണല് മാനേജര് പദവിയിലേക്കും അദ്ദേഹമെത്തി. ആ ജോലി ഷിപ്പിംഗ് മേഖലയില് ഒരു അടിത്തറ പാകുന്നതിന് അദ്ദേഹത്തെ ഏറെ സഹായിച്ചു. ജോലിയുടെ എല്ലാ വശങ്ങളും അടുത്തറിയുകയും ഷിപ്പിംഗ് മേഖലയ്ക്ക് എന്താണ് ആവശ്യം എന്ന് മനസിലാക്കുകയും ചെയ്യുന്നതിന് ഈ ജോലി കാരണമായി എന്നു തന്നെ പറയാം.\nപ്രവര്‍ത്തന മികവ് കൊണ്ട് സ്ഥാപനത്തിലെ ചെയര്‍മാന് മുതല് എല്ലാവര്‍ക്കും ജോണ്‍സണ് പ്രിയങ്കരനായിരുന്നു. ഇന്ത്യയില് കൂടി പ്രവര്‍ത്തനം തുടങ്ങുക എന്ന ആശയം ആ ഷിപ്പിംഗ് കമ്പനിയില് ഉണ്ടായിരുന്നവരുടെ മനസില് ഉരുത്തിരിയുന്നത് 1992 ലായിരുന്നു. മുമ്പ് ഇന്ത്യയില് പ്രവര്‍ത്തനം നടത്തിയിരുന്നുവെങ്കിലും അത് പരാജയപ്പെട്ടതുകൊണ്ട്തന്നെ ഇത്തവണ അത് കാര്യക്ഷമമായി നടപ്പാക്കുന്നതില് കമ്പനി ഏറെ ശ്രദ്ധ പുലര്‍ത്തുകയും ചെയ്തു. ഇന്ത്യയിലെ ഏജന്റ് ആകുന്നതിനു വേണ്ടി ജോണ്‍സണും അപേക്ഷ നല്‍കി. എല്ലാവര്‍ക്കും ജോണ്‍സണെ നന്നായി അറിയാമായിരുന്നതിനാല് കമ്പനിയുടെ പ്രവര്‍ത്തനങ്ങളെ ഇന്ത്യയിലേക്ക് വ്യാപിപ്പിക്കുമ്പോള് അത് വിശ്വസിച്ച് ഏല്‍പ്പിക്കാന് അവര് കണ്ടെത്തിയത് അദ്ദേഹത്തെ തന്നെയായിരുന്നു. ഇരുകൂട്ടര്‍ക്കും തമ്മില് അറിയാമായിരുന്നത് ഇതിനേറെ ഉപകാരപ്രദമാവുകയും ചെയ്തു.\nബിസിനസില് ആദ്യാക്ഷരം കുറിച്ച്\nജോണ്‍സണ് തന്റെ ബിസിനസുമായി ഇന്ത്യയിലേക്ക് തിരികെയെത്തുന്നത് അങ്ങനെയായിരുന്നു. ആദ്യം ദക്ഷിണേന്ത്യയിലായിരുന്നു പ്രവര്‍ത്തനം ആരംഭിച്ചതെങ്കിലും അത് പിന്നീട് ഉത്തരേന്ത്യയിലേക്ക് കൂടി വ്യാപിപ്പിക്കുകയും ചെയ്തു. അങ്ങനെ 1998 ല് ഇന്ത്യ മുഴുവനുമുള്ള പ്രവര്‍ത്തനങ്ങളുടെ ഏജന്റായി ജോണ്‍സണ് മാറി. അവിടെ നിന്നും തുടങ്ങിയ ട്രാന്‍സ് ഏഷ്യ എന്ന കമ്പനിയുടെ വളര്‍ച്ച പിന്നീട് അസൂയാവഹമായ രീതിയിലുള്ളതായിരുന്നു.\n2002 ല് തന്റെ ആദ്യത്തെ കപ്പലായ എംവി കൃപ എന്ന കണ്ടെയ്‌നര് ഇദ്ദേഹം വാങ്ങുകയും ചെയ്തു. പിന്നീട് തൊട്ടടുത്ത വര്‍ഷം നോണ് വെസല് ഓപ്പറേറ്റിംഗ് കണ്ടെയ്‌നര് കാരിയര് എന്ന രീതിയില് ആദ്യത്തെ ലൈനര് സര്‍വ്വീസ് ആരംഭിച്ചു. ഇപ്പോള് 80 ബോട്ടുകളിലായി പതിനെട്ട് രാജ്യങ്ങളിലാണ് ട്രാന്‍സ് ഏഷ്യ എന്ന കമ്പനി തങ്ങളുടെ സേവനങ്ങള് നല്‍കി വരുന്നത്. ആ രാജ്യങ്ങളുടെ കണക്കെടുപ്പ് നടത്തിയാല് അത് ചൈന മുതല് ഇറാഖ് വരെ നീളും.\nഎംവി കൃപയ്ക്ക് ശേഷം 2008 ല് ഇദ്ദേഹം എംവി കനിവ് എന്ന രണ്ടാമത്തെ കപ്പലും സ്വന്തമാക്കി. പിന്നീട് 2009 ല് അരൂരിനടുത്ത പാണാവള്ളിയില് വെച്ച് സ്വന്തമായ ഷിപ്പ്‌യാര്‍ഡില് വെച്ച് ഒരു കപ്പല് ഉണ്ടാക്കുകയും ചെയ്തു. അത് ഇന്ത്യയില് നിര്‍മിക്കുന്ന ആദ്യത്തെ കണ്ടെയ്‌നര് ഷിപ്പ് ആയിരുന്നു. അതിന്റെ നിര്‍മാണത്തിന് ആവശ്യമായ 95 ശതമാനം വസ്തുക്കളും ഇവിടെ തന്നെ തയ്യാറാക്കിയിരുന്നു. അഞ്ച് ശതമാനം വസ്തുക്കള് മാത്രമേ ഇറക്കുമതി ചെയ്യേണ്ടി വന്നിട്ടുള്ളൂ.\nഎന്നാല് ആ കപ്പല് നിര്‍മാണവുമായി ബന്ധപ്പെട്ട് നിരവധി പ്രതിസന്ധികളെയാണ് ഇദ്ദേഹത്തിന് അതിജീവിക്കേണ്ടതായി വന്നത്. കപ്പലില് സ്ഥാപിച്ച ഗിയര്‍ബോക്‌സ് മാറ്റി ഒരു ഇറ്റാലിയന് നിര്‍മിത കമ്പനിയുടെ ഗിയര്‍ബോക്‌സ് സ്ഥാപിക്കണമെന്നായിരുന്നു ഉന്നതതലങ്ങളില് നിന്നുമുള്ള ആവശ്യം. ഈ പ്രശ്‌നം ഉണ്ടാക്കിയ സമ്മര്‍ദം ചില ആരോഗ്യപ്രശ്‌നങ്ങള്‍ക്കൊക്കെ കാരണമാക്കിയെങ്കിലും അതിനൊന്നും മുമ്പില് തല കുനിക്കുന്നതിന് അദ്ദേഹം തയ്യാറല്ലായിരുന്നു. ഉണ്ടായിരുന്ന പ്രതിസന്ധികളെയൊക്കെ പരിഹരിച്ച് തന്റെ കപ്പല് നിര്‍മാണം പൂര്‍ത്തിയാക്കി അദ്ദേഹം അത് പ്രവര്‍ത്തിപ്പിക്കുക തന്നെ ചെയ്തു.\nലോജിസ്റ്റികില് ട്രാന്‍സ് ഏഷ്യ\n‘ലോജിസ്റ്റിക്‌സ് മേഖലയില് ഏറ്റവും ആവശ്യം 100 കിലോമീറ്റര് ദൂരപരിധിയ്ക്കുള്ളിലെങ്കിലും ഒരു തുറമുഖം ഉണ്ടാവുക എന്നതാണ്. ഇക്കാര്യത്തില് കേരളം ഏറെ മുന്നിലാണ്. മഞ്ചേശ്വരം മുതല് തിരുവനന്തപുരം വരെയുള്ള കണക്കെടുപ്പ് നടത്തിയാല് നാല് അന്താരാഷ്ട്ര വിമാനത്താവളങ്ങളും തുറമുഖങ്ങളും ഇവിടെയുണ്ട്. അതിനാല് തന്നെ ലോജിസ്റ്റിക്‌സ് വ്യവസായം നടത്തുന്നതിന് ഏറ്റവും അനുയോജ്യമായ സ്ഥലമാണ് കേരളം,’ ജോണ്‍സണ് മാത്യു പറയുന്നു. ഇന്ത്യയിലെ മറ്റൊരു സംസ്ഥാനത്തും ഇത്തരം സൗകര്യങ്ങള് ലഭ്യമല്ലെന്നാണ് അദ്ദേഹം കൂട്ടിച്ചേര്‍ക്കുന്നത്. എന്നാല് നമ്മുടെ കേരളത്തില് ഇത്തരം സൗകര്യങ്ങള് ഉണ്ടെന്നകാര്യത്തെ കുറിച്ച് അധികമാര്‍ക്കും അറിയില്ലെന്നതാണ് പ്രധാനം.\nകേരളത്തിലെ സംരംഭകരുടെ കണക്കെടുത്താല് അത് ചെറിയൊരു ശതമാനം മാത്രമാണ്. അതില് ഒരാളാണ് ജോണ്‍സണും. 1993 ല് കൊച്ചിയില് ചെറിയ കമ്പനിയായി തുടങ്ങി ഇന്ന് 600 കോടി വിറ്റുവരവ് നേടുന്നതിലേക്ക് എത്തിയിട്ടുണ്ടെങ്കില് അതിനു പിന്നില് ജോണ്‍സണ് മാത്യു എന്ന സംരംഭകന്റെ നിശ്ചയദാര്‍ഢ്യവും ആത്മവിശ്വാസവും തന്നെയാണുള്ളത്. ഈ വിറ്റുവരവ് ആയിരം കോടി എന്ന വലിയ സംഖ്യയിലേക്ക് എത്തിക്കുകയാണ് ഇദ്ദേഹം മനസില് കാണുന്നതും.\nആരോഗ്യപരമായതും അനാരോഗ്യപരമായതുമായ മത്സരങ്ങളെയാണ് ഇന്ന് ട്രാന്‍സ് ഏഷ്യയ്ക്ക് നേരിടേണ്ടതായുള്ളത്. കണ്ടെയ്‌നറുകള് കൈകാര്യം ചെയ്യുന്ന കാര്യത്തില് ഇന്ത്യയില് ഒന്നാം സ്ഥാനത്തുള്ള കമ്പനി ഇപ്പോള് ലോകത്തിലെ ഒന്നാം നമ്പര് ലോജിസ്റ്റിക്‌സ് കമ്പനിയായി മാറുന്നതിനുള്ള തയ്യാറെടുപ്പിലാണ്.\nജോണ്‍സണ് മാത്യു, മാനേജിംഗ് ഡയറക്റ്റര്, ട്രാന്‍സ് ഏഷ്യ\n” ലോജിസ്റ്റിക്‌സ് മേഖലയില് ഏറ്റവും ആവശ്യം 100 കിലോമീറ്റര് ദൂരപരിധിയ്ക്കുള്ളിലെങ്കിലും ഒരു തുറമുഖം ഉണ്ടാവുക എന്നതാണ്. ഇക്കാര്യത്തില് കേരളം ഏറെ മുന്നിലാണ്. മഞ്ചേശ്വരം മുതല് തിരുവനന്തപുരം വരെയുള്ള കണക്കെടുപ്പ് നടത്തിയാല് നാല് അന്താരാഷ്ട്ര വിമാനത്താവളങ്ങളും തുറമുഖങ്ങളും ഇവിടെയുണ്ട്. അതിനാല് തന്നെ ലോജിസ്റ്റിക്‌സ് വ്യവസായം നടത്തുന്നതിന് ഏറ്റവും അനുയോജ്യമായ സ്ഥലമാണ് കേരളം.”\nTags:\tfor logistics, Logistics, Trans Asia\nഎട്ടുവീട്ടില് പിള്ളമാരുടെ ദുരോഗ്യം\n2018ല് ചന്ദ്രനില് രണ്ട് സഞ്ചാരികളെയെത്തിക്കുമെന്ന് സ്‌പേസ് എക്‌സ്


രോഹിത് പൂരം – Chandrika Daily\nBy chandrika Saturday December 23, 2017 00:05 am\nഇന്‍ഡോര്: അപാര ഫോമിലാണ് ഇന്ത്യന് നായകന് രോഹിത് ശര്‍മ. ഏകദിന ക്രിക്കറ്റില് ഇരട്ട ശതകങ്ങളുടെ ലോക റെക്കോര്‍ഡ് കുറിച്ച് ദിവസങ്ങള് പിന്നിടവെ ടി-20 ക്രിക്കറ്റിലെ അതിവേഗ…\nഇന്‍ഡോര്: അപാര ഫോമിലാണ് ഇന്ത്യന് നായകന് രോഹിത് ശര്‍മ. ഏകദിന ക്രിക്കറ്റില് ഇരട്ട ശതകങ്ങളുടെ ലോക റെക്കോര്‍ഡ് കുറിച്ച് ദിവസങ്ങള് പിന്നിടവെ ടി-20 ക്രിക്കറ്റിലെ അതിവേഗ സെഞ്ച്വറിയുമായി രോഹിത് ഇന്ത്യയെ പരമ്പര വിജയത്തിലേക്ക് നയിച്ചു. കേവലം 35 പന്തില് നിന്ന് മൂന്നക്കം തികച്ച നായകന്റെ വെടിക്കെട്ടില് ഇന്ത്യ സമ്പാദിച്ചത് 260 റണ്‍സ്. മറുപടിയില് കുശാല് പെരേര, ഉപുല് തരംഗ എന്നിവരുടെ വെടിക്കെട്ടിലും ലങ്ക തകര്‍ന്നു. ഇതോടെ മൂന്ന് മല്‍സര ടി-20 പരമ്പരയും ഇന്ത്യ സ്വന്തമാക്കി. ആദ്യ മല്‍സരത്തില് ഇന്ത്യ 98 റണ്‍സിന്റെ തകര്‍പ്പന് വിജയം ആഘോഷിച്ചിരുന്നു.\nഇന്‍ഡോറില് ടോസ് ലഭിച്ചിട്ടും ഇന്ത്യയെ ബാറ്റിംഗിനയച്ചത് വഴി വിഡ്ഡിത്തം കാട്ടിയ ലങ്കന് നായകന് കണ്ടത് സിക്‌സറുകളുടെയും ബൗണ്ടറികളുടെയും രോഹിത് വിളയാട്ടം. തന്റെ ആവനാഴിയിലെ എല്ലാ ഷോട്ടുകളും അനായാസം പായിച്ച നായകന് 43 പന്തില് 118 റണ്‍സ് നേടി പുറത്താവുമ്പോള് ഇന്ത്യന് സ്‌ക്കോര് 165 ല് എത്തിയിരുന്നു-അതും പതിമൂന്നാം ഓവറില്. പത്ത് കൂറ്റന് സിക്‌സറുകളാണ് രോഹിത് പായിച്ചത്. പന്ത്രണ്ട് കനമുള്ള ബൗണ്ടറികളും. രോഹിതിനൊപ്പം ഇന്നിംഗ്‌സ് ഓപ്പണ് ചെയ്ത രാഹുലും മോശമാക്കിയില്ല-89 റണ്‍സ്. തമിഴ്‌നാട്ടുകാരനും സിക്‌സര് വേട്ടയില് നായകന് അരികിലെത്തി-എട്ടെണ്ണം. ബൗണ്ടറികള് അഞ്ച്. മൂന്നാം നമ്പറില് വന്നത് മഹേന്ദ്രസിംഗ് ധോണി. 21 പന്തില് 28 റണ്‍സാണ് മഹി നേടിയത്. ഇന്ത്യന് ബാറ്റ്‌സ്മാന്മാരില് പതറിയത് നേരിട്ട ആദ്യ പന്തില് തന്നെ പുറത്തായ ശ്രേയാസ് അയ്യര് മാത്രമാണ്. ലങ്കന് ബൗളര്‍മാരെല്ലാം അടി വാങ്ങി. ഫെര്‍ണാണ്ടോ രണ്ട് വിക്കറ്റ് നേടാന് 61 റണ്‍സ് വഴങ്ങി.അതിവേഗതയില് സ്‌ക്കോര് ചെയ്യാന് ബാധ്യസ്ഥരായ ലങ്കക്കായി ഡിക്കി വാലയും ഉപുല് തരംഗയും വേഗത കുറച്ചില്ല. അഞ്ചാം ഓവറില് ഉനദക്തിന്റെ പന്തില് ഡിക്കി വാല പുറത്തായെങ്കിലും പകരമെത്തിയ കുശാല് പെരേര തരംഗക്ക് നല്ല പിന്തുണ നല്‍കി.\nCategories: Video Stories Tags: Rohith Sharma


ആമ്പൽകുളത്തിന് നടുവിൽ സ്വിംസ്യൂട്ട് അണിഞ്ഞ് ജലകന്യകയെപോലെ വേദിക... താരത്തിന്റെ വെക്കേഷൻ ചി�\nആമ്പൽകുളത്തിന് നടുവിൽ സ്വിംസ്യൂട്ട് അണിഞ്ഞ് ജലകന്യകയെപോലെ വേദിക... താരത്തിന്റെ വെക്കേഷൻ ചിത്രങ്ങൾ വൈറൽ!!!\nUpdated: Thursday, November 26, 2020, 18:22 [IST]\nമിക്ക ചലച്ചിത്രത്താരങ്ങളും ഇപ്പോൾ അവധി ആഘോഷിക്കുന്ന തിരക്കിലാണ്. മിക്കവരും തങ്ങളുടെ അവധിക്കാലം അടിച്ചുപൊളിക്കാൻ തിരഞ്ഞെടുത്തതാവട്ടെ മാലിദ്വീപും. തെന്നിന്ത്യൻ സുന്ദരി കാജൽ അഗർവാളും ഭർത്താവും തങ്ങളുടെ ഹണിമൂൺ ആഘോഷിക്കാൻ എത്തിയതും മാലി ദ്വീപിലാണ്.\nഇപ്പോഴിതാ നടി വേദികയും മാലി ദ്വീപിൽ തന്റെ അവധിക്കാലം ആഘോഷിക്കുകയാണ്. കോവിഡ് പ്രതിസന്ധികൾക്ക് ശേഷം വിനോദ സഞ്ചാര മേഖല ഉണർന്ന് പ്രവർത്തിച്ചു കൊണ്ടിരിക്കുന്ന സാഹചര്യത്തിലാണിത്. വേദികയുടെ അവധിക്കാല ചിത്രങ്ങളും വീഡിയോയും സോഷ്യൽമീഡിയയിൽ വൈറലാണ്.\nസ്വിം സ്യൂട്ട് ധരിച്ച് ആമ്പൽ കുളത്തിന് നടുവിൽ ഇരിക്കുന്ന താരത്തിന്റെ വീഡിയോ ആണ് ഇപ്പോൾ ഹിറ്റായത്. ബീച്ച് ഡ്രസുകൾ അണിഞ്ഞുള്ള താരത്തിന്റെ ചിത്രങ്ങളും പ്രേക്ഷകർ ഇരു കൈയ്യും നീട്ടിയാണ് സ്വീകരിച്ചിട്ടുള്ളത്. അതീവ ഗ്ലാമറസ് വസ്ത്രങ്ങൾ അണിഞ്ഞിട്ടുള്ള ചിത്രങ്ങളാണ് താരം പോസ്റ്റ് ചെയ്തിട്ടുള്ളത്.\nഅഭിനയത്തിൽ എന്ന പോലെ ഫിറ്റ്‌നസിലും താരം വളരെയേറെ ശ്രദ്ധാലുവാണ്. മാലിയിലെ കാഴ്ചകൾ പോലെ തന്നെ അതീവ സുന്ദരിയായാണ് വേദിക എത്തുന്നത് എന്നാണ് ആരാധകരുടെ കമന്റ്. അവിടത്തെ കാഴ്ചകളെ കുറിച്ചും താൻ താമസിക്കുന്ന റിസോർട്ടിനെ കുറിച്ചും താരം പറയുന്നുണ്ട്.


Creative MacBook Stickers, മാക് ബുക്കിനെ ഇങ്ങനെയും ഒരുക്കാം - Malayalam Gizbot\n23 min ago ഷവോമിക്കും വ്യാജൻ, ഡൽഹിയിൽ പിടിച്ചെടുത്തത് 13 ലക്ഷം രൂപയുടെ ഗാഡ്ജറ്റുകൾ\n31 min ago ലൈംഗികാതിക്രമങ്ങളുടെ ഞെട്ടിക്കുന്ന കണക്കുകൾ പുറത്ത് വിട്ട് ഊബർ\nNews തെറ്റിദ്ധരിപ്പിക്കാൻ ശ്രമം, ആയുധം തട്ടിയെടുത്ത് ആക്രമണം, 45 മിനിറ്റ് ഏറ്റുമുട്ടൽ, പോലീസ് വിശദീകരണം\nമാക് ബുക്കിനെ ഇങ്ങനെയും ഒരുക്കാം\nലാപ്‌ടോപ് സ്‌കിന്നുകളുടെ ഗാലറി കണ്ടത് മറന്നിട്ടില്ലായിരിയ്ക്കുമല്ലോ. ഇന്ന് മാക് ബുക്കുകളെ ഒരുക്കി സുന്ദരിയാക്കുന്ന വഴികളാണ് ഗാലറിയില്.വിവിധ മാക് ബുക്ക് സ്‌കിന്നുകളാണ് കാഴ്ച. ഡെക്കാള് എന്നും വിളിയ്ക്കും. സംഗതി എന്താണെന്ന് മനസ്സിലാകാത്തവര്‍ക്ക് പറഞ്ഞുതരാം. ലാപ്‌ടോപ് സ്‌ക്രീനിന്റെ പിന്‍ഭാഗത്തായി ഒട്ടിയ്ക്കുന്ന സ്റ്റിക്കറുകളാണിവ. എന്നാല് പലതും കണ്ടാല് അങ്ങനെയൊരു സ്റ്റിക്കറിന്റെ സാന്നിധ്യം മനസ്സിലാകുകയില്ല. അത്രയ്ക്ക് മനോഹരമായ ഡിസൈനുകളില് ഇത്തരം സ്‌കിന്നുകള് ലഭ്യമാണ്. മാക് ബുക്കിന്റെ കാര്യമാകുമ്പോള് അതിന് കൂടുതല് വ്യത്യസ്തമായ ഡെക്കാളുകള് ലഭ്യമാണ്. പുറകിലെ ആപ്പിള് ചിഹ്നത്തെ ഉപയോഗപ്പെടുത്തിയാണ് പല സ്റ്റിക്കറുകളും ഉണ്ടാക്കിയിരിയ്ക്കുന്നത്. ഒട്ടിച്ചു കഴിയുമ്പോള് ആപ്പിളും ആ ചിത്രത്തിന്റെ ഭാഗമാകും. ഉദാഹരണത്തിന് തന്നിരിയ്ക്കുന്ന ചിത്രത്തിലെ ജോക്കറിന്റെ കൈയ്യിലേയ്ക്ക് നോക്കൂ. ഇതാണ് സ്റ്റിക്കറുകളുടെ കളി. ഇത്തരം ഒരുപിടി ഡെക്കാളുകളാണ് ഇന്ന് ഗാലറിയില്.\nലോകത്തിലെ ആദ്യ 'വണ് ട്രില്യണ്' ടെക്ക് കമ്പനിയാകാന് ഒരുങ്ങി ആപ്പിള്\nആപ്പിള് മാക്ബുക്കില് നിന്നും എങ്ങനെ ആപ്‌സുകള് ഡിലീറ്റ് ചെയ്യാം?\nടച്ച്‌സ്‌ക്രീന്,LTE, സിംകാര്‍ഡ് സ്ലോട്ട് എന്നിവയോട് കൂടിയ ARM അടിസ്ഥാന മാക്ബുക്കുമായി ആപ്പിള്\nപിസിയില് സ്വിച്ച് ഓണും സ്വിച്ച്ഓഫും എങ്ങനെ മുന്‍കൂട്ടി ക്രമീകരിക്കാം\nവൈ-ഫൈയിലൂടെ മാക്ബുക്ക് ഇന്റര്‍നെറ്റ് സ്മാര്‍ട്‌ഫോണുമായി എങ്ങനെ ഷെയര് ചെയ്യാം\nഐഫോണിനെ ട്രാക്ക്പാഡ് ആക്കാം, മാക് നിയന്ത്രിക്കാനായി!


പാർലമെന്‍റ് സമിതിക്ക് മുൻപാകെ ഹാജരാകാൻ ആമസോൺ വിസമ്മതിച്ചു |\nFriday, October 23, 2020 3:08 PM IST\nന്യൂഡൽഹി: 2019ലെ ഡേറ്റ സംരക്ഷണ ബില്ലുമായി ബന്ധപ്പെട്ട ജോയിന്‍റ് പാർലമെന്‍റ് കമ്മിറ്റിക്ക് മുൻപാകെ ഹാജരാകാൻ ആമസോൺ വിസമ്മതിച്ചു. ആമസോൺ ഹാജരാകാൻ വിസമ്മതിച്ച കാര്യം സമിതി അധ്യക്ഷ മീനാക്ഷ ലേഖിയാണ് അറിയിച്ചത്.\nഒക്ടോബർ 28ന് ഹാജരാകാനാണ് പാർലമെന്‍റ് സമിതി ആമസോണിനോട് ആവശ്യപ്പെട്ടത്. തീരുമാനിച്ച ദിവസം ആമസോൺ പ്രതിനിധികൾ എത്തിയില്ലെങ്കിൽ നടപടി സ്വീകരിക്കുമെന്ന് മീനാക്ഷി ലേഖി അറിയിച്ചു.\nവിദഗ്ദര് വിദേശത്താണെന്നും അവര്‍ക്ക് എത്താന് സാധിക്കില്ലെന്നുമാണ് ആമസോണ് നല്‍കുന്ന വിശദീകരണം. അതേസമയം, ഫേസ്ബുക്ക് പബ്ലിക് പോളിസി തലവൻ അങ്കി ദാസ്, ബിസിനസ് ഹെഡ് അജിത് മോഹൻ എന്നിവർ സമിതിക്കു മുൻപാകെ ഇന്ന് ഹാജരായി. ഗൂഗിളിനോടും പേടിഎമ്മിനോടും ഒക്ടോബർ 29ന് ഹാജരാകാൻ സമിതി ആവശ്യപ്പെട്ടിട്ടുണ്ട്.\nഡേറ്റാ സംരക്ഷണ ബിൽ 2019ലാണ് കൊണ്ടുവന്നത്. പ്രതിപക്ഷ പാർട്ടികൾ ഇക്കാര്യത്തിൽ ആശങ്ക ഉയർത്തിയതോടെയാണ് പാർലമെന്‍റ് സമിതിയെ നിയോഗിച്ചത്.\nന്യൂഡൽഹി: ജമ്മുകാഷ്മീർ മുൻ മുഖ്യമന്ത്രി മെഹബൂബ മുഫ്തിയുടെ അടുത്ത അനുയായിയും പിഡിപി യുവജനവിഭാഗം അധ്...


'സിനിമയ്ക്കായി 30 കിലോ കുറച്ചു, ഇത്ര വര്‍ഷം കഴിഞ്ഞിട്ടും നോട്ടം എന്റെ ശരീരത്തിലേക്ക് തന്നെയാണ്' രൂക് - Samakalika Malayalam\n'സിനിമയ്ക്കായി 30 കിലോ കുറച്ചു, ഇത്ര വര്‍ഷം കഴിഞ്ഞിട്ടും നോട്ടം എന്റെ ശരീരത്തിലേക്ക് തന്നെയാണ്' രൂക്ഷ വിമര്‍ശനവുമായി സൊനാക്ഷി സിന്‍ഹ\nBy സമകാലിക മലയാളം ഡെസ്‌ക് | Published: 28th March 2019 02:38 PM |\nLast Updated: 28th March 2019 02:38 PM | A+A A- |\nചെറുപ്പം മുതല് അനുഭവിക്കുന്ന ബോഡിഷെയ്മിങ്ങിനെക്കുറിച്ച് തുറന്നടിച്ച് ബോളിവുഡ് നടി സൊനാക്ഷി സിന്‍ഹ. സിനിമയില് വന്ന ശേഷം ബോഡിഷേമിങ്ങിന്റെ അളവ് കൂടുകയാണുണ്ടായത്. സോഷ്യല് മീഡിയയില് തന്റെ ശരീരത്തെക്കുറിച്ച് വരുന്ന കമന്റുകള് കണ്ട് വിഷമിച്ചിട്ടുണ്ട് എന്നാണ് സൊനാക്ഷി പറയുന്നത്. അര്‍ബാസ് ഖാന് അവതാരകനായി എത്തുന്ന ടോക് ഷോയിലൂടെ ആയിരുന്നു താരത്തിന്റെ പ്രതികരണം.\n'കൗമാരപ്രായം മുതല് ഞാന് ബോഡിഷെയിമിങ്ങിന് ഇരയായിട്ടുണ്ട്. ആ സമയത്തൊക്കെ അതോര്‍ത്ത് മാനസികമായി വേദനിച്ചിട്ടുമുണ്ട്. മുന്‍പൊക്കെ സമൂഹമാധ്യമങ്ങളില് എന്നെക്കുറിച്ചുള്ള കമന്റുകള് വായിക്കുമ്പോള് വിഷമം തോന്നുമായിരുന്നു. മറ്റുള്ളവര് കേട്ടാല് മോശമെന്നു തോന്നുന്ന പലവാക്കുകളും എങ്ങനെയാണ് ഒരറപ്പുമില്ലാതെ ചിലയാളുകള് ഓണ്‍ലൈനില് ഉപയോഗിക്കുന്നതെന്നൊക്കെ ചിന്തിക്കുമായിരുന്നു.' താരം പറഞ്ഞു.\nസിനിമയ്ക്ക് വേണ്ടി താന് അനുഭവിച്ച് കഷ്ടപ്പാടുകളെക്കുറിച്ച് ആരും ചര്‍ച്ച ചെയ്യുന്നില്ലെന്നും ഇപ്പോഴും തടിച്ച തന്റെ ശരീരപ്രകൃതിയാണ് ശ്രദ്ധിക്കുന്നതെന്നുമാണ് താരം പറയുന്നത്. 2010 ല് പുറത്തിറങ്ങിയ സല്‍മാന് ഖാന് ചിത്രത്തില് നായികയാവുമ്പോള് താന് വളരെ വലുപ്പമുള്ള ഒരു സ്ത്രീയായിരുന്നു എന്നാണ് സൊനാക്ഷി പറയുന്നത്. അന്ന് ഒട്ടും ആരോഗ്യകരമല്ലാത്ത ജീവിതമായിരുന്നു. എന്നാല് സിനിമ ചെയ്യുന്നതിനായി 30 കിലോ ഭാരമാണ് സൊനാക്ഷി കുറച്ചത്. എല്ലാവരും ഇത് കണ്ടിട്ടും ഇത്ര വര്‍ഷങ്ങള് കഴിഞ്ഞും തന്റെ ശരീരത്തിന്റെ ആകൃതിയെക്കുറിച്ചാണ്ഇപ്പോഴും ചര്‍ച്ചചെയ്യുന്നതെന്നും അവര് കൂട്ടിച്ചേര്‍ത്തു.\nശരീരഭാരം ക്രമീകരിക്കാന് താന് അനുഭവിച്ച കഷ്ടപ്പാടിനെക്കുറിച്ച് ആരും ഒന്നും പറയുന്നില്ല. അതൊന്നും ആരും കാണുന്നുമില്ല. അവര്‍ക്ക് ഒരാളുടെ കണ്ണീരും, രക്തവും വിയര്‍പ്പും കാണാനുള്ള കണ്ണില്ല. ഇപ്പോഴും ശരീരത്തെക്കുറിച്ചു മാത്രമാണ് അവരുടെ ചര്‍ച്ചയെങ്കില് നരകത്തില് പോകാന് പറയണമെന്ന് രൂക്ഷമായി സൊനാക്ഷി പറയുന്നു.\nസൊനാക്ഷി സിന്‍ഹ bodyshaming


ഇത് യക്ഷിക്കഥകളിലെ സുന്ദരി; പാര്‍വ്വതി നായരുടെ ഫോട്ടോഷൂട്ട് വൈറലാകുന്നു\nസൗത്ത് ഇന്ത്യന് താരം പാര്‍വ്വതി നായരുടെ ഫോട്ടോഷൂട്ട് വൈറലാകുന്നു. മോഹന്‍ലാലിന്റെ നീരാളി എന്ന സിനിമയിലൂടെ ശ്രദ്ധ നേടിയ താരം തമിഴിലും, കന്നടയിലും ചിത്രങ്ങള് ചെയ്ത ശേഷം ഇപ്പോള് ബോളിവുഡിലെ തിരക്കിലാണ്. ഒരു പുതിയ പടത്തിന്റെ ഷൂട്ടിംഗിന് വേണ്ടി ലണ്ടനില് എത്തിയതായിരുന്നു പാര്‍വ്വതി നായര്. രണ്‍വീര് കപൂറും ദീപിക പദുകോണും പ്രധാന വേഷത്തിലഭിനയിക്കുന്ന, കപില് ദേവിന്റെ ജീവിത കഥ പറയുന്ന ’83’ എന്ന ചിത്രത്തില് സുനില് ഗവാസ്‌കറിന്റെ ഭാര്യയുടെ വേഷമാണ് പാര്‍വതി ചെയ്യുന്നത്.\nഎന്നാല് താരത്തിന്റെ ഒരു ഫോട്ടോഷൂട്ടാണ് ഇപ്പോള് വൈറലാകുന്നത്. Fairy Tale എന്നതായിരുന്നു ഫോട്ടോഷൂട്ടിന്റെ തീം. ലണ്ടനിലെ സീക്രട്ട് ഗാര്‍ഡനിലാണ് ഫോട്ടോ ഷൂട്ട് നടത്തിയത്. ലണ്ടന് ഫാഷന് ഷോയിലും സെലിബ്രിറ്റീസിനും മേക്കോവര് ചെയ്യുന്ന ദിവ്യ കൃഷ്ണനാണ് പാര്‍വ്വതിയുടെ മേക്കോവര് നടത്തിയത്. മലയാളിയും ലണ്ടനില് സ്ഥിരതാമസക്കാരിയുമായ ദിവ്യ കൃഷ്ണന് ലണ്ടനില് കൃഷ് മേക്കോവര് എന്ന സ്ഥാപനം നടത്തുന്നു.


ഷമിക്ക് പത്തു ലക്ഷത്തിന്റെ പണി കിട്ടി | USA Malayalam News Paper\nഷമിക്ക് പത്തു ലക്ഷത്തിന്റെ പണി കിട്ടി\nStory Dated: Wednesday, April 11, 2018 10:45 hrs EDT\nപ്രതിമാസം 10 ലക്ഷം രൂപ ജീവനാംശം നല്‍കണമെന്നാവശ്യപ്പെട്ട് ഇന്ത്യന് ക്രിക്കറ്റ് താരം മുഹമ്മദ് ഷമിയുടെ ഭാര്യ ഹസിന് ജഹാന് കോടതിയില്. കേസ് നടക്കുന്ന കാലയളവില് കുടുംബത്തിന്റെ ചിലവിനായാണ് 10 ലക്ഷം രൂപ ആവശ്യപ്പെട്ടത്. കുടുംബ ചെലവിനായി7ലക്ഷവും കുട്ടിയുടെ ചെലവിനായി3ലക്ഷം രൂപയുമാണ് ഹസിന് ജഹാന് ആവശ്യപ്പെട്ടത്. ഇതില് ഷമിയുടെ അഭിപ്രായം കോടതി തേടിയെന്നും ഹസിന്റെ അഭിഭാഷകന് പറഞ്ഞു.\nമെയ് നാലിനാണ് കേസില് ഇനി വാദം കേള്‍ക്കുക. ഷമിക്കു പുറമെ, അമ്മ, സഹോദരി, സഹോദരന്, സഹോദരന്റെ ഭാര്യ എന്നിവര്‍ക്കെതിരെയാണ് പരാതി. മാര്‍ച്ച് എട്ടിന് ഇവര്‍ക്കെല്ലാം എതിരെ തന്നെയാണ് ജഹാന് യാദവ്പൂര് പോലീസ് സ്‌റ്റേഷനില് പരാതി നല്‍കിയത്. കേസില് ഹസിന് ജയിക്കുമെന്നാണ് പ്രതീക്ഷയെന്ന് അഭിഭാഷകന് വ്യക്തമാക്കി.\n100 കോടി വരുമാനമുള്ള ഷമിക്ക് മാസം 10 ലക്ഷമെന്നത് വലിയ തുകയല്ലെന്നും അഭിഭാഷകന് പറയുന്നു. പരാതി കൊടുത്തതിനു ശേഷം ഷമി ഒരു രൂപ പോലും ഭാര്യക്ക് നല്‍കിയിട്ടില്ലെന്നും അദ്ദേഹം പറഞ്ഞു. ഷമി നല്‍കിയ ഒരു ലക്ഷം രൂപയുടെ ചെക്ക് മടങ്ങുകയും ചെയ്തു. യാദവ്പൂരിലെ അപ്പാര്‍ട്ട്‌മെന്റില് നിന്ന് പുറത്താക്കാന് പാടില്ലെന്നും ഹര്‍ജിയില് ആവശ്യപ്പെട്ടിട്ടുണ്ട്.\nഷമിയും കുടുംബവും ചേര്‍ന്ന് തന്നെ കൊലപ്പെടുത്താന് ശ്രമിച്ചെന്നും ഷമിയുടെ സഹോദരനൊപ്പം ശാരീരിക ബന്ധത്തിലേര്‍പ്പെടാന് ആവശ്യപ്പെട്ടെന്നുമാണ് ഹസിന് പറയുന്നത്. വിവാദം ഇന്ത്യന് ക്രിക്കറ്റിനെ തന്നെ പിടിച്ചു കുലുക്കുകയാണ്. താരത്തിനെതിരെ കൊല്‍ക്കത്ത പോലീസ് അന്വേഷണം നടത്തുന്നുണ്ട്.


Neeravam (2021) Movie: കാസ്റ്റ് & ക്രു, റിലീസ് ഡേറ്റ്, ട്രൈലെർ , സോങ്‌സ് , നിരൂപണം, നീരവം വാർത്തകൾ, ഫോട്ടോസ് , വീഡിയോസ് - Filmibeat Malayalam\nMalayalam Movies Neeravam\nCast : പാര്‍വതി ബാവുള്, മധു\nDirector : അജയ് ശിവറാം\nബാവുള് ഗായിക പാര്‍വതി ബാവുളിനെ നായികയാക്കി അജയ് ശിവറാം സംവിധാനം ചെയ്ത ചിത്രമാണ് നീരവം. മധു, പത്മരാജ് രതീഷ്, ഹരീഷ് പേരടി,സ്ഫടികം ജോര്‍ജ്ജ്, മുന്‍ഷി ബൈജു, നരിയാപുരം വേണു, സോണിയ മല്‍ഹാര്, ഗീതാ നായര്, മോളി കണ്ണമാലി എന്നിവരാണ് ചിത്രത്തിലെ മറ്റ് അഭിനേതാക്കള്.\nരാജീവ്.ജിയാണ് ചിത്രത്തിന്റെ കഥ, തിരക്കഥ,സംഭാഷണം. ഉദയന് അമ്പാടി ഛായാഗ്രഹണവും ജയചന്ദ്രകൃഷ്ണ എഡിറ്റിങ്ങും നിര്‍വ്വഹിക്കുന്നു. മനു മഞ്ജിത്ത്,ആര്യാംബിക എന്നിവരുടെ വരികള്‍ക്ക് രഞ്ജിന്‍രാജ് വര്‍മ സംഗീതം പകരുന്നു. മല്‍ഹാര് മൂവിമേക്കഴ്‌സ് ആണ് ചിത്രം നിര്‍മ്മിച്ചത്.\nRead: Complete നീരവം കഥ/ സംഭവവിവരണം\nരഞ്ജിന് രാജ് വര്‍മ്മ


'ബ്ലൂവെയിൽ' ഗയിം പൂർത്തിയാക്കുന്നതിനു വിദ്യാർഥി വീട് വിട്ടിറങ്ങി\n11 August, 2017 06:33:00 PM\nപൂനെ: വിവാദ ഓണ്‍ലൈൻ ഗെയിമായ ബ്ലൂവെയിൽ പൂർത്തിയാക്കുന്നതിനു മഹാരാഷ്ട്രയിൽ വിദ്യാർഥി വീട് വിട്ടിറങ്ങി. മഹാരാഷ്ട്രയിലെ സോലാപൂരിലാണ് സംഭവം. കുട്ടിയെ കാണാനില്ലെന്ന രക്ഷിതാക്കളുടെ പരാതിയെ തുടർന്നു പോലീസ് നടത്തിയ അന്വേഷണത്തിൽ മഹാരാഷ്ട്രയിലെ ബിഗ്‌വാനിൽനിന്നു കുട്ടിയെ കണ്ടെത്തി.\nപൂനയിലേക്കു പോകുന്ന ബസിൽനിന്നുമാണ് പോലീസ് കുട്ടിയെ കണ്ടെത്തിയത്. ബ്ലൂവെയിൽ ഗെയിം പൂർത്തിയാക്കുന്നതിനു വേണ്ടിയാണ് കുട്ടി വീട് വിട്ടിറങ്ങിയതെന്നും കുട്ടിയെ രക്ഷിതാക്കള്‍ക്കൊപ്പം അയച്ചെന്നും പോലീസ് മേധാവി പറഞ്ഞു.\nകഴിഞ്ഞ ദിവസം മധ്യപ്രദേശിലെ ഇൻഡോറിലും ബ്ലൂവെയിൽ ഗെയിംമിന് അടിമയായിരുന്ന വിദ്യാർഥി ജീവനൊടുക്കാൻ ശ്രമിച്ചിരുന്നു. രാജേന്ദ്ര നഗറിലെ ചാമിലദേവി പബ്ലിക് സ്കൂൾ വിദ്യാർഥിയായ 13 വയസുകാരനാണ് സ്കൂൾ കെട്ടിടത്തിന്‍റെ മുകളിൽനിന്ന് ചാടി ജീവനൊടുക്കാനാണ് ശ്രമിച്ചത്.


'പൂമാതൈ പൊന്നമ്മ' സിനിമയാകുന്നു\nഅവരിപ്പോള് കേരളത്തേയും തെറ്റിദ്ധരിപ്പിക്കുന്നു\nThursday 3rd January 2013 11:42am\n‘പൂമാതൈ പൊന്നമ്മ’ സിനിമയാകുന്നു\nThursday 3rd January 2013 11:17am\nവടക്കന് പാട്ടിലെ ഇതിഹാസ കഥാപാത്രമായ പൂമാതൈ പൊന്നമ്മ സിനിമയാകുന്നു. ടി.പി രാജീവാണ് ചിത്രത്തിന്റെ തിരക്കഥയൊരുക്കുന്നത്. പാലേരി മാണിക്യത്തിന്റെ രചയിതാവാണ് ടി.പി രാജീവ്.\nഗോത്രസമൂഹത്തിലെ സ്ത്രീയുടെ കരുത്തും നിശ്ചയദാര്‍ഢ്യവുമുള്ള കഥാപാത്രമാണ് പൂമാതൈ പൊന്നമ്മ. പുരുഷാധിപത്യത്തിനെതിരെയുള്ള സ്ത്രീയുടെ ചെറുത്തുനില്‍പാണ് ചിത്രത്തിന്റെ ഉള്ളടക്കമെന്നാണ് അണിയറ പ്രവര്‍ത്തകര് പറയുന്നത്.\nകൊളോണിയല് ആധിപത്യത്തിനുമുമ്പുള്ള മലബാറിലെ ജാതിജന്മിത്ത അധികാരഘടനയും ഇരയാക്കപ്പെടുന്നവരുടെ വേദന നിറഞ്ഞ അനുഭവങ്ങളും ചിത്രത്തില് പറയുന്നു. രാജേഷ് വള്ളില് ആണ് ചിത്രം സംവിധാനം ചെയ്യുന്നത്.\nഷംന കാസിമാണ് പൂമാതൈ പൊന്നമ്മയായി എത്തുന്നത്. മാമുക്കോയ, സുരേഷ് കൃഷ്ണ, ഷമ്മിതിലകന് എന്നിവരും ചിത്രത്തില് പ്രധാന വേഷത്തിലെത്തുന്നുണ്ട്. സുരേഷ് ഗോപിയുടെ സഹോദരന് സുനില് ഗോപി ആദ്യമായി അഭിനയിക്കുന്ന ചിത്രം കൂടിയാണ് പൂമാതൈ പൊന്നമ്മ.\nകടലുങ്കര നാടുവാഴിയുടെ താല്‍പ്പര്യങ്ങള്‍ക്ക് വഴങ്ങാതെ തന്റെ ജീവിതകാലം മുഴുവന് ചെറുത്തുനിന്ന് ചരിത്രത്തില് ഇടംനേടിയ പൂമാതൈ പൊന്നമ്മയുടെ കഥയാണ് ചിത്രം പറയുന്നത്.\nഷമീര് മണാട്ടിലാണ് ചിത്രം നിര്‍മിക്കുന്നത്. നിര്‍മാണം. ഫിബ്രവരിയില് ചിത്രത്തിന്റെ ഷൂട്ടിങ് ആരംഭിക്കും.


K M Shaji MLA- Assembly speech | മുഖ്യമന്ത്രി ജൂനിയർ മാൻഡ്രേക്കല്ല സീനിയർ മാൻഡ്രേക്കാണ്; ആദ്യം വി എസ് അച്യുതാനന്ദനെയും പിന്നെ പാർട്ടി സെക്രട്ടറിയേയും ക്വാറന്റൈനിലാക്കി; കള്ളക്കടത്ത് വഴി ഖുറാൻ പഠിപ്പാക്കാമെന്ന് പഠിപ്പിച്ച മന്ത്രിയാണ് ജലീൽ; ഖുർആൻ തിരിച്ചു കൊടുക്കാമെന്ന് പറയുമ്പോഴും സ്വർണം തിരിച്ചു കൊടുക്കില്ലെന്നാണ് ജലീൽ പറയുന്നത്; കളവു മുതൽ അങ്ങാടിയിൽ വിൽക്കാൻ വരുമ്പോഴാണ് എല്ലാ കള്ളന്മാരും പിടിക്കപ്പെടുന്നത്; അഴിമതിയുടെ നാറ്റം സുഗന്ധമായാണ് ഭരണപക്ഷത്തിന് തോന്നുന്നത്; ആഞ്ഞടിച്ചു കെ എം ഷാജി - MarunadanMalayalee.com\nAugust 24, 202012:34 PM IST Permalink\nതിരുവനന്തപുരം: അവിശ്വാസ പ്രമേയ ചർച്ചക്കിടെ പിണറായി സർക്കാറിനെതിരെ ആഞ്ഞടിച്ചു മുസ്ലിംലീഗ് നേതാവ് കെ എം ഷാജി. മുഖ്യമന്ത്രി പിണറായി വിജയൻ ജൂനിയർ മാൻഡ്രോക്ക് അല്ല സീനിയർ മാൻഡ്രേക്കാണെന്ന് ഷാജി ആരോപിച്ചു. കൊവിഡിന് മുമ്പ് ക്വാറന്റൈൻ കണ്ടുപിടിച്ച മുഖ്യമന്ത്രിയാണ് പിണറായിയെന്ന് കെ.എം ഷാജി. ആദ്യം വി എസ് അച്യുതാനന്ദനെയും പിന്നെ പാർട്ടി സെക്രട്ടറിയേയും ക്വാറന്റൈനിലാക്കിയെന്ന് അദ്ദേഹം ആരോപിച്ചു. കള്ളക്കടത്ത് വഴി ഖുറാൻ പഠിപ്പാക്കാമെന്ന് പഠിപ്പിച്ച മന്ത്രിയാണ് ജലീൽ. ശൈലജ ടീച്ചറും ചന്ദ്രശേഖനും മുഖ്യമന്ത്രിക്ക് വലത്തും ഇടത്തും ഇരുന്ന് പ്രാണായാമം നടത്തുകയാണ്. അഴിമതിയുടെ നാറ്റം നാല് കൊല്ലം സഹിച്ചിട്ട് അവസാനം മറ്റൊരു മന്ത്രി ഭയങ്കര സുഗന്ധം എന്നാണ് പറയുന്നതെന്നും ഷാജി ആരോപിച്ചു.\nറേഷൻ ഷാപ്പിലെ ശർക്കര വാരി അഴിമതി നടത്തിയ സർക്കാരാണിത്. തന്നെപ്പറ്റി മാത്രം പറയരുതെന്നാണ് മുഖ്യമന്ത്രിയുടെ നിലപാട്. കോവിഡ് കാലത്ത് ജനങ്ങൾ തെരുവിലിറങ്ങാത്തത് കക്കാനുള്ള ജനവിധിയായി കരുതരുത്. മുഖ്യമന്ത്രിയാണ് പ്രധാന പ്രതി. ചോദ്യങ്ങളോട് പ്രധാനമന്ത്രി കാട്ടുന്ന അസഹിഷ്ണുതയാണ് മുഖ്യമന്ത്രിക്കുമുള്ളത്. എതിരാളികളെ കൂടി തകർക്കുന്ന സർക്കാരാണിതെന്നും ഷാജി പറയുന്നു.ഡയലോഗ് സർക്കാർ മാറ്റിവയ്ക്കണം. ഏത് അന്വേഷണവും നേരിടാമെന്ന് ഇടയ്ക്കിടെ പറയണ്ട. മുഖ്യമന്ത്രി ജൂനിയർ മാൻഡ്രേക്കല്ല സീനിയർ മാൻഡ്രാക്കാണെന്നും ഷാജി പരിഹസിച്ചു.\nഐഎഎസ് ഉദ്യോഗസ്ഥൻ കാറിടിച്ചു കൊലപ്പെടുത്തിയ കെ എം ബഷീറിന്റെ രക്തത്തിലും വാളയാറിലെ പെൺകുട്ടികളുടെ രക്തത്തിലും അലന്റേയും താഹയുടേയും അമ്മമാരുടേ കണ്ണുനീരിലുമെല്ലാം സർക്കാരിനെതിരായ അവിശ്വാസമുണ്ട്. സ്പ്രിങ്ലർ, സ്വർണ്ണക്കടത്ത് സംഭവങ്ങളിൽ പ്രതിസ്ഥാനത്ത് മുഖ്യമന്ത്രിയുടെ ഓഫീസ് എന്നല്ല മുഖ്യമന്ത്രി എന്ന് തന്നെയെന്നാണ് പറയേണ്ടത്. മുഖ്യമന്ത്രി തന്നെയാണ് ഒന്നാം പ്രതി. മുഖ്യമന്ത്രിയില്ലാതെ ഓഫീസുണ്ടാകില്ല. ശിവശങ്കറിനെ നയിച്ചത് മുഖ്യമന്ത്രിയുടെ രക്തബന്ധുവാണ്. കളവുമുതൽ ബന്ധുക്കൾ അങ്ങാടിയിൽ വിൽക്കാൻ വരുമ്പോഴാണ് എല്ലാ കള്ളന്മാരും പിടിക്കപ്പെടുന്നതെന്നും ഷാജി പറഞ്ഞു.\nഏത് അന്വേഷണം നേരിടാമെന്ന് സർക്കാർ ഇടയ്ക്കിടെ പറയുന്നുണ്ട്. 'ഇപ്പ ശരിയാക്കിത്തരാം' എന്ന് സിനിമയിൽ പറയുന്നതുപോലെയാണത്. ' ഇതിങ്ങനെ കൂടെക്കൂടെ പറയണമെന്നില്ല'. ചക്കരക്കുടത്തിൽ കൈയിട്ട് വാരിയെന്ന് പറഞ്ഞുകേട്ടിട്ടുണ്ട്. ഈ സർക്കാർ റേഷൻ ഷോപ്പിലെ ശർക്കരയിൽ വരെ അഴിമതി നടത്തി. ജനങ്ങളുടെ കോടതിയിൽ നിങ്ങൾക്ക് ജയിക്കാനാവില്ല. ലോക പ്രസിദ്ധ സംഘടനയായ റെഡ് ക്രസന്റിനെ നാട്ടിൽ കൊണ്ടുവന്നു നാറ്റിക്കാൻ ശ്രമിച്ചു. യുഡിഎഫ് കൊണ്ടുവന്ന ജനക്ഷേമ പദ്ധതികൾ എൽഡിഎഫ് സർക്കാർ അട്ടിമറിച്ചെന്നും മുസ്ലിം ലീഗ് എംഎൽഎ കൂട്ടിച്ചേർത്തു.\nനേരത്തെ സംസാരിച്ച വി ഡി സതീശനും വലിയ ആരോപണമാണ് സർക്കാറിനെതിരെ ഉന്നയിച്ചത്. ലൈഫ് മിഷനിൽ വൻ തട്ടിപ്പ് നടന്നിട്ടുണ്ട്. ധാരണാപത്രം ഒപ്പിട്ട ശേഷം സർക്കാർ തുടർ കരാറിൽ ഏർപ്പെട്ടില്ലെന്ന് വി ഡി സതീശൻ ആരോപിച്ചു. ലൈഫ് മിഷൻ പദ്ധതിയിൽ ആകെ ഒമ്പതര കോടി രൂപയാണ് കൈക്കൂലി കൊടുത്തിട്ടുള്ളത്. നാലരക്കോടിയുെട കാര്യമേ പുറത്തു വന്നുള്ളു. ബെവ്‌കോ ആപ് സംബന്ധിച്ചും അഴിമതി നടന്നു. ബെവ്‌കോ ആപ്പിലെ സഖാവിന് ഈ അഞ്ചുകോടിയുമായി ബന്ധമുണ്ടോ എന്ന് ചോദിച്ചാൽ സർക്കാരിന് മറുപടിയുണ്ടോ എന്നും സതീശൻ ചോദിച്ചു.\n20 കോടി രൂപയുടെ പദ്ധതിക്ക് വേണ്ടി നാലരക്കോടി രൂപ താൻ കൈക്കൂലി കൊടുത്തെന്ന് യൂണിടാക് നിർമ്മാണക്കമ്പനിയുടെ മുതലാളി എൻഫോഴ്‌സ്‌മെന്റിന് മൊഴി കൊടുത്തതാണ്. അടുത്ത ദിവസം സംസ്ഥാനത്തിന്റെ ധനകാര്യമന്ത്രി പറയുന്നുനാലരക്കോടി കൈക്കൂലി കൊടുത്തത് എനിക്കറിയാമായിരുന്നു എന്ന്. ഈ തുക മാത്രമല്ല കൈക്കൂലിയായി പോയിരിക്കുന്നത്. അഞ്ച് കോടി രൂപ കൂടി കൈക്കൂലിയായി പോയിട്ടുണ്ട്. ആ അഞ്ച് കോടി രൂപ എവിടെയാണ്.\nപത്തുകോടിയിൽ താഴെ മാത്രമാണ് നിർമ്മാണച്ചെലവ്. അന്വേഷിക്കാൻ തയ്യാറാണോ എന്ന് സർക്കാരിനെ താൻ വെല്ലുവിളിക്കുന്നു. ഒമ്പതരക്കോടി രൂപയാണ് കൈക്കൂലി കൊടുത്തിരിക്കുന്നത്, അത് ഇന്ത്യയിലെ തന്നെ റെക്കോഡാണ്. 46 ശതമാനം കമ്മീഷൻ ഒരു പ്രോജക്ടിൽ കൈക്കൂലിയായി കൊടുത്തു. പാവങ്ങളുടെ ലൈഫ് മിഷൻ സർക്കാർ കൈക്കൂലി മിഷനാക്കിയെന്നും വി ഡി സതീശൻ ആരോപിച്ചു.


പാലത്തായി: ബിജെപി നേതാവ് നാലാം ക്ലാസുകാരിയെ പീഡിപ്പിച്ചതിന് ശാസ്ത്രീയ തെളിവ്; 'വിചിത്രഭാവന'യെന്ന ആദ്യ കണ്ടെത്തല് പൊളിയുന്നു - Newsrupt\nPalathayi Child abuse Case May 27, 2021\nപാലത്തായി: ബിജെപി നേതാവ് നാലാം ക്ലാസുകാരിയെ പീഡിപ്പിച്ചതിന് ശാസ്ത്രീയ തെളിവ്; ‘വിചിത്രഭാവന’യെന്ന ആദ്യ കണ്ടെത്തല് പൊളിയുന്നു\nകണ്ണൂര്: പാലത്തായി പീഡനക്കേസില് പെണ്‍കുട്ടി പീഡനത്തിന് ഇരയായെന്ന് അന്വേഷണ സംഘത്തിന്റെ റിപ്പോര്‍ട്ട്. ബിജെപി നേതാവും അധ്യാപകനുമായ കെ പത്മരാജന് നാലാം ക്ലാസുകാരിയെ പീഡിപ്പിച്ചതിന് തെളിവുകള് ലഭിച്ചതായി അന്വേഷണ സംഘം അറിയിച്ചു. പെണ്‍കുട്ടി പീഡനത്തിന് ഇരയായിട്ടില്ലെന്നായിരുന്നു പൊലീസ് നേരത്തെ അറിയിച്ചിരുന്നത്. കേസില് പുതിയ അന്വേഷണ സംഘമാണ് പീഡനം നടന്നിട്ടുണ്ടെന്ന് കണ്ടെത്തിയിരിക്കുന്നത്.\nശാസ്ത്രീയ പരിശോധനകള്‍ക്കൊടുവിലാണ് അന്വേഷണ സംഘം പീഡനം നടന്നിട്ടുണ്ടെന്ന് കണ്ടെത്തിയത്. 2020 ജനുവരിയിലാണ് ഒമ്പതു വയസ്സുകാരി പീഡനത്തിന് വിധേയയായെന്ന പരാതി പോലീസിന് ലഭിക്കുന്നത്. സ്‌കൂളിലെ ശുചിമുറിയില്‍വെച്ച് അധ്യാപകനായ പത്മരാജന് ലൈംഗികമായി പീഡിപ്പിച്ചെന്നായിരുന്നു പെണ്‍കുട്ടി മൊഴി നല്‍കിയിരുന്നത്. പീഡനത്തെ തുടര്‍ന്ന് പെണ്‍കുട്ടിക്ക് രക്തസ്രാവം ഉണ്ടായിരുന്നെന്ന് കുട്ടിയുടെ അമ്മയും പറഞ്ഞിരുന്നു.\nതുടര്‍ന്ന് ആന്വേഷണം തുടങ്ങിയപ്പോള് പത്മരാജന് ഒളിവില് പോയി. പിന്നീട് അറസ്റ്റിലായിരുന്നെങ്കിലും പീഡനം നടന്നിട്ടില്ലെന്ന് ചോദ്യം ചെയ്യലുകള്‍ക്കൊടുവില് പൊലീസ് അറിയിക്കുകയായിരുന്നു. പെണ്‍കുട്ടിക്കെതിരെ അന്വേഷണ സംഘം റിപ്പോര്‍ട്ട് സമര്‍പ്പിക്കുകയും ചെയ്തിരുന്നു. കുട്ടിക്ക് നുണപറയുന്ന ശീലമുണ്ടെന്നും വിചിത്ര ഭാവനകളുണ്ടെന്നും മാനസിക സംഘര്‍ഷം നേരിടുന്നുണ്ടെന്നുമായിരുന്നു അന്വേഷണ സംഘം ഹൈക്കോടതിയില് സമര്‍പ്പിച്ച റിപ്പോര്‍ട്ടില് പറഞ്ഞത്.\nAlso Read: ഡെന്നീസ് ജോസഫിന്റെ അവസാന തിരക്കഥയുടെ പ്രമേയം ഡ്രഗ് മാഫിയ; ആദ്യ പേജ് പങ്കുവെച്ച് ഒമര്‍ലുലു\nതുടര്‍ന്ന് കേസ് അട്ടിമറിക്കാന് പൊലീസ് ശ്രമിക്കുകയാണെന്നും പൊലീസ് പ്രതിയെ സംരക്ഷിക്കുകയാണെന്നും ആരോപിച്ച് കുട്ടിയുടെ അമ്മ ഹൈക്കോടതിയില് പരാതി നല്‍കി. ഐജിയും പത്മരാജനും തമ്മിലുള്ള സംഭാഷണത്തിന്റെ ശബ്ദ രേഖയും പുറത്തായിരുന്നു. തുടര്‍ന്ന് ഹൈക്കോടതി ഐജി എസ് ശ്രീജിത്തിന്റെ നേതൃത്വത്തിലുള്ള അന്വേഷണ സംഘത്തെ മാറ്റി പുതിയ സംഘത്തെ അന്വേഷണം ഏല്‍പിക്കുകയായിരുന്നു. എഡിജിപി ഇജി ജയരാജിനായിരുന്നു ചുമതല. പുതിയ സംഘത്തിന്റെ അന്വേഷണത്തിലാണ് പത്മരാജനെതിരെ തെളിവുകള് കണ്ടെത്തിയിരിക്കുന്നത്.\nശുചിമുറിയിലെ ടൈലുകളും മണ്ണും അന്വേഷണസംഘം ശാസ്ത്രീയ പരിശോധനയ്ക്ക് വിധേയമാക്കി. പരിശോധനയില് ശുചിമുറിയിലെ ടൈലുകളില് നിന്ന് രക്തക്കറ കണ്ടെത്തി. മറ്റു ശാസ്ത്രീയ പരിശോധനകളും നടന്നു. തുടര്‍ന്നാണ് അന്വേഷണ സംഘം റിപ്പോര്‍ട്ട് തയ്യാറാക്കിയിരിക്കുന്നത്. കുറ്റപത്രം തലശ്ശേരി പോക്‌സോ കോടതിയില് അന്വേഷണസംഘം സമര്‍പ്പിക്കും.\nADGP EJ JayarajBJPK PadmarajanPalathayi Child abuse CaseS Sreejith


PATTAYAM RAMANAN FAMILY | Rashtradeepam\nHome\tLOCALErnakulam\tകിടപ്പാടത്തിന് പട്ടയംകിട്ടിയ സന്തോഷത്തിൽ രമണനും രാജലക്ഷ്മിയും\nകിടപ്പാടത്തിന് പട്ടയംകിട്ടിയ സന്തോഷത്തിൽ രമണനും രാജലക്ഷ്മിയും\nതിരുവല്ല: സംസ്ഥാന സർക്കാരിന്റെ നൂറു ദിന കർമ്മ പരിപാടി യിലൂടെ സ്വന്തം പേരിൽ പട്ടയം നേടിയ സന്തോഷത്തിലാണ് രമണനും രാജലക്ഷ്മി യും. നാരങ്ങാനം പൊട്ടന്‍പാറയില് രമണന് ആചാരിയുടെ കുടുംബം 80 വര്‍ഷത്തിലേറെയായി താമസിച്ചു വരുന്ന പത്ത് സെന്റ് വസ്തുവിനാണ് പട്ടയം ലഭിക്കുന്നത്.\nകഴിഞ്ഞ 21 വര്‍ഷമായി താന് താമസിക്കുന്ന സ്ഥലത്തിന് പട്ടയം കിട്ടിയതിന്റെ സന്തോഷത്തിലാണ് കല്ലറകടവിലെ ഗണേശ് നിലയത്തില് രാജലക്ഷ്മി. മൂന്നു വര്‍ഷം മുന്‍പുണ്ടായ വീഴ്ചയില്, ഡ്രൈവറായിരുന്ന രമണന്റെ കൈ ഒടിഞ്ഞ് കിടപ്പിലായതോടെ വീട്ടിലെ കാര്യങ്ങള് ഏറെ ബുദ്ധിമുട്ടിലായി. ഭാര്യ മണിയമ്മ തൊഴിലുറപ്പ് ജോലിക്ക് പോയാണ് ഇപ്പോള് കുടുംബം പോറ്റുന്നത്. രണ്ടര വര്‍ഷം മുന്‍പ്, ഉണ്ടായിരുന്ന വീട് ഇടിവെട്ടി നശിക്കുകയും ചെയ്തു. നാട്ടുകാരുടെ സഹായത്താല് ലഭിച്ച തുക കൊണ്ട് ചെറിയ വീട് വച്ച് ഇപ്പോള് അതിലാണ് രമണനും മണിയമ്മയും താമസിക്കുന്നത്.\nഏറെ നാളായുള്ള ആഗ്രഹമാണ് സ്വന്തം പേരിലുള്ള വസ്തു വെന്നും പട്ടയം ലഭിച്ചതില് ഏറെ സന്തോഷമുണ്ടെന്നും അറുപത്തിനാലുകാരനായ രമണന് ആചാരി പറഞ്ഞു. 22 വര്‍ഷം മുമ്പ് വിധവയായ രാജലക്ഷ്മി പല വീടുകളിലും കൂലിപ്പണി ചെയ്താണ് കുടുംബം പുലര്‍ത്തുന്നത്. രാജലക്ഷ്മിയുടെ 75 വയസ് പ്രായമുള്ള തീര്‍ത്തും അന്ധയായ അമ്മ ആറ് വര്‍ഷമായി കിടപ്പിലാണ്. പാലിയേറ്റീവ് കെയര് യൂണിറ്റില് നിന്നാണ് അമ്മയ്ക്ക് ആവശ്യമായ വൈദ്യസഹായങ്ങള് ലഭിക്കുന്നത്. പ്രസവശേഷം വിശ്രമിക്കുന്ന ഏക മകളും പേരക്കുട്ടിയും അമ്മയുമൊത്ത് പട്ടയം കിട്ടിയ 4.47 സെന്റ് സ്ഥലത്ത് താമസിക്കുന്നതിന്റെ ഇരട്ടി മധുരത്തിലാണ് രാജലക്ഷ്മി.\nതിരുവല്ലയും തുമ്പമണ്ണും നവകേരള പുരസ്‌കാര ജേതാക്കള്\nതിരുമൂലപുരം മഹാത്മാഗാന്ധി സ്മാരക ഗ്രന്ഥശാലയില് ഗ്രന്ഥശാലാദിനം ആചരിച്ചു\nഅര്‍ഹരായ മുഴുവന് പേര്‍ക്കും പട്ടയം ലഭ്യമാക്കുന്ന് മന്ത്രി പി. രാജീവ് ; ഡിസംബറില്...\nബിജെപി തിരുവല്ലയിൽ ഐക്യദാർഢ്യ സമ്മേളനം നടത്തി.\nസ്ത്രീകള്‍ക്ക് ഭരണപങ്കാളിത്തത്തിലടക്കം സംവരണ അനുപാതം വര്‍ദ്ധിപ്പിക്കണമെന്ന് സിപിഐ പത്തനംതിട്ട ജില്ലാ സെക്രട്ടറി എ...\nവയോധികനെ ആക്രമിച്ച സംഭവം; പഞ്ചായത്ത് പ്രസിഡന്റ് ഉള്‍പ്പെടെ 20 പേര്‍ക്കെതിരെ കേസ്\nടാങ്കറിലെ ഇ- ലോക്കുമായി ബന്ധിപ്പിക്കുന്ന പൈപ്പ് മുറിച്ച് സ്പിരിറ്റ് ചോര്‍ത്തി; എക്സൈസ് ഉദ്യോഗസ്ഥര്‍ക്കും...\nതിരുവല്ല സ്പിരിറ്റ് തട്ടിപ്പ്: മുന്‍പും മേഷണം നടന്നതായി കണ്ടെത്തല്; സഹായത്തിനായി 25 ലക്ഷം...\n”പിഴച്ചത് നേതാക്കള്‍ക്കോ പ്രവര്‍ത്തകര്‍ക്കോ?”; തിരുവല്ലയിലെ ബിജെപി സ്ഥാനാര്‍ത്ഥിയും പിന്‍മാറും\n‘ജോ ആന്റ് ജോ’ ചിത്രീകരണം ആരംഭിച്ചു\n27 ന് ആഹ്വാനം ചെയ്ത ഭാരത് ബന്ദിന് പിന്തുണ പ്രഖ്യാപിച്ച്...\nമഞ്ചേരി സര്‍ക്കാര് മെഡിക്കല് കോളേജില് ഓഫീസ് അസി.കം ഡാറ്റ എന്‍ട്രി...\nഫാഷന് ഗോള്‍ഡ് തട്ടിപ്പ്; ക്രൈംബ്രാഞ്ച് അന്വേഷണം ഇഴഞ്ഞു നീങ്ങുന്നു; സിബിഐ അന്വേഷണം ആവശ്യപ്പെട്ട് നിക്ഷേപക കൂട്ടായ്മ\nഖേലോ ഇന്ത്യ യൂണിവേഴ്‌സിറ്റി ഗെയിംസ്: ജെയിന് ഡീംഡ് ടു ബി യൂണിവേഴ്‌സിറ്റിയിലെ മുന്നൊരുക്കങ്ങള് കേന്ദ്ര കായികമന്ത്രി അനുരാഗ് താക്കൂര് വിലയിരുത്തി


ശ്രദ്ധ നേടി ‘കാക്ക’; ഹ്രസ്വചിത്രം | Kaka Mini Movie\nശ്രദ്ധ നേടി ‘കാക്ക’; ഹ്രസ്വചിത്രം\nമനോരമ ലേഖകൻ May 06, 2021 12:34 PM IST\nകാക്ക എന്നത് ദുഃഖത്തിന്റെയും മരണത്തിന്റെയും പ്രതീകമാണെന്ന് സാധാരണയായി വിശ്വസിക്കപ്പെടുന്നു. എന്നിരുന്നാലും, ഒരാൾ കാക്കയെ വിളിക്കുന്ന ഒരു സമയമുണ്ട് - മരിച്ചുപോയ പൂർവികരുടെയോ ബന്ധുക്കളുടെയോ ഓർമയ്ക്കായി ബലിയിടുമ്പോൾ. അതിനാൽ, കാക്ക ജീവിതാനന്തര ജീവിതത്തിനും രഹസ്യങ്ങൾക്കും വേണ്ടി നിലകൊള്ളുന്നുവെന്ന വിശ്വാസവും നിലനിൽക്കുന്നു.\nപുറത്ത് കാണുന്ന സൗന്ദര്യത്തെക്കുറിച്ചല്ല, അതിനപ്പുറം കാണാൻ കഴിയുന്നത് ജീവിതമാണ് ഇതിലൂടെ വ്യക്തമാകുന്നത്. കാക്ക എന്ന ഹ്രസ്വചിത്രം അടയാളപ്പെടുത്താൻ ശ്രമിക്കുന്ന വിഷയവും അതാണ്. ഈ ചിത്രത്തിന് ഒരു മുഖ്യധാരാ സിനിമയുടെ നിലവാരം നൽകുന്നതിൽ പ്രമേയം മുഖ്യ പങ്കുവഹിക്കുന്നു. അജു അജീഷ് സംവിധാനം ചെയ്ത് എഡിറ്റിങ് നിർവഹിച്ചിരിക്കുന്ന ചിത്രം പഞ്ചമിയെന്ന പെൺകുട്ടിയുടെ കഥ പറയുന്നു.\nസിനിമയുടെ വിഷയം മുമ്പ് കേട്ടിട്ടില്ലാത്ത ഒന്നല്ലെങ്കിലും, നിങ്ങളുടെ മനഃസാക്ഷിയിലേയ്ക്ക് അത് കടന്നുചെല്ലുകയും അലട്ടുകയും ചെയ്യും . ഇരുണ്ട ചർമ്മ പരാമർശങ്ങൾക്ക് പുറമെ, ഒരു വ്യക്തിയുടെ ബാഹ്യ രൂപത്തെ അടിസ്ഥാനമാക്കി സമൂഹം ഒരാളെ എങ്ങനെ വിഭജിക്കുന്നു എന്നതും എടുത്തുകാണിക്കുന്നു. ലക്ഷ്മിക സജീവൻ ആണ് പ്രധാന പെൺകുട്ടിയെ അവതരിപ്പിക്കുന്നത്. ലക്ഷ്മികയുടെയും മറ്റ് സഹതാരങ്ങളുടെയും പ്രകടനങ്ങൾ പ്രശംസനീയം ആണ്.


കിളിമാനൂര് റിട്ട.ഡെപ്യൂട്ടി തഹസീല്‍ദാരുടെ കൊലപാതകം: പ്രതി കുറ്റക്കാരന്, ശിക്ഷ ഇന്ന് • Suprabhaatham\nകിളിമാനൂര് റിട്ട.ഡെപ്യൂട്ടി തഹസീല്‍ദാരുടെ കൊലപാതകം: പ്രതി കുറ്റക്കാരന്, ശിക്ഷ ഇന്ന്\nSeptember 29, 2016 | 7:37 am IST\nകിളിമാനൂര് :പട്ടാപകല് വീട്ടില് അതിക്രമിച്ചു കയറി റിട്ട.ഡെപ്യൂട്ടി തഹസീല്‍ദാരെ തലക്കടിച്ച് കൊലപ്പെടുത്തകയും അവരുടെ ഭര്‍ത്താവിനെ ഗുരുതരമായി പരുക്കേല്‍പ്പിക്കുകയും പണവും സ്വര്‍ണവും കവര്‍ച്ച ചെയ്യുകയും ചെയ്ത കേസില് പ്രതി കിളിമാനൂര് പുല്ലയില് കടമുക്ക് ദിലീപ് ഭവനില് ദിലീപ്(43) കുറ്റക്കാരനെന്ന് കോടതി കണ്ടെത്തി .ശിക്ഷ ഇന്ന് വിധിക്കും.\n2014 ഒക്ടോബര് ഒമ്പതിനാണ് നാടിനെ നടുക്കിയ സംഭവമുണ്ടായത്. കിളിമാനൂര് പുല്ലയില് പേഴുവിള എം എസ് പാലസില് റിട്ട.ഡെപ്യൂട്ടി തഹസീല്‍ദാര് ശൈലജ (57)യാണ് കൊല്ലപ്പെട്ടത്. ഇവരുടെ ഭര്‍ത്താവ് മോഹന് കുമാറിന് ഗുരുതരമായി പരുക്കേറ്റു. പട്ടാപകല് നടന്ന കൊലപാതകവും കവര്‍ച്ചയും നാടിനെ അക്ഷരാര്‍ഥത്തില് നടുക്കിയിരുന്നു.\nമോഹന് കുമാര് വീടിനോടു ചേര്‍ന്ന് എം .എസ് ഫൈനാന്‍സിയേഴ്‌സ് എന്ന പണമിടപാട് സ്ഥാപനം നടത്തിയിരുന്നു. കൊല്ലപ്പെട്ട ശൈലജയും മോഹന് കുമാറും മാത്രമായിരുന്നു വീട്ടില്. ഇവര്‍ക്ക് മക്കളില്ല. സംഭവ ദിവസം രാവിലെ 11 മണിയോടെ വിവാഹം ക്ഷണിക്കാന് വന്ന രണ്ടുപേരാണ് ദമ്പതികള് രക്തത്തില് കുളിച്ചുകിടക്കുന്നത് കണ്ടത്. തുടര്‍ന്ന് വിവരം പൊലിസിലും നാട്ടിലും അറിയിക്കുകയായിരുന്നു .ശൈലജ സംഭവ സ്ഥലത്ത് തന്നെ മരിച്ചിരുന്നു .ഗുരുതരമായി പരുക്കേറ്റ മോഹന്‍കുമാറിന് മാസങ്ങളോളം ആശുപത്രിയില് കഴിയേണ്ടി വന്നു.\nഏറെ അഭ്യൂഹങ്ങള്‍ക്കിടയാക്കിയ സംഭവത്തില് പഴുതടച്ച അന്വേഷണമാണ് പൊലിസ് നടത്തിയത്. സംഭവം നടന്ന് ആഴ്ചകള്‍ക്കുള്ളില് തന്നെ പ്രതിയെ പൊലിസ് പിടികൂടി .ഇയാളില് നിന്നും മുഴുവന് സ്വാര്‍ണാഭരങ്ങളും കണ്ടെടുക്കുകയും ചെയ്തു. ആറ്റിങ്ങല് ഡി വൈ എസ് പി ആയിരുന്ന പ്രതാപന് നായരുടെ നേതൃത്വത്തില് നടത്തിയ അന്വേഷണത്തിലാണ് പ്രതി പിടിയിലായത് . അഡ്വ ഹാഷിന് ബാബുവായിരുന്നു പബ്ലിക് പ്രോസിക്യൂട്ടര്.


Google Homepage, Zerg Rush, Surprise, ഗൂഗിള് ഹോം പേജ്, സെര്‍ഗ് റഷ്, സര്‍പ്രൈസ് - Malayalam Gizbot\nഗൂഗിള് ഹോംപേജിലെ റിസള്‍ട്ടുകള് മാഞ്ഞുപോകുന്നു!\n| Updated: Friday, April 12, 2013, 11:53 [IST]\nബോറടിപ്പിക്കുന്ന സെര്‍ച്ചിംഗുകള്‍ക്കിടയിലും ഉപയോക്താക്കള്‍ക്ക് രസം പകരുന്ന ഗൂഗിളിന്റെ ഓരോ ശ്രമങ്ങള്‍ക്കും സ്തുതി. ഈ ഇന്റര്‍നെറ്റ് സെര്‍ച്ച് എഞ്ചിനെ വെറും യന്ത്രമായി തോന്നാതിരിക്കാനും അതിനോട് സൗഹൃദം സ്ഥാപിക്കാനും ഇത്തരം ചില കാരണങ്ങളുണ്ട്.\nദിവസത്തില് ഒരിക്കലെങ്കിലും ഹോംപേജില് പോകാറുണ്ടാവില്ലേ നിങ്ങള് എല്ലാവരും? എങ്കില് Zerg Rush എന്ന വാക്ക് സെര്‍ച്ച് ബോക്‌സില് ടൈപ്പ് ചെയ്തു നോക്കൂ. ടൈപ്പ് ചെയ്ത് നിമിഷങ്ങള്‍ക്കുള്ളില് കുറേ Oകള് മുകളില് നിന്ന് ഒഴുകി വീണ് സെര്‍ച്ച് റിസള്‍ട്ടുകളെയെല്ലാം മായ്ക്കുന്നത് കാണാം. ഒടുവില് പേജ് കാലിയായി വെറും വെള്ള പ്രതലം മാത്രമാകുമ്പോള് ഈ Oകള് എല്ലാം ചേര്‍ന്ന് GG എന്ന ഡിസൈനില് നില്‍ക്കും.\nഇതെന്ത് മറിമായം എന്ന് കരുതണ്ട. Oകള് മുകളില് നിന്ന് താഴെ വരുമ്പോള് തന്നെ നിങ്ങള്‍ക്ക് ഒരു ഉഗ്രന് ഗെയിം തുടങ്ങാം. ഓരോ Oയ്ക്ക് നേരെ കര്‍സര് വെയ്ക്കുമ്പോള് ഒരു +ചിഹ്നം കാണാനാകും. ഉടന് തന്നെ ആ Oയില് ഡബിള് ക്ലിക് ചെയ്യുക. അപ്പോള് നിങ്ങള്‍ക്ക് ഒരു മാര്‍ക്ക് ലഭിക്കുന്നു. ഇങ്ങനെ നിങ്ങള്‍ക്ക് കഴിയുന്നത്ര Oകളെ മായ്‌ച്ചെടുക്കാം. വലതുവശത്ത് മുകളിലായി വരുന്ന കൗണ്ട്‌ബോര്‍ഡില് നിന്ന് റിസള്‍ട്ട് ലഭിക്കും. ഗെയിം പൂര്‍ത്തിയാകുമ്പോഴാണ് Oകള് വീണ്ടും കൂടിച്ചേര്‍ന്ന് GG എന്ന ഡിസൈന് സൃഷ്ടിക്കുക.\nഇനി ഈ സ്‌കോര് നിങ്ങള്‍ക്ക് ഗൂഗിള് പ്ലസിലൂടെ കൂട്ടുകാരുമായി ഷെയര് ചെയ്യാനും സൗകര്യമുണ്ട്. അതിന് ആദ്യം ഗൂഗിള് അക്കൗണ്ട് തുറന്നുവെച്ച ശേഷം മറ്റൊരു ടാബിലെ സെര്‍ച്ച് എഞ്ചിനില് നേരത്തെ പറഞ്ഞ പദം ടൈപ്പ് ചെയ്യുന്നതാകും നല്ലത്. കാരണം അങ്ങനെ ചെയ്യുമ്പോഴാണ് ഗൂഗിള് പ്ലസ് ഷെയറിംഗ് ഓപ്ഷന് കാണാനാകുന്നത്. അല്ലാതെയും നിങ്ങള്‍ക്ക്‌ഷെയറിംഗ് സാധിക്കുന്നുണ്ടെങ്കിലും അതും ആവാം.\nസ്റ്റാര്‍ക്രാഫ്റ്റ് എന്ന വീഡിയോ ഗെയിമിനെ ആധാരമാക്കിയാണ് ഈ ഈസ്റ്റര് എഗ്ഗുകളെ (Oകള്) ഗൂഗിള് പരിചയപ്പെടുത്തിയത്. സെര്‍ഗ് റഷിന്റെ വിളയാട്ടം എത്ര ദിവസം ഗൂഗിളില് ഉണ്ടാകുമെന്ന് അറിയില്ല. എന്തായാലും ഉറക്കം വരുമ്പോഴെല്ലാം വെറുതെയൊന്ന് സെര്‍ഗ് റഷ് ടൈപ്പ് ചെയ്ത് നോക്കൂ.ചിലപ്പോഴത് പ്രവര്‍ത്തിച്ചേക്കാം!


മരത്തിൽ വലിഞ്ഞ് കയറി സണ്ണി ലിയോൺ; വൈറലായി വീഡിയോ | sunny leone shares video of herself climbing tree\nമരത്തില് കയറുന്ന വീഡിയോയുമായി സണ്ണി ലിയോണ്; ഏറ്റെടുത്ത് സമൂഹമാധ്യമങ്ങള്\nMumbai, First Published 5, Feb 2020, 12:00 PM IST\nഒരു കൊച്ചു കുട്ടിയുടെ വേഗതയോടെ സണ്ണി മരത്തിന്റെ ചില്ലകൾ ഒന്നൊന്നായി കയറി. ഒടുവിൽ പറ്റിയ ഒരു സ്ഥലത്ത് എത്തിയതും ചാരികിടന്നു വിശ്രമിക്കുന്നതും വീ‍ഡിയോയിൽ കാണാം.\nഏറെ ആരാധകരുള്ള ബോളിവുഡ് താരമാണ് സണ്ണി ലിയോണ്. സമൂഹമാധ്യമങ്ങളിൽ സജീവമായ താരം പങ്കുവയ്ക്കുന്ന വീഡിയോകളും ചിത്രങ്ങളും ആരാധകർ ഏറ്റെടുക്കാറുണ്ട്. അത്തരത്തിലൊരു വീഡിയോ ആണ് ഇപ്പോൾ സമൂഹമാധ്യമങ്ങളിൽ താരമായിരിക്കുന്നത്.\nസണ്ണി ലിയോണ് മരം കയറുന്ന വീ‍ഡിയോ ആണ് ആരാധകർ ഏറ്റെടുത്തിരിക്കുന്നത്. നീ എന്താണ് ഈ ചെയ്യുന്നത്? മരത്തിനടുത്തേക്ക് നടന്ന സണ്ണിക്ക് നേരെ ആദ്യം ഉയർന്ന ചോദ്യമാണിത്. ഒപ്പമുണ്ടായിരുന്ന സുഹൃത്താണ് ചോദ്യം ചോദിക്കുന്നത്. 'ഞാനീ മരം കയറുകയാണ്' സണ്ണി ഉത്തരം നൽകി.\nപിന്നെ ഒട്ടും താമസിച്ചില്ല. ഒരു കൊച്ചു കുട്ടിയുടെ വേഗതയോടെ സണ്ണി മരത്തിന്റെ ചില്ലകൾ ഒന്നൊന്നായി കയറി. ഒടുവിൽ പറ്റിയ ഒരു സ്ഥലത്ത് എത്തിയതും ചാരികിടന്നു വിശ്രമിക്കുന്നതും വീ‍ഡിയോയിൽ കാണാം. മരംകയറ്റ വീഡിയോ സണ്ണി തന്നെയാണ് ഇൻസ്റ്റാഗ്രാമിൽ പോസ്റ്റ് ചെയ്തത്. അടുത്തിടെ കൊറോണ ജാഗ്രതയുടെ ഭാഗമായി സണ്ണിയും ഭർത്താവ് ഡാനിയൽ വെബറും കൂടിയുള്ള പോസ്റ്റ് ശ്രദ്ധേയമായിരുന്നു.


Sunday 07 Oct 2018 01.25 AM\nഅശ്വതി: രോഗദുരിതങ്ങള് അനുഭവിക്കാനിടയുള്ള വാരമാണ്. ആരോഗ്യകാര്യത്തില് ശ്രദ്ധിക്കുക. ഗൃഹാന്തരീക്ഷത്തില് പ്രശ്‌നങ്ങള് ഉടലെടുക്കാം. സൃഹുത്തുക്കളുമായി കലഹം ഉണ്ടാകാനിടയുണ്ട്. ബന്ധുജനങ്ങളെ പിരിഞ്ഞുകഴിയേണ്ടി വരും. വ്യവഹാരങ്ങളില് തിരിച്ചടിയുണ്ടായേക്കാം.\nഭരണി: പ്രവര്‍ത്തന വിജയമുണ്ടാകും, ജീവിതപങ്കാളിക്ക് ഏതെങ്കിലും തരത്തിലുള്ള രോഗബാധയുണ്ടാകാന് സാധ്യതയുണ്ട്. വിദ്യാഭ്യാസപരമായ നേട്ടങ്ങള് കൈവരിക്കും. മത്സരപ്പരീക്ഷകളില് നേട്ടം കൈവരിക്കും. സഹോദരങ്ങള്‍ക്കു നേട്ടം. സാമ്പത്തിക നേട്ടം കൈവരിക്കും.\nകാര്‍ത്തിക: അവിചാരിത ധനലാഭം ഉണ്ടാകും. പ്രധാനതൊഴിലില് നിന്നല്ലാതെ ധനവരുമാനം പ്രതീക്ഷിക്കാം. വാഹനം മാറ്റി വാങ്ങാന് സാധിക്കും. പരുക്ക്, രോഗദുരിതം എന്നിവ മൂലം ജോലികളില് നിന്നു വിട്ടുനിന്നിരുന്നവര്‍ക്ക് തിരികെ ജോലികളില് പ്രവേശിക്കാന് സാധിക്കും. അലര്‍ജി ജന്യ രോഗബാധാ സാദ്ധ്യത.\nരോഹിണി: പണമിടപാടുകളില് ശ്രദ്ധിക്കുക. സുഹൃത്തുക്കള്‍ക്കു പണം കടം നല്‍കേണ്ടിവരും, ജീവിത സൗകര്യങ്ങള് വര്‍ദ്ധിക്കും. വിദേശജോലി ലഭിക്കാന് സാദ്ധ്യത. ചെവിക്ക് രോഗബാധപിടിപ്പെടാം.\nമകയിരം: തൊഴില്‍പരമായി അനുകൂല വാരം. ജീവിതപങ്കാളിയുമായി നിലനിന്നിരുന്ന മാനസിക അകല്‍ച്ച ഇല്ലാതാകും. കലാരംഗത്തു പ്രവര്‍ത്തിക്കുന്നവര്‍ക്ക് നേട്ടം. മറ്റുള്ളവരെ അമിതമായി ആശ്രയിച്ച് മാനസിക വിഷമം വരുത്തിവയ്‌ക്കും. ഗൃഹാന്തരീക്ഷത്തില് ശാന്തത.\nതിരുവാതിര: മാനസികമായി ഇഷ്‌ടപ്പെടാത്ത പ്രവര്‍ത്തനങ്ങള് ചെയ്യേണ്ടിവരും. പണമിടപാടുകളില് നഷ്‌ടങ്ങള്‍ക്ക് ഇടയുള്ള വാരമാണ്. പിതാവിന് അരിഷ്‌ടതകള്. തൊഴില്‍രംഗം മെച്ചപ്പെടും. ആരോഗ്യവിഷമതകള് ശമിക്കാന് അല്‌പംകൂടി കാത്തിരിക്കേണ്ടതായി വന്നേക്കാം.\nപുണര്‍തം: അപ്രതീക്ഷിത ധനനഷ്‌ടം നേരിടും. വാഹനം, ഭൂമി ഇവയുടെ ഇടപാടുകള് നടത്തും. ലഹരിവസ്‌തുക്കളില് താല്‌പര്യം വര്‍ധിക്കും. ദീര്‍ഘയാത്രകള്‍മൂലം ക്ഷീണ വര്‍ദ്ധന. ധനകാര്യ സ്‌ഥാപനത്തില് നിന്നുള്ള ലോണുകള്‍ക്കുള്ള ശ്രമം വിജയിക്കും. കാര്‍ഷിക മേഖലയില് പ്രവര്‍ത്തിക്കുന്നവര്‍ക്ക് അവിചാരിത നഷ്‌ടം.\nപൂയം: ബന്ധുജന സഹായം ലഭിക്കും. തൊഴില് അന്വേഷങ്ങളില് വിജയിക്കും. സര്‍ക്കാര് ജീവനക്കാര്‍ക്ക് പ്രമോഷന് ലഭിക്കും. ബന്ധുക്കളില് നിന്നുള്ള സഹായം പ്രതീക്ഷിക്കാം. പ്രേമബന്ധങ്ങളില് ഏര്‍പ്പെട്ടിരിക്കുന്നവര്‍ക്ക് എതിര്‍പ്പുകള് ഉണ്ടാവാം. കാലാവസ്‌ഥാ ജന്യ രോഗങ്ങള് പിടിപ്പെടാം.\nആയില്യം: ബന്ധുജന സഹായത്താല് കടബാദ്ധ്യതകളില് നിന്ന് മോചനം. മോഷണം പോയ വസ്‌തുക്കള് തിരികെ ലഭിക്കും. തൊഴിലുമായി ബന്ധപ്പെട്ട് വാസസ്‌ഥാനത്തിനു മാറ്റം സംഭവിക്കാം. ഉദ്യോഗസ്‌ഥര്‍ക്ക് സ്‌ഥലം മാറ്റമുണ്ടാകും. പൊതുപ്രവര്‍ത്തന രംഗത്തുള്ളവര്‍ക്ക് ജനസമ്മിതി.\nമകം: അവിവാഹിതരുടെ വിവാഹ കാര്യങ്ങള്‍ക്ക് അനുകൂല തീരുമാനം എടുക്കാന് തടസം നേരിടും. സാമ്പത്തിക നേട്ടം പ്രതീക്ഷിക്കാം. ആഡംബര വസ്‌തുക്കളില് താല്‍പര്യം വര്‍ദ്ധിക്കും. സാമ്പത്തിക ഇടപാടുകളില് അധിക ശ്രദ്ധ പുലര്‍ത്തുക.\nപൂരം: ചെറിയ വീഴ്‌ച പരിക്ക് എന്നിവയ്‌ക്ക് സാദ്ധ്യത. മത്സരപരീക്ഷകളില് വിജയം കൈവരിക്കും. അടുത്ത ബന്ധുക്കള് ശത്രുതാ മനോഭാവത്തോടെ പെരുമാറും. മാനസിക സംഘര്‍ഷം അധികരിക്കും. ജീവിതപങ്കാളിയില് നിന്നും പിന്തുണ ലഭിക്കും.\nഉത്രം: സുഹൃത്തുക്കളുടെ സമയോചിതമായ ഇടപെടല്‍മൂലം കാര്യസാദ്ധ്യം. ധനപരമായി നേട്ടങ്ങള്. പൊതുപ്രവര്‍ത്തനങ്ങളില് അനുമോദനം ലഭിക്കും. പിതൃഗുണവും ഭാഗ്യപുഷ്‌ടിയും അനുഭവപ്പെടും. മാനസിക സംഘര്‌ഷങ്ങള്‍ക്ക് ഇടയാക്കുന്ന സംഭവങ്ങള് ഉണ്ടാകും. മുന്‍കോപം നിയന്ത്രിക്കണം.\nഅത്തം: ദമ്പതികള് തമ്മില് നിലനിന്ന അഭിപ്രായ വ്യത്യാസം ശമിക്കും. മത്സരപ്പരീക്ഷകളില് വിജയം. ഗൃഹനിര്‍മ്മാണത്തില് അവിചാരിത തടസ്സം. തൊഴില് രഹിതര്‍ക്ക് പുതിയ അവസരങ്ങള് ലഭിക്കും. വിവാഹകാര്യത്തില് നേരിട്ടിരുന്ന തടസങ്ങള് മാറികിട്ടും.\nചിത്തിര: മനസിനിണങ്ങിയ ജീവിതപങ്കാളിയെ കണ്ടെത്തുന്നതില് വിജയിക്കും. സന്താനങ്ങള് മുഖേന മനസന്തോഷം അനുഭവപ്പെടും. ദാമ്പത്യജീവിതം സന്തോഷപ്രദമായിരിക്കും. പൊതുവെ എല്ലാ കാര്യങ്ങളിലും ആത്മവിശ്വാസം വര്‍ദ്ധിക്കും. മത്സരപരീക്ഷകളില് വിജയിക്കും.\nചോതി: പ്രവര്‍ത്തനരംഗത്ത് അഭിവൃദ്ധി ഉണ്ടാകും. ബന്ധുജനങ്ങള് വാക്കുകളാല് മനസ്സിനെ മുറിപ്പെടുത്തും. യാത്രകള്‍മുഖേന ഗുണം ലഭിക്കും. സാമൂഹിക- സാഹിത്യ രംഗത്തുള്ളവര്‍ക്ക് അംഗീകാരവും പ്രശസ്‌തിയും വര്‍ദ്ധിക്കും. ഭൂമി വില്‍പനയിലൂടെ ധനലാഭം.\nവിശാഖം: ബന്ധുജനങ്ങള്‍ക്ക് രോഗബാധാ സാദ്ധ്യത. തൊഴില്‍രംഗത്ത് അന്യരുടെ ഇടപെടല് മനോവിഷമം സൃഷ്‌ടിക്കും. ധനപരമായി വാരം അനുകൂലം. സുഹൃത്തുക്കളുമായി വാഗ്‌വാദങ്ങളില് ഏര്‍പ്പെടും. പന്തയങ്ങളില് ഏര്‍പ്പെട്ട് പരാജയപ്പെടും.\nഅനിഴം: ബിസിനസ്സില് നിന്ന് ധനലാഭം. തൊഴിലില് അനുകൂലമായ സാഹചര്യം. പ്രവര്‍ത്തന വിജയം കൈവരിക്കും. യാത്രകള് കൂടുതലായി വേണ്ടിവരും. വിശ്രമം കുറഞ്ഞിരിക്കും. അടുത്തബന്ധുക്കളെ പിരിഞ്ഞു കഴിയേണ്ടിവരും.\nതൃക്കേട്ട: സന്താനങ്ങള്‍ക്ക് അനാരോഗ്യം. കുടുംബപ്രശ്‌നങ്ങളില് ശമനം. തൊഴില് മേഖലയിലെ അസ്വസ്‌ഥത ശാന്തമാകും. വാഹനങ്ങള് കൈകാര്യം ചെയ്യുമ്പോള് ശ്രദ്ധിക്കുക. സഹോദരങ്ങളെകൊണ്ടുള്ള അനുഭവഗുണം വര്‍ദ്ധിക്കും.\nമൂലം: സാമ്പത്തികനേട്ടം കൈവരിക്കും. പിരിഞ്ഞുകിട്ടാനുണ്ടായിരുന്ന കടം ലഭിക്കും. വീട്ടിലെ ആവശ്യങ്ങള്‍ക്കുള്ള ഉപകരണങ്ങള് വാങ്ങും. ബന്ധുക്കള്‍നിമിത്തം നേട്ടം. പൊതുപ്രവര്‍ത്തകര്‍ക്ക് പ്രശസ്‌തി വര്‍ദ്ധന. തൊഴില്‍പരമായ സ്‌ഥാനക്കയറ്റം ഇഷ്‌ടസ്‌ഥലത്തേക്കു മാറ്റം എന്നിവയുണ്ടാകും. ആരോഗ്യം പുഷ്‌ടിപ്പെടും.\nപൂരാടം: ആഡംബര വസ്‌തുക്കള്‍ക്കായി പണം ചെലവിടും. യാത്രകൊണ്ട് നേട്ടം പ്രതീക്ഷിക്കാം. കുടുംബത്തില് സമാധാനാന്തരീക്ഷം സംജാതമാകും. സന്താനഗുണം വര്‍ദ്ധിക്കും. ഊഹക്കച്ചവടത്തില് വിജയം. മേലധികാരികളുടെ പ്രീതി സമ്പാദിക്കും. രോഗശമനമുണ്ടാകും. വാഹനം മാറ്റിവാങ്ങാന് തീരുമാനമെടുക്കും.\nഉത്രാടം: സാമൂഹിക സേവനത്തില് ഏര്‍പ്പെടും. സര്‍ക്കാരില്‍നിന്ന് ആനുകൂല്യങ്ങള് ലഭിക്കും. വിദ്യാര്‍ഥികള്‍ക്ക് പരീക്ഷകളില് ഉന്നതവിജയം. ഭൂമി ഇടപാടില് ലാഭം പ്രതീക്ഷിക്കാം. വിവാഹം ആലോചിക്കുന്നവര്‍ക്ക് ഉത്തമബന്ധം ലഭിക്കും. സുഹൃദ് സ മാഗമം ഉണ്ടാകും. കാലാവസ്‌ഥാ ജന്യ രോഗങ്ങള് പിടിപ്പെടാം.\nതിരുവോണം: ബിസിനസില്‍നിന്നു നേട്ടം. മനസുഖം വര്‍ദ്ധിക്കും. ദീര്‍ഘദൂരയാത്രകള് നടത്തേണ്ടിവരും. ഇരുചക്രവാഹനം വാങ്ങും. ഏറ്റെടുത്ത കാര്യങ്ങള് ഭംഗിയായി പൂര്‍ത്തീകരിക്കാന് സാധിക്കും. സഹോദരഗുണമുണ്ടാകും. സുഹൃത്തുക്കള് വഴി നേട്ടമുണ്ടാകും.\nഅവിട്ടം: വളരെക്കാലമായി ആഗ്രഹിക്കുന്ന കാര്യം നിറവേറും. വിവാഹം ആലോചിക്കുന്നവര്‍ക്ക് വിവാഹക്കാര്യത്തില് തീരുമാനം. വിദ്യാര്‍ഥികള്‍ക്ക് ഉപരിപഠനത്തിന് സാധ്യത. ആഡംബര വസ്‌തുക്കള്‍ക്കായി പണം ചെലവിടും. സാമ്പത്തികമായി ചെറിയ വിഷമതകള് നേരിടും. സുഹൃദ് സഹായം ലഭിക്കും.\nചതയം: വിദേശത്തുനിന്നു തിരികെ നാട്ടില് എത്താന് സാധിക്കും. ജോലിയുടെ ഭാഗമായി നിരവധി യാത്രകള് നടത്തേണ്ടിവരും. അവസരത്തിനൊത്തു പ്രവര്‍ത്തിക്കുന്നതിലൂടെ ദുരന്തങ്ങള് ഒഴിവാകും. സന്താനങ്ങളില്ലാതെ വിഷമിക്കുന്നവര്‍ക്ക് ആശ്വാസം നല്‍കുന്ന സൂചനകളുണ്ടാകും. വിവാഹാലോചനകളില് ഉത്തമബന്ധം ലഭിക്കും.\nപൂരൂരുട്ടാതി: സര്‍ക്കാരില് നിന്നും ആനുകൂല്യങ്ങള് ലഭിക്കും. വ്യവഹാര വിജയം. മേലധികാരികളുടെ പ്രീതി സമ്പാദിക്കും. പുണ്യസ്‌ഥലങ്ങള് സന്ദര്‍ശിക്കും. സഹോദരസ്‌ഥാനീയരില്‍നിന്നും ഗുണാനുഭവം. ഉദ്യോഗസ്‌ഥര്‍ക്ക് ഇഷ്‌ടമില്ലാത്ത സ്‌ഥലത്തേക്ക് മാറ്റം ഉണ്ടാകും. വ്യവഹാരങ്ങളില് തിരിച്ചടികള്.\nഉത്രട്ടാതി: വിവാഹക്കാര്യത്തില് ഉചിതമായ തീരുമാനമെടുക്കും. കര്‍മ്മരംഗം പുഷ്‌ടിപ്പെടും. മംഗളകര്‍മ്മങ്ങളില് പങ്കെടുക്കും. ഇരുചക്രവാഹന ലാഭം ഉണ്ടാകും. കുടുംബത്തില് സുഖക്കുറവുണ്ടാകും. ദാമ്പത്യപരമായ അസ്വസ്‌ഥത ഉടലെടുക്കും. ധൃതിപിടിച്ചുള്ള തീരുമാനങ്ങള് എടുക്കരുത്.\nരേവതി: വിദ്യാര്‍ത്ഥികള്‍ക്ക് ഉപരിപഠനത്തിന് പ്രവേശനം. കുടുംബത്തില് സമാധാനം ഉണ്ടാകും. പ്രധാനതൊഴിലില് നിന്നല്ലാതെ ധനലാഭം. രോഗശമനം ഉണ്ടാകും. വിവാഹാലോചനകളില് തീരുമാനം. നേത്രരോഗത്തിന് ചികിത്സ തേടേണ്ടി വരും. പിതാവിനോ പിതൃതുല്യരായവര്‍ക്കോ രോഗദുരിത സാദ്ധ്യത.


തിരുവനന്തപുരം: തീവ്രവാദക്കേസുകളുടെ പേരില് മുസ്ലിംവിരുദ്ധ വികാരം ഇളക്കിവിടാന് ശ്രമമെന്ന മുഖ്യമന്ത്രി പിണറായി വിജയന്‍െറ പ്രസ്താവന ദൗര്‍ഭാഗ്യകരമെന്ന് ബി.ജെ.പി സംസ്ഥാന പ്രസിഡന്‍റ് കുമ്മനം രാജശേഖരന്. ഏതെങ്കിലും ബി.ജെ.പി-ആര്.എസ്.എസ് നേതാക്കള് തീവ്രവാദക്കേസുകള് ഒരു മതത്തിന്‍െറ പേരിലാക്കാന് ശ്രമിച്ചിട്ടുണ്ടോയെന്ന് മുഖ്യമന്ത്രി വ്യക്തമാക്കണം. ആരുടെ ഭാഗത്തുനിന്നാണ് അത്തരമൊരു നീക്കം നടക്കുന്നതെന്നും വ്യക്തമാക്കണം.\nതീവ്രവാദക്കേസുകളില് മുഖംനോക്കാതെ നടപടിയെടുക്കേണ്ട മുഖ്യമന്ത്രി പ്രീണന രാഷ്ട്രീയം കളിക്കുന്നത് രാജ്യത്തിനുതന്നെ അപകടമാണ്. തീവ്രവാദത്തിന് മതമില്ല എന്നത് ബി.ജെ.പിയുടെ പ്രഖ്യാപിത നിലപാടാണ്. കാവിതീവ്രവാദം എന്ന വാക്ക് സൃഷ്ടിച്ചത് കോണ്‍ഗ്രസ് നേതാക്കളാണ്. അന്ന് അതിനെ പിന്തുണക്കുകയായിരുന്നു പിണറായി അടക്കമുള്ള ഇടത് നേതാക്കള് ചെയ്തത്.\nകണ്ണൂരില് സി.പി.എം പ്രവര്‍ത്തകന് കൊല്ലപ്പെട്ട സംഭവത്തില് യഥാര്‍ഥ കുറ്റവാളികളെ കണ്ടത്തെണം. കൊലപാതകവുമായി ആര്.എസ്.എസ്-ബി.ജെ.പി പ്രവര്‍ത്തകര്‍ക്ക് ഒരു പങ്കുമില്ളെന്ന് വ്യക്തമായിട്ടുള്ളതാണ്. എന്നാല് അകാരണമായി സംഘ്പരിവാര് പ്രസ്ഥാനങ്ങളെ പ്രതിപട്ടികയിലാക്കി അക്രമം അഴിച്ചുവിടാനാണ് സി.പി.എം ശ്രമം. അതിന്‍െറ ഭാഗമായാണ് പയ്യന്നൂരില് ബി.എം.എസ് പ്രവര്‍ത്തകനെ കൊലപ്പെടുത്തിയത്. നിരന്തരമായ അക്രമങ്ങളുടെ കാരണം കണ്ടത്തൊത്തതും നടപടി ഇല്ലാത്തതുമാണ് കണ്ണൂരില് അക്രമം തുടര്‍ക്കഥയാകാന് കാരണമെന്നും അദ്ദേഹം ചൂണ്ടിക്കാട്ടി.\nചന്ദ്രബോസ് കൊലകേസ് അട്ടിമറിക്കാന് പൊലീസ്- ഭരണതല നീക്കമെന്ന് സി.പി.എം\nഅന്തരിച്ച ശ്രീദേവിയുടെ മൃതദേഹം ഫോറന്‍സിക് പരിശോധനയ്ക്കു ശേഷം വിട്ടുകൊടുക്കുമെന്ന് ദുബൈ പോലീസ്; മരണത്തില് ദുരൂഹതയുണ്ടെന്ന് അഭ്യൂഹം\nയാക്കോബിന്റെ കിണറും മുന്തിരിത്തോപ്പുകളും\nമനുഷ്യരെപ്പോലെ വാക്കുകള് തിരിച്ചറിയാന് സാധിക്കുന്ന കമ്പ്യൂട്ടറുകള് വികസിപ്പിച്ചതായി മൈക്രോസോഫ്റ്റ് ഗവേഷകര്\nഅന്താരാഷ്‌ട്ര എയര്‍പ്പോര്‍ട്ട് ഹബ്ബില് നിന്ന് കേരളത്തെ ഒഴിവാക്കിയ കേന്ദ്രസര്‍ക്കാര് നടപടി പുനപരിശോധിക്കണം: പ്രവാസി മലയാളി ഫെഡറേഷന്\nഅമേരിക്കയിലെ കൊളറാഡോയില് വെടിവെപ്പ്; പൊലീസുകാരന് ഉള്‍പ്പെടെ മൂന്നു പേര് കൊല്ലപ്പെട്ടു\nഐഎപിസി ഏഴാം അന്താരാഷ്ട്ര മീഡിയ കോണ്‍ഫറന്‍സിന് പ്രൗഢഗംഭീര തുടക്കം\nഇന്ത്യന് നാവികസേനക്ക് ഇത് അഭിമാനമുഹൂര്‍ത്തം; തദ്ദേശീയമായി നിര്‍മ്മിച്ച ആദ്യത്തെ വിമാനവാഹിനി ഐഎന്‍എസ് വിക്രാന്ത് നീറ്റിലിറങ്ങാന് ഒരുങ്ങുന്നു\nഐ.എ.എസ് ചേരിതിരിവ്: നാളെ ഉദ്യോഗസ്ഥരുമായി ചര്‍ച്ച നടത്തുമെന്ന് മുഖ്യമന്ത്രി\nചാക്കോ ശങ്കരത്തില് അനുസ്‌മരണം പ്രസ് ക്ലബ് ഫിലഡല്‍ഫിയ ചാപ്‌റ്ററില് ഞായറാഴ്‌ച 3.30ന്


ഒറ്റ ആഴ്ചയ്ക്കിടെ ഇത് രണ്ടാം തവണയാണ് മലയാള സിനിമ ജയിൽ കയറി ഇറങ്ങുന്നത്. കഴിഞ്ഞയാഴ്ച സ്വാതന്ത്ര്യം അർദ്ധരാത്രിയിൽ ആയിരുന്നെങ്കിൽ ഇന്നിപ്പോൾ പരോളും. മമ്മൂട്ടി കുടുംബ പ്രേക്ഷകരുടെ ഇടയിലേക്ക് ഇറങ്ങി ചെല്ലുകയാണ് ഈ അവധിക്കാലത്ത് പരോളിലൂടെ. ജയിലും പരിസരവുമെല്ലാം ചിത്രത്തിൽ ഉണ്ടെങ്കിലും ജയിലിന് പുറത്താണ് കഥ മുഴുവൻ കിടക്കുന്നത്. അതുകൊണ്ട് തന്നെ ആദ്യ അരമണിക്കൂറിനുള്ളിൽ നവാഗത സംവിധായകൻ ശരത്ത് സന്ദിത്ത് ജയിലിന് പുറത്തേക്ക് കഥയെ കൂട്ടിക്കൊണ്ട് പോകുന്നുണ്ട്.\nഇപ്പോഴും ജീവിച്ചിരിക്കുന്ന ഒരാളുടെ കഥയാണ് അജിത് പൂജപ്പുര തിരക്കഥയാക്കി മാറ്റിയത്. ഒരാളെ അടയാളപ്പെടുത്തുന്പോൾ കാണിക്കേണ്ട ജാഗ്രത വേണ്ടുവോളം തിരക്കഥയിൽ അജിത്ത് പാലിച്ചിട്ടുണ്ട്. ജയിലും ജയിൽ പുള്ളികളും ഗ്രാമവും ഗ്രാമവാസികളുമെല്ലാം സ്ഥാനം പിടിക്കുന്ന ചിത്രത്തിൽ ഒരുപിടി നല്ല മുഹൂർത്തങ്ങൾ സമ്മാനിക്കാൻ കഴിയുന്നുണ്ട്.\nജയിലും പരിസരവും അവിടുത്തെ അന്തരീക്ഷവുമെല്ലാം കാട്ടിയാണ് ചിത്രം തുടങ്ങുന്നത്. ഒരുപാട് ജയിൽ ചിത്രങ്ങളിൽ കണ്ടിട്ടുള്ള ഒരു അന്തരീക്ഷം തന്നെയാണ് പരോളിലും കാണാൻ കഴിയുക. ജയിലിന്‍റെ സെറ്റിട്ട് ഒരു പ്രഫഷണൽ ടച്ചൊക്കെ കൊണ്ടുവരാൻ സംവിധായകൻ ശ്രമിച്ചിട്ടുണ്ട്. ജയിൽപുള്ളികൾക്കിടയിലെ മേസ്തിരിയാണ് അലക്സ് (മമ്മൂട്ടി). പുള്ളിയുടെ മേൽനോട്ടത്തിലുള്ള സെല്ലിൽ അനിഷ്ട സംഭവങ്ങളൊന്നും നടക്കില്ലെന്നാണ് ജയിൽ ഉദ്യോഗസ്ഥരുടെ വാദം. അതിനെ ശരിവയ്ക്കും വിധമുള്ള ഒരു ഹീറോ ഇമേജ് കൊണ്ടുവരാൻ മമ്മൂട്ടിക്ക് സാധിച്ചിട്ടുമുണ്ട്.\nസുധീർ കരമന പതിവ് ശൈലിയിലുള്ള പ്രകടനം പരോളിലും പുറത്തെടുക്കുന്നുണ്ട്. പക്ഷേ, ആവർത്തന വിരസതയുളവാക്കുന്ന ഭാവങ്ങളാണ് സുധീറിൽ കാണാൻ കഴിഞ്ഞത്. ജയിലിനകത്തു നിന്നും അലക്സ് ഓർമകളിലേക്ക് വഴുതി വീഴുന്നതോടെയാണ് ചിത്രം അടിവാരത്തേക്ക് യാത്ര ചെയ്യുന്നുത്. മമ്മൂട്ടിയുടെ ബാല്യവും പിന്നെ കമ്മ്യൂണിസ്റ്റ് പ്രസ്ഥാനം അടിവാരത്ത് വേരുറപ്പിക്കുന്നതുമെല്ലാം സംവിധായകൻ കൃത്രിമമില്ലാതെ ആവിഷ്കരിച്ചിട്ടുണ്ട്. അല്പനേരം മാത്രമുള്ള അലൻസിയർ മമ്മൂട്ടിയുടെ അപ്പനായി എത്തി തരക്കേടില്ലാത്ത പ്രകടനമാണ് കാഴ്ചവെച്ചത്.\nപ്രണയമില്ലെങ്കിൽ പിന്നെ ഒരു രസമുണ്ടാകില്ലെന്ന് തോന്നിയിട്ടോ എന്തോ ചിത്രത്തിൽ കുഞ്ഞൊരു പ്രണയ കഥയും സംവിധായകൻ പറയുന്നുണ്ട്. ഇനിയയാണ് ചിത്രത്തിൽ നായികാവേഷത്തിൽ എത്തുന്നത്. മമ്മൂട്ടിയുടെ ഭാര്യയായി എത്തിയ ഇനിയ നാട്ടുംപുറത്തുകാരി കുടുംബിനിയുടെ വേഷം നന്നായി കൈകാര്യം ചെയ്തു.\nഅനിയത്തി വേഷമാണെങ്കിലും നായികയ്ക്ക് ഒപ്പം തന്നെ മിയയും നാട്ടിൻപുറത്തു വളർന്ന പെണ്‍കുട്ടിയുടെ എല്ലാ ഭാവങ്ങളും ഉൾക്കൊണ്ടു തന്നെയാണ് അഭിനയിച്ചിരിക്കുന്നത്. ആദ്യ പകുതിയുടെ സിംഹഭാഗവും കഥാനായകന്‍റെ ഫ്ലാഷ് ബാക്ക് അപഹരിക്കുന്പോൾ രണ്ടാം പകുതിയിലാണ് ചിത്രത്തിന്‍റെ പേരിനോട് നീതി പുലർത്തിയുള്ള രംഗങ്ങൾ കടന്നുവരുന്നത്.\nപരോൾ കിട്ടാനുള്ള പെടാപ്പാടുകൾ കാട്ടിത്തന്ന് ഒടുവിൽ അലക്സ് പുറത്തിറങ്ങുന്നതോടെയാണ് ചിത്രത്തിൽ ട്വിസ്റ്റുകൾ രംഗപ്രവേശം ചെയ്തുതുടങ്ങുന്നത്. സിദ്ദിഖ് മമ്മൂട്ടിയുടെ സുഹൃത്തായി എത്തി മികച്ച പ്രകടനം പുറത്തെടുത്തപ്പോൾ നെഗറ്റീവ് ടച്ചുള്ള വേഷം സുരാജ് വെഞ്ഞാറമൂട് മനോഹരമായി കൈകാര്യം ചെയ്തു. രണ്ടാം പകുതിയിൽ വഴിത്തിരിവുകൾ നിരവധി ഉള്ളതിനാൽ തന്നെ കഥാഗതിയെ കുറിച്ച് സൂചിപ്പിച്ചാൽ മുഷിപ്പുണ്ടാകും.\nപരോളിന് ഇറങ്ങി നായകൻ തന്‍റെ കൂടപ്പിറപ്പുകളെ ചേർത്തു നിർത്താനുള്ള ശ്രമങ്ങളാണ് നടത്തുന്നത്. മകനെ ഏറെ സ്നേഹിക്കുന്ന പിതാവിനെ ചിത്രത്തിന്‍റെ ക്ലൈമാക്സിനോട് അടുക്കുന്പോൾ കാണാൻ സാധിക്കും. അരിസ്റ്റോ സുരേഷിന്‍റെ പാട്ടും പ്രകടനവുമെല്ലാം ചിത്രത്തോട് ചേർന്നു നിൽക്കാൻ നല്ലവണ്ണം പാടുപെടുന്നുണ്ട്.\nലോകനാഥൻ ശ്രീനിവാസന്‍റെ കാമറ കണ്ണുകൾ ഗ്രാമാന്തരീക്ഷവും ജയിലും പരിസരവും എല്ലാം ഭംഗിയായി ഒപ്പിയെടുത്തിട്ടുണ്ട്. കുടുംബ പ്രേക്ഷകരെ തൃപ്തിപ്പെടുത്താനുള്ള ഒരുപിടി ഘടകങ്ങൾ നിറച്ച് തന്നെയാണ് പരോൾ കഥ പറഞ്ഞുപോകുന്നത്. ഒരുവട്ടം കാണാനുള്ള രസക്കൂട്ടൊക്കെ തന്‍റെ കന്നിസംവിധാന സംരംഭത്തിൽ ശരത്ത് സന്ദിത്ത് ഒരുക്കിവച്ചിട്ടുണ്ട്.


Congress g23 leaders will block rahul gandhi's return | സോണിയക്ക് റോളില്ല, ക്രൈസിസ് മാനേജറില്ലാതെ കോണ്‍ഗ്രസ്, രാഹുലിനെ നിയന്ത്രിക്കാന് ഒരു വഴി മാത്രം!! - Malayalam Oneindia\nPublished: November 27 2020, 3:59 [IST]\nദില്ലി: കോണ്‍ഗ്രസില് മാറ്റങ്ങള്‍ക്ക് ഒരുങ്ങി നില്‍ക്കുകയാണെങ്കിലും പ്രശ്‌നങ്ങള് ഉടന് അവസാനിക്കില്ലെന്ന് ജി23 നേതാക്കള്. രാഹുല് ഗാന്ധിയുടെ ടീമാണ് മുന്നില് പ്രശ്‌നക്കാരായി നില്‍ക്കുന്നതെന്ന് ഇവര് പറയുന്നു. കോണ്‍ഗ്രസില് ഗാന്ധി കുടുംബത്തിന്റെ സ്വാധീനം പതിയെ അവസാനിക്കുകയാണെന്ന് ഈ നേതാക്കള് തുറന്ന് പറഞ്ഞു. അതേസമയം ആരാണ് ബീഹാര് തിരഞ്ഞെടുപ്പ് തോല്‍പ്പിച്ചതിന് കാരണക്കാരനെന്നും സീനിയര് നേതാക്കള് വെളിപ്പെടുത്തി.\nബീഹാറില് തോല്‍പ്പിച്ചത് ആരാണ്\nബീഹാര് തിരഞ്ഞെടുപ്പ് തോല്‍ക്കാന് പ്രധാന കാരണം രാഹുല് ഗാന്ധിയാണ്. എല്ലാ തീരുമാനങ്ങളും രാഹുല് നേരിട്ടാണ് എടുത്തത്. പക്ഷേ തോല്‍വിയുടെ ഉത്തരവാദിത്തം ഒരിക്കലും രാഹുല് ഏറ്റെടുക്കില്ല. രാഹുല് സ്വന്തം ടീമിനെ അങ്ങോട്ട് അയച്ചിരുന്നു. യഥാര്‍ത്ഥത്തില് രാഹുല് സോണിയയെ മുന്നില് നിര്‍ത്തി കളിക്കുകയാണ്. അതാണ് ആദ്യം അവസാനിപ്പിക്കേണ്ടത്. നേതാക്കളോടുള്ള രാഹുലിന്റെ സമീപനം തീര്‍ത്തും മോശമാണെന്ന് ജി23 നേതാക്കള് പറഞ്ഞു.\nവിമതരുടെ ആവശ്യം എല്ലാ സീറ്റിലേക്കും തിരഞ്ഞെടുപ്പ് നടത്തുകയാണ്. അത് ഗാന്ധി കുടുംബത്തിന്റെ കൈവശമുള്ള സീറ്റുകളിലേക്കും വേണമെന്ന് ഇവര് ആവശ്യപ്പെടുന്നു. രാഹുലും പ്രിയങ്കാ ഗാന്ധിയും യാതൊരു കടമ്പയും കടക്കാതെയാണ് വലിയ പദവികളിലെത്തിയത്. അതുകൊണ്ട് തിരഞ്ഞെടുപ്പ് തന്നെ ഇവരുടെ ജനപ്രീതി അറിയാന് ആവശ്യമാണെന്ന് സീനിയര് നേതാക്കള് തുറന്നടിച്ചു. ടീം രാഹുല് സോണിയയെ റബ്ബര് സ്റ്റാമ്പാക്കി എല്ലാ തീരുമാനങ്ങളും എടുക്കുകയാണെന്നും അത് മാറണമെന്നും നേതാക്കള് നിര്‍ദേശിച്ചു.\nടീം രാഹുലിന് തിരഞ്ഞെടുപ്പ് ഒന്നും നേരിടാതെ തന്നെ രാഹുല് അധ്യക്ഷനാവണം. അതേസമയം അധ്യക്ഷ സ്ഥാനത്തേക്ക് രാഹുലിനെതിരെ ആരെങ്കിലും മത്സരിച്ചാല്, അദ്ദേഹം മത്സരത്തില് നിന്ന് പിന്മാറും. അതാണ് ഇപ്പോഴത്തെ തീരുമാനം. കാരണം കോണ്‍ഗ്രസില് സര്‍വാധിപത്യമാണ് രാഹുലിന് ആവശ്യം. തനിക്കെതിരെ സംസാരിക്കുന്നവരെ വെട്ടിനിരത്തി, പാര്‍ട്ടിയില് തന്നെ ഇല്ലാതാക്കുന്ന ശൈലിയാണ് രാഹുലിന് ഉള്ളത്. സ്വന്തം ടീമിനോടാണ് രാഹുലിന്റെ മത്സരമെന്ന് ഇവര് കുറ്റപ്പെടുത്തുന്നു. അതേസമയം ജി23 നേതാക്കളില് ഒരാള് തീര്‍ച്ചയായും അധ്യക്ഷ സ്ഥാനത്തേക്ക് മത്സരിക്കും.\nകോണ്‍ഗ്രസിലെ ക്രൈസിസ് മാനേജറായിരുന്ന അഹമ്മദ് പട്ടേലിന്റെ വിയോഗത്തോടെ സീനിയേഴ്‌സ് ഒറ്റപ്പെട്ടിരിക്കുകയാണ്. ഇവര്‍ക്ക് സോണിയാ ഗാന്ധിയുമായുള്ള ഒരേയൊരു ആശയവിനിമയ മാര്‍ഗമാണ് നഷ്ടമായത്. അത്രയ്ക്കും വിശ്വസ്തനായിരുന്നു പട്ടേല്. അദ്ദേഹം ആശുപത്രിയിലായ സമയത്താണ് കോണ്‍ഗ്രസില് പ്രശ്‌നങ്ങള് വര്‍ധിച്ചത്. അത് കോണ്‍ഗ്രസില് പരസ്പരം സംസാരിക്കാനുള്ള നേതാവ് ഇല്ലാത്ത കാരണം കൊണ്ടായിരുന്നു. ഇനിയും പ്രശ്‌നങ്ങള് വര്‍ധിക്കുമെന്ന് ഇവര് പറയുന്നു.\nബംഗാളില് എന്തിനാണ് ഇടതുപക്ഷവുമായി സഖ്യമുണ്ടാക്കിയതെന്ന് ജി23 ചോദിക്കുന്നു. ഇത് രാഹുലിന്റെ വന് അബദ്ധമാണെന്ന് ഭൂരിഭാഗം നേതാക്കളും സമ്മതിക്കുന്നു. കാരണം മമതയാണ് അവിടെ ശക്തി. ലോക്‌സഭയില് അവര്‍ക്ക് ഇരുപതില് അധികം എംപിമാരുണ്ട്. ബീഹാറില് ഇടതുപക്ഷം നല്ല പ്രകടനം നടത്തിയിട്ടുണ്ടാവും. പക്ഷേ മമതയ്‌ക്കൊപ്പം ഇവര് രണ്ടുപേരും ചേരണമായിരുന്നു. അത് ബംഗാളില് വന് നേട്ടമുണ്ടാക്കുമായിരുന്നു. ബിജെപിക്കെതിരെയുള്ള സഖ്യമാവുമായിരുന്നു. ഇതിപ്പോ കേന്ദ്രത്തെ കുറ്റപ്പെടുത്തുന്നതിനൊപ്പം പരസ്പരം കുറ്റപ്പെടുത്തലുമാണ് നടക്കുന്നതെന്നും സീനിയേഴ്‌സ് പറഞ്ഞു.\nഎന്താണ് കോണ്‍ഗ്രസിന്റെ കശ്മീരിലെ നയമെന്ന് ഇവര് ചോദിക്കുന്നു. ഗുപ്കര് സഖ്യത്തിനൊപ്പമാണോ കോണ്‍ഗ്രസ്. ഫാറൂഖ് അബ്ദുള്ളയെയോ മെഹബൂബ മുഫ്തിയെയോ എതിര്‍ക്കലാണോ പിന്തുണയ്ക്കലാണോ കോണ്‍ഗ്രസ് നയം. ആര്‍ക്കും അതറിയില്ല. രാഹുല് ഗാന്ധിക്കോ അദ്ദേഹത്തിന്റെ ടീമില് ഉള്ളവര്‍ക്കോ കോണ്‍ഗ്രസിന്റെ നയം രൂപീകരിക്കാന് അറിയില്ല. കണ്‍ഫ്യൂഷനുള്ള ഒരു കൂട്ടം നേതാക്കളാണ് അവിടെയുള്ളതെന്ന് കോണ്‍ഗ്രസിലെ ഭൂരിഭാഗം നേതാക്കളും കുറ്റപ്പെടുത്തുന്നു.\nരാഹുലിന്റെ മാത്രം കോണ്‍ഗ്രസല്ല\nരാഹുല് ജി23 നേതാക്കളെ പുറത്താക്കാന് ശ്രമിക്കുകയാണ്. എന്നാല് രാഹുല് പാര്‍ട്ടിയെ തകര്‍ക്കുകയാണ്. സോണിയ രാഹുലിനെ തിരിച്ചുകൊണ്ടുവരാനുള്ള നീക്കങ്ങളാണ് നടത്തുന്നത്. എന്നാല് ജി23 ഇത് പൊളിക്കാന് പോവുകയാണ്. രാഹുലിനെ അധ്യക്ഷനാക്കാന് ഇവര് ഒരുക്കമല്ല. കോണ്‍ഗ്രസ്, രാഹുലിന്റെ ഒരു ടേം കൂടി വന്നാല് തകര്‍ന്ന് തരിപ്പണമാകുമെന്ന് ഇവര് പറയുന്നു. ഇത് രാഹുലിന്റെ മാത്രം കോണ്‍ഗ്രസല്ല. ഞങ്ങളുടെ കൂടി കോണ്‍ഗ്രസാണ്. തുല്യമായ അധികാരം ഞങ്ങള്‍ക്കും വേണമെന്ന് ജി23 നേതാക്കള് വ്യക്തമാക്കി.\ncongress g23 leaders will block rahul gandhi's return\nStory first published: Friday, November 27, 2020, 3:59 [IST]


രാജ്യസഭാ സീറ്റിൽ ബിഡിജെഎസിനെ നാണം കെടുത്തി... ചെങ്ങന്നൂരിൽ ബിജെപിക്ക് എട്ടിന്റെ പണികൊടുക്കും | thushar and vellappally natesan criticises bjp - Malayalam Oneindia\n» രാജ്യസഭാ സീറ്റിൽ ബിഡിജെഎസിനെ നാണം കെടുത്തി... ചെങ്ങന്നൂരിൽ ബിജെപിക്ക് എട്ടിന്റെ പണികൊടുക്കും\nPublished: March 12 2018, 17:02 [IST]\nബിജെപി വാഗ്ദാനം ചെയ്ത സ്ഥാനങ്ങളൊന്നും ലഭിക്കാത്തതിനെ തുടർന്ന് കടുത്ത പ്രതിഷോധം പുകയുന്ന ബിഡിജെഎസ് എൻഡ‌ിഎ മുന്നണി വിടുമെന്ന അഭ്യൂഹം ശക്തം. ഇനി ഇടത്തോട്ടോ. വലത്തോട്ടോയെന്ന് ചോദ്യം മാത്രമാണ് അവശേഷിക്കുന്നത്. ഒഴിവ് വന്ന രാജ്യസഭാ സീറ്റ് ബിഡിജെഎസ് സംസ്ഥാന പ്രസിഡ‌ന്‍റ് തുഷാർ വെള്ളാപള്ളിക്ക് നൽകുമെന്ന പ്രചാരണങ്ങളുണ്ടായെങ്കിലും പ്രഖ്യാപനം വന്നപ്പോൾ തുഷാ‌ർ പുറത്തും ബിജെപി മുൻ സംസ്ഥാന പ്രസിഡ‌ന്‍റ് വി മുരളീധരൻ അകത്തുമായി.\nരാജ്യസഭാ സീറ്റുകാട്ടി ചെങ്ങന്നൂർ ഉപതിരഞ്ഞെടുപ്പ് വരെ ബിഡിജെഎസിനെ ഒപ്പം നിർത്താമെന്ന ബിജെപി സംസ്ഥാന നേതൃത്വത്തിന്റെ പദ്ധതി ഇനി നടപ്പാവില്ല. സിപിഎമ്മിന്റെ വോട്ടുബാങ്കായ ഈഴവരെ അടർത്തിയെടുത്താണ് എസ്എൻഡിപിയുടെ ആശിർവാദത്തോടെ ബിഡിജെഎസ് രൂപീകരിച്ചത്. തങ്ങളുടെ വോട്ടുബാങ്ക് ഭിന്നിക്കപ്പെടുമെന്ന് തിരിച്ചറിഞ്ഞ സിപിഎം തുടക്കം മുതൽ ബിഡിജെഎസിനെ കടുത്ത രീതിയിൽ എതിർക്കുന്നുണ്ട്. അതേസമയം ബിജെപി ക്യാമ്പിൽ നിന്ന് വിട്ടുപോരുമെന്ന സൂചന ശക്തമായതോടെ ബിഡിജെഎസിനെ സിപിഎം നേതാക്കളും സ്വാഗതം ചെയ്തിട്ടുണ്ട്. ബിഡിജെഎസിലെ ചില നേതാക്കൾക്ക് ഇടതിലേക്ക് പോവുന്നതിൽ കൂടുതൽ താത്പര്യം പ്രകടിപ്പിക്കുന്നുണ്ട്.\nബിഡിജെഎസിനോട് അവഗണന തന്നെ\nസഖ്യത്തിൽ ചേർന്നിട്ടും ഇതുവരെ ബിഡിജെഎസിന് നൽകിയ ഉറപ്പുകളൊന്നും എൻഡിഎ പാലിച്ചിട്ടില്ലെന്ന് തുഷാർ വെള്ളാപ്പള്ളി പറഞ്ഞു. നേതൃത്വം എൻഡിഎയോട് ആവശ്യപ്പെട്ടത് ബോർഡ്, കോർപ്പറേഷൻ സ്ഥാനങ്ങൾ മാത്രമാണ് അതുകൊണ്ട് തന്നെ രാജ്യസഭാ സീറ്റ് നൽകാത്തതിൽ യാതൊരു പരാതിയും ഇല്ല. എന്നാൽ ബിജെപി ബിഡിജെഎസിനോടുള്ള അവഗണന ഇപ്പോഴും തുടരുകയാണെന്ന് തുഷാർ വെള്ളാപ്പള്ളി ആരോപിച്ചു. എൻഡിഎ സഖ്യത്തിൽ നിന്നും പുറത്തുപോകുകയാണെന്ന് കഴിഞ്ഞ ദിവസം തുഷാർ വെള്ളാപ്പള്ളി വ്യക്തമാക്കിയതിന് പിന്നാലെയാണ് രാജ്യസഭാ സീറ്റ് വി മുരളീധരന് നൽകിയ കാര്യം ബിജെപി ദേശീയ നേതൃത്വം വ്യക്തമാക്കിയത്. മഹാരാഷ്ട്രയിൽ നിന്നാണ് മുരളീധരൻ രാജ്യസഭയിൽ എത്തുക.\nസംസ്ഥാന നേതൃത്വത്തിൻറെ കടുംപിടിത്തം\nഅതേസമയം സംസ്ഥാന നേതൃത്വത്തിൻറെ കടുംപിടിത്തത്തെ തുടർന്നാണ് മുരളീധരന് സീറ്റ് നൽകാൻ ദേശീയ നേതൃത്വം തയ്യാറായതെന്നാണ് വിവരം. രണ്ട് എംപിമാരും ഒരു കേന്ദ്രമന്ത്രിയും കേരളത്തിൽ നിന്ന് ഉണ്ടായിട്ടും ബിജെപി സംസ്ഥാന നേതൃത്വത്തത്തിൽ നിന്ന് ആരേയും പരിഗണിക്കാതിരുന്നതിനെതിരെ ചെറിയ അനിഷ്ടമൊന്നുമല്ല ബിജെപി നേതാക്കൾ ഉയർത്തിയത്. ഒപ്പം ഇനി തുഷാറിന് സീറ്റ് നൽകാനാണ് ഉദ്ദേശമെങ്കിൽ നേതാക്കളിൽ പലരും പാർട്ടി വിടുമെന്നതടക്കമുള്ള ഭീഷണി മുഴക്കിയതോടെയാണ് വി മുരളീധരന് സീറ്റ് നൽകിയതെന്നാണ് വിവരം. 18 രാജ്യസഭാ സ്ഥാനാർത്ഥികളുടെ പട്ടികയാണ് ബിജെപി പ്രഖ്യാപിച്ചത്. എൻഡിഎ വൈസ് ചെയർമാൻ രാജീവ് ചന്ദ്രശേഖരനും സീറ്റ് നൽകിയിട്ടുണ്ട്. അദ്ദേഹം കർണാടകയിൽ നിന്നാകും മത്സരിക്കുക.\nതുഷാറിനേക്കാൾ യോഗ്യൻ മുരളി തന്നെ\nഅതേസമയം രാജ്യസഭാ സ്ഥാനാർത്ഥിയായി തുഷാറിനേക്കാൾ യോഗ്യൻ മുരളീധരൻ തന്നെയാണെന്ന് എസ്എൻഡിപിയോഗം ജനറൽ സെക്രട്ടറി വെള്ളാപ്പള്ളി നടേശൻ പറഞ്ഞു. രാജ്യസഭാ സീറ്റിലേക്ക് ബിജെപി കേരളത്തിൽ നിന്ന് ആദ്യം പരിഗണിക്കേണ്ടിയിരുന്നത് മുരളീധരനെ തന്നെയായിരുന്നു. എന്നാൽ തുഷാറിന് എംപി സ്ഥാനം ബിഡിജെഎസ് ആവശ്യപ്പെട്ടിട്ടില്ലെന്ന് വെള്ളാപ്പള്ളി ആവർത്തിച്ചു. തുഷാർ എംപി സീറ്റ് ചോദിച്ചെന്ന വാർത്തയ്ക്ക് പിന്നിൽ കോഴിക്കോട് നിന്നുള്ള മാധ്യമപ്രവർത്തകൻ ആണെന്നും വെള്ളാപ്പള്ളി ആരോപിച്ചു. കേരളത്തിൽ ഘടകക്ഷികൾക്ക് നൽകാമെന്ന് പറഞ്ഞ ഒരു സീറ്റും എൻഡിഎ നൽകിയിട്ടില്ല. ഇക്കാര്യത്തിൽ എൽഡിഎഫിനേയും യുഡിഎഫിനേയും കണ്ടുപഠിക്കണമെന്നും അദ്ദേഹം പറഞ്ഞു.\nചെങ്ങന്നൂര് ഫലം കാത്തിരുന്ന് കാണാം\nനാല് വര്‍ഷമായി വാഗ്ദാനം ചെയ്ത പദവികള് ഇനിയും നല്‍കിയിട്ടില്ലേങ്കില് മുന്നണി വിടും എന്ന് തന്നെയാണ് ബിഡിജെഎസ് വ്യക്തമാക്കുന്നത്. ഇനിയെങ്കിലും തിരുമാനമെടുത്തില്ലേങ്കില് ചെങ്ങന്നൂര് തെരഞ്ഞെടുപ്പില് ബിജെപിയുടെ വോട്ട് കഴിഞ്ഞ തവണത്തേക്കാള് കുറയുമെന്നാണ് തുഷാര് ഭീഷണി മുഴക്കിയിരിക്കുന്നത്. ഇതോടെ പ്രഖ്യാപനങ്ങള് പാലിച്ചില്ലേങ്കില് ബിഡിജെഎസ് കാലുവാരിയേക്കാമെന്ന ആശങ്കയും ബിജെപിയില് ഉയര്‍ന്നിട്ടുണ്ട്. വരുന്ന 14 ന് മുന്നണി വിടുന്ന കാര്യം സംബന്ധിച്ച് തിരുമാനം അറിയിക്കുമെന്നും തുഷാര് പറഞ്ഞു. കേരളത്തിലെ മുന്നോക്ക ആഭിമുഖ്യമുള്ള പാര്‍ട്ടിയായ ബിജെപി പിന്നാക്ക ആഭിമുഖ്യമുള്ള ബിഡിജെഎസിനെ ചേര്‍ത്ത് മുന്നോട്ട് പോയില്ലേങ്കില് കേരളത്തില് ഒരിക്കലും ബിജെപിക്ക് മുന്നേറാന് ആകില്ലെന്ന മുന്നറിയിപ്പാണ് ബിഡിജെഎസ് പറയുന്നത്.\nv muraleedharan vellappally nadesan kerala bdjs bjp nda byelection തുഷാർ വെള്ളാപ്പള്ളി വെള്ളാപ്പള്ളി നടേശൻ കേരളം ബിഡിജെഎസ് ബിജെപി എൻഡിഎ ഉപതിരഞ്ഞെടുപ്പ് വി മുരളീധരന്\nthushar and vellappally natesan criticises bjp


കളത്തട്ട്: ഒരു മന്ത്രിയുടെ പങ്കപ്പാട്\nമന്ത്രി ഗണേഷ്‌കുമാറിനെ ആ സ്ഥാനത്തു നിന്ന് മാറ്റണമെന്ന് പറയുന്ന പാര്‍ട്ടിയുടെ വാദഗതി കാണുമ്പോള് ഒരു സംശയം തോന്നുകയാണ്.\nമന്ത്രിമാരെ മാത്രമല്ല, എല്ലാവരെയും ആരെങ്കിലുമൊക്കെ നിയമിക്കുകയാണ്. ജഡ്ജിമാരുടെയും കലക്ടര്‍മാരുടെയും ചീഫ് സെക്രട്ടറിയുടെയും പേരുകളെല്ലാം ആരാലെങ്കിലുമൊക്കെ നിര്‍ദ്ദേശിക്കപ്പെട്ടതാണ്. പത്തനാപുരത്തെ സ്ഥാനാര്‍ഥിയായി ഗണേഷ്‌കുമാറിന്റെ പേര് അദ്ദേഹത്തിന്റെ പാര്‍ട്ടി് നിര്ദ്ദേശിച്ചതുപോലെ. ആര്. ബാലകൃഷ്ണപിള്ളയുടെ പാര്‍ട്ടിയുടെ വാദം ന്യായമാണ് എങ്കില് ആ ജഡ്ജിമാരും കലക്ടര്‍മാരുമെല്ലാം അവരുടെ പേര് നിര്ദ്ദേ ശിച്ചവര് പറയുന്നത് അനുസരിക്കണം. അങ്ങനെയാണ് ചെയ്യുന്നതെന്ന് വേണ്ടിവന്നാല് തുറന്നു സമ്മതിക്കാനും തയാറാകണം. നീതിയും ന്യായവും വാദിയും പ്രതിയും കളക്ടറേറ്റും കോടതിയും ഒന്നും പ്രശ്നമല്ലാതാകണം. ജനാധിപത്യമോ? അങ്ങനെ ഒരു വാക്കുണ്ടോ? പാര്ട്ട്യാധിപത്യം എന്നു പറയുന്നതല്ലേ ശരി? എന്നു ചോദിക്കാനുള്ള ധൈര്യം കാണിക്കണം.\nഎന്നാലേ അടുത്ത തെരഞ്ഞെടുപ്പിന് ടിക്കറ്റ് കിട്ടൂ. അല്ലെങ്കില്‍പ്പിന്നെ പാര്‍ട്ടി മാറുക, സ്വന്തം പാര്‍ട്ടി ഉണ്ടാക്കുക, സ്വതന്ത്രനായി മത്സരിക്കുക ഇവയിലേതെങ്കിലും സാഹസത്തിനു മുതിരേണ്ടിവരും. ആ പൊല്ലാപ്പ് വേണോ എന്നാകാം പാര്‍ട്ടിക്കാര് മന്ത്രിയോട് ഇപ്പോള് രഹസ്യമായി ചോദിക്കുന്നത്.\nഇതില്‍നി്ന്നും യുവതലമുറ ഊഹിച്ചെടുക്കുന്നത് എന്താകാം? കേരളാകോണ്‍ഗ്രസ്സുകള് എല്ലാം ഉണ്ടായത് ഇത്തരം സംഭവങ്ങളില് നിന്നാണെന്നാണോ? അതോ അധികാരത്തിനു വേണ്ടിയുള്ള, സ്വാര്‍ത്ഥതാപൂര്‍ത്തീകരണത്തിന് വേണ്ടിയുള്ള മല്‍പ്പി്ടിത്തത്തില് നിന്നാണെന്നാണോ?\najith February 21, 2013 at 10:43 PM\nഇത്തരമൊരച്ഛനെ ആദ്യമായിട്ടായിരിയ്ക്കും കാണുന്നത്.\nഓരോരുത്തര് മക്കളെ തിരുകിക്കയറ്റാന് പെടുന്ന പാട്. അപ്പോളാ പിള്ളേച്ചന് കുഞ്ഞിനെ തള്ളിത്താഴെയിടാന് നോക്കുന്നത്\nപിള്ളേച്ചന്മാരുടെ ഇന്നത്തെ അവസ്ഥക്ക് ഒരു പരിധിവരെ കാരണവും ഈ 'പിള്ളേച്ചന്' മനോഭാവം തന്നെയാണ്


'ട്രാന്‍സ്' സെന്‍സര് കുരുക്ക്; മുംബൈയിലെ റിവൈസിംഗ് കമ്മിറ്റി നാളെ സിനിമ കാണും | trance in censoring hurdle mumbai revising committee will watch tomorrow\n'ട്രാന്‍സ്' സെന്‍സര് കുരുക്ക്; മുംബൈയിലെ റിവൈസിംഗ് കമ്മിറ്റി നാളെ സിനിമ കാണും\nചിത്രം വിലയിരുത്തിയ സിബിഎഫ്‌സി (സെന്‍ട്രല് ബോര്‍ഡ് ഓഫ് ഫിലിം സര്‍ട്ടിഫിക്കേഷന്) തിരുവനന്തപുരം സെന്ററിലെ അംഗങ്ങള് 17 മിനിറ്റോളം ദൈര്‍ഘ്യമുള്ള രംഗങ്ങള് ഒഴിവാക്കണമെന്ന് ആവശ്യപ്പെട്ടിരുന്നു.\nThiruvananthapuram, First Published Feb 10, 2020, 6:06 PM IST\nസെന്‍സറിംഗ് കുരുക്കില് പെട്ടിരിക്കുന്ന അന്‍വര് റഷീദ് ചിത്രം 'ട്രാന്‍സ്' മുംബൈയിലെ സിബിഎഫ്‌സി റിവൈസിംഗ് കമ്മിറ്റി നാളെ കാണും. ചിത്രം വിലയിരുത്തിയ സിബിഎഫ്‌സി (സെന്‍ട്രല് ബോര്‍ഡ് ഓഫ് ഫിലിം സര്‍ട്ടിഫിക്കേഷന്) തിരുവനന്തപുരം സെന്ററിലെ അംഗങ്ങള് 17 മിനിറ്റോളം ദൈര്‍ഘ്യമുള്ള രംഗങ്ങള് ഒഴിവാക്കണമെന്ന് ആവശ്യപ്പെട്ടിരുന്നു. എന്നാല് സംവിധായകന് അന്‍വര് റഷീദ് ഇതിന് തയ്യാറായില്ല. ഇതേത്തുടര്‍ന്ന് മുംബൈയിലുള്ള സിബിഎഫ്‌സി റിവൈസിംഗ് കമ്മിറ്റിയുടെ പുന:പരിശോധനയ്ക്ക് ചിത്രം അയയ്ക്കുകയായിരുന്നു. ട്രേഡ് അനലിസ്റ്റ് ശ്രീധര് പിള്ളയാണ് ട്വിറ്ററിലൂടെ ഇക്കാര്യം അറിയിച്ചിരിക്കുന്നത്.\nഈ വെള്ളിയാഴ്ച (14) റിലീസ് നിശ്ചയിച്ചിരിക്കുന്ന ചിത്രത്തില് ഫഹദ് ഫാസിലാണ് നായകന്. കന്യാകുമാരി കേന്ദ്രമാക്കി പ്രവര്‍ത്തിക്കുന്ന വിജു പ്രസാദ് എന്ന മോട്ടിവേഷണല് സ്പീക്കറുടെ റോളില് ഫഹദ് എത്തുന്ന ചിത്രത്തില് നസ്രിയയും ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. ഏഴ് വര്‍ഷത്തെ ഇടവേളയ്ക്ക് ശേഷമാണ് ഒരു ഫുള് ലെങ്ത് ഫീച്ചര് സിനിമയുമായി അന്‍വര് റഷീദ് എത്തുന്നത്.\nവിന്‍സെന്റ് വടക്കന് തിരക്കഥയൊരുക്കിയിരിക്കുന്ന ചിത്രത്തിന്റെ ഛായാഗ്രഹണം അമല് നീരദ് ആണ്. സൗണ്ട് ഡിസൈന് റസൂല് പൂക്കുട്ടി. എഡിറ്റിംഗ് പ്രവീണ് പ്രഭാകര്. സംഗീതം ജാക്‌സണ് വിജയന്. വിതരണം എ ആന്‍ഡ് എ റിലീസ്.\nLast Updated Feb 10, 2020, 6:06 PM IST


കുറയാതെ കൊവിഡ്; തമിഴ്‌നാട്ടില് ഇന്ന് സമ്പൂര്‍ണ ലോക്ക്ഡൗണ്, മത ചടങ്ങുകള്‍ക്കും നിയന്ത്രണം ബാധകമാക്കി കേരളം | covid surge in india and various states\nകുറയാതെ കൊവിഡ്; തമിഴ്‌നാട്ടില് ഇന്ന് സമ്പൂര്‍ണ ലോക്ക്ഡൗണ്, മത ചടങ്ങുകള്‍ക്കും നിയന്ത്രണം ബാധകമാക്കി കേരളം\n16 Jan 2022 1:42 AM GMT\nരാജ്യത്തെ കൊവിഡ് കേസുകള് കുറയാതെ തുടരുന്നു. പ്രതിദിനം രണ്ടര ലക്ഷത്തിന് മുകളില് കേസുകളാണ് രാജ്യത്ത് റിപ്പോര്‍ട്ട് ചെയ്യപ്പെടുന്നത്. എന്നാല് വലിയ തോതില് കേസുകള് റിപ്പോര്‍ട്ട് ചെയ്യപ്പെട്ടിരുന്ന മഹാരാഷ്ട്ര, ബംഗാള് എന്നിവിടങ്ങളില് നേരിയ കുറവ് രേഖപ്പെടുത്തുന്നുണ്ട്.\nകൊവിഡ് വ്യാപനത്തിന്റെ പശ്ചാത്തലത്തില് വിവിധ സംസ്ഥാനങ്ങളും നിയന്ത്രണങ്ങള് കടുപ്പിക്കുകയാണ്. തമിഴ്‌നാട്ടില് ഇന്ന് സമ്പൂര്‍ണ ലോക്ക്ഡൗണ് ആചരിക്കും.\nകേരളത്തിലും കൊവിഡ് വ്യാപനം അതീവ രൂക്ഷമാണ്. പതിനേഴായിരത്തിലധികം കേസുകളായിരുന്നു ശനിയാഴ്ച സംസ്ഥാനത്ത് രേഖപ്പെടുത്തിയത്. 26 ശതമാനത്തില് അധികരമാണ് പ്രതിദിന ടിപിആര് നിരക്ക്. തിരുവനന്തപുരം, എറണാകുളം, കോഴിക്കോട് ജില്ലകളില് സ്ഥിതി രൂക്ഷമാണ്. ഈ സാഹചര്യത്തില് തിരുവനന്തപുരം ജില്ലയില് കര്‍ശന നിയന്ത്രണങ്ങള് നടപ്പാക്കുകയാണ് ജില്ലാ ഭരണകൂടം. ജില്ലയില് പൊതുയോഗങ്ങളും സാമൂഹിക ഒത്തുചേരലുകളും നിരോധിച്ചുകൊണ്ട് ജില്ലാ കളക്ടര് ഉത്തരവിറക്കി.\nഇതിനിടെ, കോവിഡ് വ്യാപനം രൂക്ഷമായ സാഹചര്യത്തില് സംസ്ഥാനത്ത് നടപ്പാക്കുന്ന നിയന്ത്രണങ്ങള് മത ചടങ്ങുകള്‍ക്കും ബാധകമാക്കി. ടിപിആര് 20ന് മുകളിലുള്ള സ്ഥലങ്ങളില് മതചടങ്ങുകള്‍ക്ക് 50 പേര്‍ക്കുമാത്രമായിരിക്കും അനുമതി. ഇതിനിടെ കോടതികളുടെ പ്രവര്‍ത്തനങ്ങള് പൂര്‍ണമായും ഓണ്‍ലൈനാക്കി. തിങ്കളാഴ്ച മുതല് കോടതികള് ഓണ്‍ലൈനായാകും പ്രവര്‍ത്തിക്കുക. ഏതെങ്കിലും പ്രത്യേകമായ കേസ് കോടതിമുറിയില് പരിഗണിക്കേതുണ്ടോ എന്ന് ജഡ്ജിമാര് തീരുമാനിക്കും. ജനങ്ങള് പ്രവേശിക്കുന്നതും ജീവനക്കാര് വരുന്നതും നിയന്ത്രിച്ചിട്ടുണ്ട്. നിയന്ത്രണങ്ങള് 11-ന് പുനഃപരിശോധിക്കും.


മഹാരാഷ്ട്രയിൽ കോൺഗ്രസിന് 13 മന്ത്രിസ്ഥാനം; സ്‌പീക്കർ പദവിയും ആവശ്യപ്പെട്ടു; ത്രികക്ഷി സഖ്യത്തിൽ ചർച്ച\nMumbai, First Published 27, Nov 2019, 8:22 AM\nസഖ്യകക്ഷികൾ തമ്മിൽ മന്ത്രിപദവികളിലും മറ്റും ധാരണയുണ്ടാക്കുന്നതിന് ഇന്ന് വീണ്ടും ചർച്ച തുടരും\nനാളെയാണ് മുഖ്യമന്ത്രിയായി ഉദ്ധവ് താക്കറെ സത്യപ്രതിജ്ഞ ചെയ്യുന്നത്\nമുംബൈ: മഹാരാഷ്ട്രയിൽ ത്രികക്ഷി സർക്കാരിൽ കോൺഗ്രസിന് 13 മന്ത്രിസ്ഥാനങ്ങൾക്ക് ധാരണ. സഖ്യസർക്കാരിൽ ഒരു ഉപമുഖ്യമന്ത്രി പദവി മതിയെന്ന് ആലോചനയുണ്ട്. സ്പീക്കർ സ്ഥാനമാണ് കോൺഗ്രസ് ആവശ്യപ്പെട്ടിരിക്കുന്നത്.\nസംസ്ഥാനത്ത് 288 എംഎൽഎമാരുള്ളതിനാൽ ചടങ്ങുകൾ വൈകീട്ട് വരെ നീളും. ബിജെപി എംഎൽഎ കാളിദാസ് കൊലാംകറെയാണ് പ്രോടേം സ്പീക്കർ. ഇദ്ദേഹത്തെ ഗവ‍ർണറാണ് നിയമിച്ചത്. പുതിയ നിയമസഭ നിലവിൽ വന്നശേഷം സ്പീക്കറെ തെരഞ്ഞെടുക്കും.\nമഹാരാഷ്ട്രയുടെ മുഖ്യമന്ത്രിയാകുക എന്നത് തന്‍റെ സ്വപ്നത്തില് പോലും ഉണ്ടായിരുന്നില്ലെന്നാണ് ശിവസേന നേതാവ് ഉദ്ധവ് താക്കറെ ഇന്നലെ പറഞ്ഞത്. സോണിയാ ഗാന്ധിക്കും മറ്റുള്ളവര്‍ക്കും താന് നന്ദി പറയുകയാണെന്നും പരസ്പര വിശ്വാസം നിലനിര്‍ത്തി രാജ്യത്തിന് ഒരു പുതിയ ദിശാബോധം നല്‍കുന്നുമെന്നും താക്കറെ പറഞ്ഞു.


Yamaha Hikes Superbike Range Prices - Malayalam DriveSpark\nയമഹ സൂപ്പര്‍ബൈക്കുകള്‍ക്ക് വിലകൂടുന്നു\nPublished: Tuesday, June 25, 2013, 17:24 [IST]\nഇന്ത്യന് ബൈക്ക് വിപണിയുടെ വേഗത ഏറുകയാണ്. നൂറും നൂറ്റമ്പതും സിസി ബൈക്കുകളുടെ വിപണിപരമായ പ്രാധാന്യം അവശേഷിക്കുമ്പോള് തന്നെ സമാന്തരമായ വളര്‍ച്ചയാണ് സൂപ്പര്‍ബൈക്ക് വിപണി പ്രകടിപ്പിക്കുന്നത്. ഗ്രാമീണ ഇന്ത്യയുടെ സാമ്പത്തിക സ്ഥിതിയില് കാര്യമായ മാറ്റമൊന്നുമുണ്ടാകുന്നില്ല എന്നതിനാല് 100 സിസി കാലം അടുത്തൊന്നും അവസാനിക്കാന് പോകുന്നില്ല. നഗരങ്ങളിലെ ഇടത്തരക്കാരുടെ ക്രയശേഷിയില് അടിക്കടി വര്‍ധനയുണ്ടാകുന്നുണ്ട് എന്നതിനാല് സൂപ്പര്‍ബൈക്കുകളുടെ യുഗപ്പിറവി തുടങ്ങുകയും ചെയ്തിരിക്കുന്നു.\nയമഹയുടെ കൊടുംകരുത്തുള്ള ബൈക്കുകള് ഇറക്കുമതി ചെയ്യുന്നവയാണ്. ഇവ ഇന്ത്യയില് ഉല്‍പാദനം തുടങ്ങാന് മാത്രം വോള്യത്തിലേക്ക് സൂപ്പര്‍ബൈക്ക് വിഭാഗത്തില് യമഹയടക്കം ആരുടെയും വില്‍പന എത്തിയിട്ടില്ല എന്നു വേണമെങ്കില് പറയാം. കുറഞ്ഞ ശേഷിയുള്ളവ ഘടകഭാഗങ്ങള് എത്തിച്ച് ഇന്ത്യയില് ഘടിപ്പിക്കുകയും ഉയര്‍ന്ന ശേഷിയുള്ളവ പൂര്‍ണമായും നിര്‍മിച്ച് ഇറക്കുമതി ചെയ്യുകയുമാണ് ചെയ്യുന്നത്.\nപുതിയ വാര്‍ത്ത ഇന്ത്യന് രൂപയുടെ വിലയിടിവുമായി ബന്ധപ്പെട്ടതാണ്. രൂപയുടെ മൂല്യം അന്തംവിട്ടിറങ്ങുമ്പോള് ഇറക്കുമതിക്ക് കൂടുതല് ചെലവ് വരുന്നത് സ്വാഭാവികം. ഇക്കാരണത്താലാണ് യമഹ ഇന്ത്യ സൂപ്പര്‍ബൈക്ക് നിരയെ വിലകൂട്ടലിന് വിധേയമാകുന്നത്. കൂടിയ നിരക്കുകള് താഴെ കാണാം.\nയമഹ എഫ്സെഡ്1-എന്: Rs. 10,72,045\n(998സിസി/ 150പിഎസ്@11,000ആര്‍പിഎം/ 106എന്‍എം@8000ആര്‍പിഎം)\nയമഹ വൈസെഡ്എഫ്-ആര്1: Rs.15,60,182\n(998സിസി/ 182.1പിഎസ്@12,500ആര്‍പിഎം/ 115.5എന്‍എം@10,000ആര്‍പിഎം)\nയമഹ വി-മാക്സ്: Rs. 25,65,423\n(1679സിസി/ 200.1പിഎസ്@9000ആര്‍പിഎം/ 166.8എന്‍എം@6500ആര്‍പിഎം)\nകൂടുതല്... #yamaha #superbike #photo feature #ചിത്രനിരൂപണം #സൂപ്പര്‍ബൈക്ക് #യമഹ\nYamaha India has hiked the prices of its superbikes in the market.\nStory first published: Tuesday, June 25, 2013, 17:24 [IST]


തൊടുപുഴ നഗരത്തിലെ വെള്ളക്കെട്ട്; നിയമ നടപടിയുമായി ജില്ലാ ലീഗല് സര്‍വ്വീസ് അതോറിറ്റി – Times Kerala\nഇടുക്കി: തൊടുപുഴ ടൗണില് നഗരസഭാ ബസ് സ്റ്റാന്‍ഡിന് സമീപമുണ്ടാകുന്ന വെള്ളളക്കെട്ട് ഒഴിവാക്കുന്നതിന് നിയമ നടപടികളുമായി ജില്ലാ ലീഗല് സര്‍വ്വീസ് അതോറിറ്റി രംഗത്തിറങ്ങി. പുളിമൂട് പ്ലാസ വെല്‍ഫെയര് അസോസിയേഷനും, സെന്റ് സെബാസ്റ്റ്യന് പള്ളി വക കെട്ടിടത്തിലെ കച്ചവടക്കാരും ചേര്‍ന്ന് നല്‍കിയ പരാതിയെ തുടര്‍ന്നാണ് ജില്ലാ ലീഗല് സര്‍വീസ് അതോറിറ്റിയുടെ ഇടപെടല്.\nകെല്‍സ ജില്ലാ സെക്രട്ടറിയും സബ്ജഡ്ജുമായ ദിനേശ് എം പിള്ള സ്ഥലം സന്ദര്‍ശിച്ചു. പൊതുമരാമത്ത് (റോഡ്‌സ്) എക്‌സിക്യൂട്ടീവ് എഞ്ചിനീയര് ജാഫര്‍ഖാന്, എ.എക്‌സ്.ഇ., എ.ഇ., മുന്‍സിപ്പാലിറ്റി ഉദ്യോഗസ്ഥര് എന്നിവരും ദിനേശ്.എം.പിള്ളയോടൊപ്പം ഉണ്ടായിരുന്നു. പരിശോധനയില് പുളിമൂട്ടില് പ്ലാസക്ക് പിന്നിലൂടെ വരുന്ന ഓട, മെയില് റോഡുമായി ചേരുന്ന ഭാഗത്ത് വീതിയും ഉയരവും കുറവായതിനാല് വെള്ളക്കെട്ടിന് കാരണമാകുന്നുവെന്ന് കണ്ടെത്തി. ഇതിന് ഉടന് തന്നെ പരിഹാരം കണ്ടെത്താമെന്ന് പി.ഡബ്ല്യു.ഡി. ഉദ്യോഗസ്ഥര് ഉറപ്പുനല്‍കി. മഴവെള്ളക്കെട്ട് ഒഴിവാക്കാന്, പുളിമൂട്ടില് പ്ലാസയുടെ മുന്‍വശമുള്ള ഓടയുടെ സ്ലാബുകളില് ചിലത് മാറ്റി നെറ്റ് ഇടാനും ധാരണയായി. പ്രദേശത്തെ ഓടയില് പലയിടത്തും കയ്യേറ്റവും തടസ്സവും മലിനീകരണവും സംഘം കണ്ടെത്തി. ഇരുവശത്തെയും കെട്ടിടങ്ങളില് നിന്നുള്ള മാലിന്യം ഈ ഭാഗത്ത് തള്ളുന്നതിനെതിരെ നടപടിയെടുക്കാന് മുന്‍സിപ്പല് ഉദ്യോഗസ്ഥര്‍ക്ക് നിര്‍ദ്ദേശം നല്‍കി.\nഓടകളില് പലയിടത്തെയും വെള്ളമൊഴുക്കിന് വാട്ടര് അതോറിറ്റിയുടെ പൈപ്പുകള് തടസ്സം സൃഷ്ടിക്കുന്നതായി കണ്ടെത്തിയതിനെ തുടര്‍ന്ന് വാട്ടര് അതോറിറ്റി ഉദ്യോഗസ്ഥര്‍ക്ക് വേണ്ട നിര്‍ദ്ദേശം നല്‍കുന്നതിനും തീരുമാനിച്ചു. വരും ദിവസങ്ങളില് റവന്യൂ, മുനിസിപ്പല് വകുപ്പുകളുടെ സഹായത്തോടെ കൂടുതല് പരിശോധന നടത്തി കയ്യേറ്റവും മലിനീകരണവും ഒഴിവാക്കാന് നടപടിയുണ്ടാകുമെന്ന് ദിനേശ്.എം.പിള്ള അറിയിച്ചു.